
Capitolul 1 


Ginny își alese un loc pe nisipul fierbinte, își 
întinse cu grijă prosopul și se culcă printre miile de 
trupuri întinse pe plajă. Un timp rămase astfel, cu 
degetele de la picioare înfipte în nisipul cald și afânat 
și fruntea rezemată pe brațe, savurându-și indepen- 
denta. 

Apoi se ridică în capul oaselor, își potrivi o ṣşuviță 
de păr după ureche și privi în jur, cu un oftat de 
plăcere. Da, de-acum încolo era stăpână pe viaţa ei, 
putându-și-o făuri aşa cum voia. 

Nu mai trebuia să răspundă pretențiilor inter- 
minabile și certăreţe ale lui Mimm. Nu mai trebuia să 
se repeadă la magazinul din colț, după câte un fleac pe 
care mama ei vitregă insista că uitase să-l cumpere. Nu 
mai trebuia să sară din pat tocmai când era gata să 
adoarmă. Mereu și mereu, aceeași Mimm: Virginia? 

Eşti sigură că ai încuiat ușa de la intrare? Ia du-te și 
mai vezi o dată! Virginia, o să plouă, adu hainele în 
casă. Ba nu, de fapt n-o să plouă. Du-le înapoi. 
Virginia, fă copiii să tacă, știi că mă doare capul. 
Virginia, trebuie să cârpești iar pantalonii lui Edward, 
mai ține minte și singură, știi ce greu mi-e, după 
halul în care ne-a lăsat tatăl tău. Virginia, ocupă-te de 
aranjamentele pentru nunta lui Margaret, văd că-i 
hotărâtă să meargă până la capăt. Sunt sigură că încă 
n-ai făcut nimic. 

Virginia-n sus, Virginia-n jos, Virginia fă aia, Virginia 
rezolvă ailaltă. Şapte ani o ținuse tot așa, iar la 
douăzeci și trei de ani începea să nu mai suporte. Dar, 
în fine, acum se terminase. Copiii nu mai erau copii. 
Margaret se măritase, la optsprezece ani, cu un om de 
afaceri serios. Ted, acum în vârstă de douăzeci și doi, 
își luase diploma, după ani de zile de studiu pe brânci, 
câteva burse şi cheltuirea tuturor economiilor lui 
Ginny. Îşi amintea cu ce zâmbet victorios îi vorbise 
despre viitorul lui. 

— Am un noroc extraordinar, Gin. Să primesc un 
post la profesorul Harrison! E de-a dreptul incredibil, 
fantastic! Rareori angajează oameni atât de tineri ca 
mine. 

Ted își tot aranja o șuviță de păr care se încăpăţâna 
să-i cadă pe frunte. Îi puse pe umăr o mână osoasă, 
spunându-i cu glasul îngroșat un moment de jenă: 

— Ginny, niciodată n-am să-ți pot mulțumi cum se 
cuvine pentru că mi-ai oferit șansa asta. Niciodată. 

Virginia se întoarse spre fratele ei. Acesta avea deja 
umerii cam cocârjaţi, ca orice savant pasionat, și 
paloarea unui şoarece de bibliotecă. După lentilele 
groase ale ochelarilor cu ramă de baga, ochii îi erau 
injectați de nesomn. În ultima vreme, sora lui îi 
descifrase în privire începuturile unor cercetări sâr- 
guincioase, alternanța între frustrare tăcută și triumf 
stăpânit, care aveau să-l urmărească tot timpul de-a 
lungul viitoarei lui vieţi de studiu. Doi ochi căprui 
inteligenţi, care o priveau pe Ginny cu căldură și 
recunoștință cam Sspășită. 

Ginny se înroși la față. 

— N-am făcut nimic, Ted, îi spuse ea. Tu singur ai 
făcut totul și Dumnezeu e martor că meritai să câştigi. 
Toate lunile alea de studiu istovitor, nopți nedormite, 
muncă în vacanțe, eforturile pentru ultima bursă — pe 
care ai și obținut-o. 

— Nu, Ginny, o contrazise el cu blândeţe. Fără tine 
n-aş fi putut face nimic și o știi foarte bine. Mi-ai fost 
alături tot timpul, ca un tampon între mine și Mimm. 
Dacă nu veneai acasă atunci când ai venit, știi ce-ar fi 
trebuit să fac, nu-i așa? Să mă las de școală la şai- 
sprezece ani şi să mă angajez. Nici nu mai ştiu de câte 
ori mi s-a spus că era ultimul meu an de stat pe tân- 
jală, că Mimm nu mai putea continua să îngrijească de 

niște băieți mari care nu contribuiau și ei financiar. 
Dacă tu n-ai fi renunţat la Conservator, niciodată n-aş 
fi reușit, Ginny, cum bine știi. Îţi sunt recunoscător și, 
într-o bună zi, vei fi mândră de mine. Înţelegi, sunt 
conștient de sacrificiul pe care l-ai făcut. 

Ginny își înghiţi nodul amar din gât, amintindu-și 
de cariera muzicală pe care și-o abandonase. Își privi 
degetele înăsprite de muncă, flexându-le absentă, în 
timp ce se lăsa un moment în voia valului de durere 
care o străbătea când se gândea la ceea ce-ar fi putut 
să se întâmple. Muzica fusese lumea ei, refugiul ei, 
alinarea ei, de când soarta lăsase prea de timpuriu 
tânăra familie fără tatăl pe care-l iubiseră cu toții. 
Preparatorul ei îi spusese că avea șansele unei cariere 
strălucite. De ce să dea cu piciorul unei asemenea 
șanse, numai pentru toanele unei mame vitrege, când 
era înzestrată cu atâta talent și cu făgăduiala unui 
viitor de excepţie? 

Hotărârea neabătută o ajutase să păstreze un ton 
ferm în timp ce-i explica: 

— Nu numai eu exist pe lumea asta, Herr Kleine. 
Întelegeti, de când a murit tata, mama noastră vitregă 
nu se simte prea bine. E nervoasă şi obosește repede, 
și nu poate ieși din fundătura asta unde-și plânge sin- 
gură de milă. Dacă era vorba numai de noi două, n-aş 
fi stat un moment pe gânduri, dar mai este și fratele 
meu Edward, și sora noastră mai mică, Margaret, care 

a rămas fără tată la o vârstă nedrept de fragedă. Fără 
mine, viața ei familială va fi un infern, ṣi n-are decât 
unsprezece ani. Iar Ted nutrește ambitia asta încă de 
când era mic. Dacă sunt în casă, pot să am grijă de 
mama noastră vitregă și de ei în același timp. S-ar 
putea chiar să dau lectii de pian pentru începători, 
câteva ore zilnic, ca să mai câștig un ban. 

Însă această ultimă speranță nu i se realizase. 
Mimm se plânsese că zgomotul ar fi distrus-o. 

— Ştii doar că n-aş putea să rezist, Virginia, îi spu- 
sese ea, când Ginny propusese acest plan. Pur și sim- 
plu nu suport și e nedrept că propui așa ceva. Mi-e 
destul de greu să te aud pe tine exersând zilnic, și fără 
falsetele altor copii. 


Ginny luă o mână de nisip, lăsându-l să se cearnă 
încet printre degete. La fel se risipiseră și problemele 
ei: încetul cu încetul. 

La scurt timp după ce absolvise Edward urmase 
căsătoria lui Margaret. Ce minunat era să aibă parte de 
o asemenea fericire și protecţie la frageda vârstă de 
optsprezece ani, își spusese Ginny, cu invidie lipsită 
de răutate. Era de ajuns să-i vezi ca să-ţi dai seama că 
Margaret și Hector Cameron erau făcuţi unul pentru 
celălalt. Hector urma s-o iubească pe mica lui Margaret 
și s-o apere de greutăţile vieţii. Avea aproape dublul 
vârstei ei şi era un om de afaceri realizat. Îi construise 


o căsuță de vis cu vedere spre Watson's Bay, destul de 
aproape de a mamei lui pentru ca aceasta s-o ajute pe 
Margaret ca o adevărată bunică iubitoare, la toamnă 
când urma să nască. Ultima oară când Ginny îi vizitase, 
Hector și soţia lui amenajau fericiți camera copilului, 
cu tapet înflorat și vopsea albă. Observând adoraţia 
posesivă cu care o privea din când în când Hector pe 
Margaret, Ginny înţelesese că i se luase încă o povară 
de pe umeri. 

Nunta lui Margaret fusese momentul de început al 
unei schimbări din partea lui Mimm. Cu acel prilej, 
cunoscuse un bărbat pe care fragilitatea și constituția 
ei mignonă păruseră să-l cucerească. Nervozitatea și 
auto-compasiunea dispăruseră. În locul lor se iviseră 
o forţă și o hotărâre pe care Ginny nu le mai văzuse. 
Totul era atât de ciudată încât Mimm o luase complet 
pe nepregătite în ziua când anunţase, pe un ton 
calm: 

— Mă voi recăsători, Virginia. Ai și ghicit, poate? 
John și cu mine vrem ca totul să decurgă foarte discret 
— doar o ceremonie civilă, așa cum se cuvine pentru o 
văduvă cu copii mari. De fapt, am şi planificat-o, va 
avea loc peste două săptămâni. Cred că mă voi 
debarasa de casa asta. Oricum, zona nu mi-a plăcut 
niciodată și nici tu nu te-ai simţit bine aici, după ce a 
trebuit să te lași de şcoală, așa că nu vei avea nimic 
împotrivă. 

Nedreptatea acestui comentariu o durea pe Ginny, 
dar reuși să-și stăpânească replica, în timp ce mama ei 
vitregă continua netulburată: 

— În continuare poţi face ce vrei, Virginia. N-am să 
te stânjenesc. Oricum, am și dat casa în evidenţa unui 
agent imobiliar, așa că va trebui să te muţi, când voi 
pleca și eu la John. Desigur, îţi va reveni o mică parte 
din câștig, dar mă tem că nu prea mult. Margaret și 
Edward vor primi și ei cât li se cuvine, însă ştiu că 
iubitul vostru tată ar fi vrut să fiu independentă, fără 
să trebuiască să apelez la John pentru orice fleac. În 
ultimii ani am fost destul de umilită și mulţumesc lui 
Dumnezeu că scap în sfârșit de grija banilor. Nu va mai 
trebui să socotesc fiecare bănuţ. 

Ginny zâmbi răutăcios în sinea ei. Mimm nu făcuse mari 
eforturi cu socotitul — aceasta fusese sarcina fiicei sale vitrege. 

Acum nu mai conta. În sfârșit, era liberă. Chiar dacă 
avea douăzeci şi trei de ani și nu-și mai făcea iluzii de 
reluare a carierei sale ratate, numai acest gând îi 
umplea sufletul de o dulce melodie. 

Când sosise vremea să plece din casă, descoperise 
că regreta surprinzător de puţine lucruri. Ultimii ei ani 
de viaţă acolo fuseseră monotoni și încordaţi, dacă nu 
chiar nefericiti. Totuși, își dădu seama cu oarecare 
deznădejde că mica sumă de bani pe care i-o alocase 
Mimm avea să se cheltuiască rapid pentru o nouă 
locuinţă. Trebuia să caute o casă cât mai ieftină. 

Își găsise provizoriu o cameră destul de părăginită, 
lângă King's Cross, și începuse să caute o slujbă prin 
ziare, cam fără speranţă, dându-și seama că nu era 
pregătită pentru mare lucru în afara muncii casnice. 
Era pe punctul să-și piardă orice speranță, când 
descoperise un anunţ ce părea destinat anume ei. 

În anunţ se solicita o femeie liniștită, serioasă și 
educată, pentru a superviza studiile unui copil într-o 
ambianță plăcută, la ţară. Pe lângă leafa generoasă, pe 
Ginny o atrăsese cel mai mult ultima precizare: 
„preferabil cu posibilităţi de a preda pianoforte stan- 
dard la nivel de începători și a cultiva interesul muzi- 
cal“. Asta o făcuse să se hotărască. Scosese din buzu- 
narul husei mașinii de scris recomandarea de la Herr 
Klein, își pusese pe cap o pălărie, se încheiase la 
impermeabilul alb pentru a-și ascunde rochia de bum- 
bac cam jerpelită și alergase la agenţia de plasare care 
publicase anunţul. 

Fusese intervievată, acceptată, iar aceasta era ulti- 
ma ei zi la Sydney. Camera, pe care urma s-o evacueze 
în dimineața următoare, fusese deja luată în primire 
de un student sărac la arte plastice, adus de Ted. Se 
numea Clive Barratt și era prietenul surorii unuia din- 
tre colegii lui Ted. Ginny îl întâlnise doar o dată — în 
aceeași dimineaţă, când venise grăbit să vadă camera. 
Avea o barbă blondă cârlionţată, ochi albaștri cu un 
luciu ştrengăresc şi un stil caustic de a vorbi, iar com- 

portamentul lui era atât de neconventional încât lui 
Ginny îi cam păruse rău pentru sora prietenului lui 
Ted. Clive îi spusese, fără s-o slăbească o clipă din 
ochi, că odaia îi convenea de minune și, înainte de a 
pleca, își lăsase într-un colţ geanta de voiaj. Ginny își 
împachetase lucrurile în două valijoare, iar cămăruța 
păruse s-o renege deja, preluând dezordinea boemă a 
noului locatar. 

În loc să-și petreacă ziua acolo, Ginny se hotărâse 
să se ducă la plajă, așa că-și scosese costumul și 
prosopul dintr-o valiză. Era o zi caniculară și, întrucât 
noua ei viață urma să aibă loc la vreo patru sute de 
kilometri distanță de litoral, bănuia că avea să mai 
treacă mult timp până să poată lenevi din nou pe 
nisipul unei plaje oceanice. 

O briză ușoară stârnea valuri, risipind arşiţa sufo- 
cantă, iar Ginny, ridicându-se în picioare dintr-o sin- 
gură mișcare mlădioasă, se hotărî să facă o baie. Își 
îndesă sub cascheta roșie părul negru, lung până la 
umeri, și porni printre trupurile tolănite la soare, fără 
să ia în seamă privirile pe care le atrăgea de pretutin- 
deni. 

Dacă cineva i-ar fi spus că se putea considera fru- 
moasă, Ginny l-ar fi privit chiorâș. Totuși, înfățișarea ei 
avea ceva frapant, cu trăsăturile aristocratice, pielea 
măslinie și netedă, ţinuta mândră și mișcările graţioase 
ale membrelor lungi și suple, făcând oamenii s-o 

privească pe furiș. Ochii căprui ca alunele, într-o 
nuanță mai deschisă decât a ochilor lui Ted, erau 
spuziți cu aur. Colţurile li se arcuiau fermecător, sub 
sprâncenele arcuite, definite clar. Uneori își dorea să 
nu fi fost chiar atât de clar definită în toate. Deși îi 
lipsea aerul de sârguință și îndărătnicie al lui Ted, era 
conștientă de impresia pe care le-o dădea oamenilor: 
independenţă provocatoare, fermitate și spirit 
hotărât. 

Ginny se avântă în valuri, aruncându-se prin 
brizanţii înspumaţi până ajunse la apa liniștită din 
spatele acestora, după care începu să înoate cu mișcări 
puternice. Își croia drum prin undele sărate, paralel 
cu plaja, lăsând în urmă mulțimile și propriile ei gân- 
duri, savurând-și propria izolare și răcoarea oceanului. 

În sfârșit, cu răsuflarea tăiată, se întoarse pe spate 
și începu să facă pluta, legănată de unduirile mării, cu 
ochii închiși sub văpaia orbitoare a soarelui. 

Apoi, dintr-o dată, liniștea i se spulberă. 

În apropierea ei se auzi un plescăit, câteva picături 
de apă o stropiră pe faţă și un glas întrebă: 

— N-ar fi mai bine să te întorci dincolo de geaman- 
duri? 

Ginny se întoarse alene, fără să se grăbească. 

Cuvintele necunoscutului îi aminteau de Mimm, 
care mereu obișnuia s-o întrebe: „N-ar fi mai bine să te 
apuci de spălatul vaselor?“ — numai că acest glas era 

cam de-o sută de ori mai gros decât vocea pițigăiată și 
plângăreață a mamei ei vitrege și avea o undă de 
autoritate la fel de convingătoare ca tânguielile neaju- 
torate ale lui Mimm. 

Când îl văzu pe posesorul glasului, Ginny își dădu 
seama că nu avea motive să se mire. 

Studie trăsăturile parcă sculptate în lemn de 
mahon şi umerii alarmant de lati ai bărbatului care 
călca apa lângă ea, simțind un spasm incomod în 
inimă, care o nemulțumea. Până acum nimeni nu mai 
avusese un asemenea efect asupra ei. Dar poate că cel 
mai mult o irita unda aceea familiară de autoritate, 
recunoscu Ginny, privind ochii de o culoare ciudată, 
cenușie ca ardezia, cu sprâncene negre și stufoase. 
Probabil că părul bărbatului, ascuns sub o caschetă 
albastră cu alb, în culorile tradiţionale ale salvama- 
rilor, era la fel de negru — negru și sârmos. O privea 
atât de dezaprobator, încât Ginny aproape că zâmbi, 
spunându-și că la fel de negru și zburlit trebuia să-i fie 
și temperamentul. 

Uitându-se pe lângă el, Ginny își dădu seama că se 
îndepărtase mai mult decât intenționase. Steguleţele 
galbene ale geamandurilor care indicau zona cea mai 
sigură pentru înot pe ziua în curs fluturau departe, 
aproape contopindu-se cu fundalul auriu al plajei. 
Capetele oamenilor din apă se vedeau doar ca niște 
puncte multicolore. 

— Îţi dai seama că ai ajuns prea departe, spuse sal- 
vamarul, parcă citindu-i gândurile. Prin partea asta 
trece un curent perpendicular care le creează pro- 
bleme tuturor, cu excepţia celor mai puternici 
înotători. Mai bine lasă-mă să te însoțesc înapoi. 

Va să zică, aşa! Se credea singurul înotător robust 
din preajmă, nu? Ginny se burzului, deși ştia că tre- 
buia într-adevăr să se înapoieze în apropierea gea- 
mandurilor. Totuși, avea să-i arate ea lui! Urma să-l 
lase să pornească primul, pentru ca apoi să-l ajungă 
din urmă și să-l întreacă. Măcar ca să-i mai taie cheful 
de a face pe stăpânul cu ea. 

— Nu e nevoie să mă aștepți, îl informă ea rece. 
Prefer să înot singură, de-asta m-am îndepărtat. Poţi să 
pleci înapoi, vin și eu în câteva minute. 

Împotriva propriei voințe, buna creştere o obligă să 
adauge: 

— Oricum, îţi mulţumesc că ai venit după mine. 

Salvamarul nu răspunse. Se mulțumi să 
încuviințeze din cap, apoi se întoarse şi porni spre 
mal, într-un craul rapid și grațios, demn de toată 
invidia. 

Nu peste mult, Ginny se hotărî să pornească și ea. 
Fusese una dintre cele mai bune înotătoare din școală și 
nimic nu-i plăcea mai mult decât o asemenea provocare. 

După ce înotă câteva minute, însă, își dădu seama 
că era ceva în neregulă. Mișcările ei viguroase și armo- 

nioase n-o făceau să înainteze deloc — sau aproape 
deloc. Cascheta salvamarului se îndepărta tot mai mult 
în faţa ochilor ei și, pentru prima oară, Ginny simţi că 
membrele îi erau îngreunate. Probabil ajunsese prea 
aproape de curentul perpendicular. „Păstrează-ţi cal- 
mul,“ își spuse ea. „Câteva minute încă, și-ai să ieși din 
curent.“ 

Dar nu ieşea. Continua să înainteze, însă mai încet 
decât melcul, iar braţele și picioarele îi oboseau tot 
mai mult. Respira în gâfâieli neregulate și, oricât se 
zbătea, nu rezolva nimic. 

În acel moment sună clopotul de rechini. Ginny îl 
auzi, departe în turnul clubului nautic, urmat aproape 
imediat de cel al observatorului dinspre capătul plajei. 
Toţi ca unul, oamenii din apă se întoarseră spre mal, 
iar Ginny, izolată şi deznădăjduită, înţelese că trebuia 
să facă acelaşi lucru, indiferent dacă acel curent buclu- 
Ccaș o lăsa sau nu. 

Ceea ce urmă fu un coșmar pe care nu spera decât 
să-l poată uita într-o bună zi. La început înotă cu efor- 
turi controlate dar, pe măsură ce malul se apropia, 
Ginny începu să-și imagineze că fiecare val care-i 
mângâia picioarele era un trup lunecos, cenușiu și 
rece. Începu să dea din picioare înnebunită. Braţele i 
se zbăteau tot mai obosite, plămânii i se încordau 
dureros și, în panică, începu să înghită primele guri de 
apă sărată. Se înecă, se scufundă, ieși din nou la 

suprafață, simţi cum îi aluneca din cap cascheta. „Nu 
te lăsa, nu te lăsa!“ repeta încontinuu o voce în mintea 
ei. 

Nu se lăsa, într-adevăr, dar nu-i folosea la nimic. 
Era prea obosită, prea epuizată. Într-un fel, i-ar fi făcut 
o plăcere imensă să nu se mai chinuiască. Era atât de 
ușor să se lase în voia mării, atât de simplu și 
liniștitor... 

— Nu te zbate. Lasă totul în seama mea, spuse un 
glas lângă urechea ei. 

Braţele care o cuprinseseră păreau la fel de puter- 
nice ca ale zeului Neptun. Ginny se lăsă cu bucurie în 
voia lor. Închise ochii, în faţa cărora îi dansau steluțe 
negre și maronii. 

Fu purtată în braţe până pe plajă și aruncată fără 
ceremonie pe nisip. Un deget fi deschise gura cu forța, 
fu apucată de păr, dureros, și simţi cum îi era tras 
capul pe spate. În momentul când două buze cu gust 
sărat se lăsară peste ale ei, Ginny avu prima reacţie. 
Deschise ochii și împinse înapoi pieptul gol și ud care 
se lăsa peste ea, blocând lumina soarelui. 

— Să nu-ndrăznești! gâfâi ea, indignată. 

Salvamarul o privi indiferent, cu un ușor zâmbet 
triumfător, apoi o întoarse rapid cu faţa în jos și se 
apucă să-i tragă pumni în spate. Din gura lui Ginny 
începu să se prelingă apă. Era prea vlăguită ca să se 
împotrivească. Îşi spuse ca prin ceaţă că așa-i trebuia. 

Doamne, Dumnezeule! De ce trebuise ca tocmai acest 
om s-o salveze și s-o aducă pe plajă în halul acela...? 

Gemu jenată, și imediat salvamarul o întoarse la 
loc, ridicând-o în șezut. O rezemă de propriul lui trup 
și începu să-i maseze energic spatele. 

— Vă mulțumesc, le spuse el curioșilor care se 
adunaseră în jur, acum și-a revenit. 

Apoi, către Ginny: 

— Nui nici o grabă. Când te mai întremezi, îţi luăm 
lucrurile și te duc acasă cu mașina mea. E acolo, pe esplanadă. 

— Nu... nu e nevoie să te deranjezi... murmură 
Ginny. Acum... acum mă simt perfect... serios... 

Începeau să-i clănțăne dinţii şi-şi dădu seama că 
tremura toată. Se adună pe picioare, hotărâtă să 
ascundă acest lucru, dar se pomeni cu braţul strâns ca 
într-o cătușă. 

— Ne ducem să-ţi luăm lucrurile și plecăm. 

Apoi, Salvatorul ei se întoarse spre o femeie cu 
înfățișare mămoasă, care ezita îngrijorată în apropiere. 

— Poate aţi dori să staţi puţin cu ea, până merg eu 
să-mi aduc lucrurile de la club, o rugă el, iar femeia 
încuviință imediat. 

Nu era genul pe care să-l contrazici ușor, îşi spuse 
Ginny, în timp ce porneau toţi trei încet spre locul 
unde-și lăsase grămăjoara de lucruri, pe nisip. 

Însoțitoarea ei era o femeie cumsecade, care con- 
versă amabil, alungându-i din minte pericolul prin 

care trecuse, iar când salvamarul reveni, Ginny se putu 
ridica în picioare fără ajutor. Își luă pe ea halatul albas- 
tru flaușat de plajă, mulţumindu-i femeii pentru com- 
panie. 

Salvamarul, îmbrăcat acum în pantaloni reiaţi 
strânși pe șolduri și o cămașă de in crem, descheiată la 
gât, cu mâneci scurte, luă geanta de plajă a lui Ginny 
și porniră amândoi spre trepte. Deși urcușul îi punea 
la grea încercare puterile slăbite, Ginny se strădui să 
nu se rezeme deloc de mâna care-i susținea cotul. 
Ajunsă sus, întinse mâna să-și ia geanta şi spuse: 

— De-aici mă descurc singură, mulțumesc. Nu 
locuiesc departe, doar la câteva staţii cu autobuzul. 
Nu... nu ţi-am mulțumit cum se cuvine pentru... pen- 
tru tot ce-ai făcut. Nu înţeleg ce m-a apucat ca să mă 
port atât de prostește. 

— Te duc până acasă, spuse imperturbabil salva- 
marul. 

— Nu e nevoie... protestă Ginny, nevoită să-l 
urmeze, întrucât geanta rămăsese în mâna lui. 
Depășeşte cu mult atribuţiile dumitale. Mă face... mă 
face să mă simt prost... responsabilă de... de tot ce... 

— Ar cam fi timpul să-ncepi să te simţi mai respon- 
sabilă, nu crezi? În ceea ce priveşte atribuţiile mele, 
sunt dator să te predau întreagă părinţilor. Și nu mă 
contrazice. Pari gata să leşini din clipă-n clipă, dacă 
vrei să ştii. 

— Nu locuiesc cu părinţii, stau singură, îl informă 
Ginny, nemulțumită că tânărul comenta felul cum arăta. 

— Ăsta-i un motiv în plus ca să te duc cu bine acasă, 
replică el neinduplecat, deschizându-i portiera unei 
limuzine verzi parcate la umbră. 

Ginny înţelese că n-avea nici un rost să-l mai con- 
trazică. După ce o ajută să se aşeze, salvamarul îi puse 
geanta pe bancheta din spate și se instală la volan. 

— O ţigară? 

Ginny clătină din cap, privind cum degetele lui 
lungi și bronzate scoteau din buzunarul de la piept un 
pachet de tutun și foiţe. Era nebișnuit ca un orăşean 
să-și răsucească singur țigările, iar Ginny urmări fasci- 
nată ritualul, minunându-se de dexteritatea cu care 
degetele lui modelau cilindrul alb, pe care îl linse și și-l 
înfipse între buze. 

— Eşti sigură că n-ai să te răzgândești? o întrebă el 
ironic, privind-o prin norul de fum cu un amuzament 
vizibil în ochii săi verzi-cenușii. 

Ginny roși, dându-și seama că fusese surprinsă 
uitându-se lung la el. De fapt, își spusese că tânărul de 
lângă ea avea părul întru totul la fel de negru și sârmos 
cum ghicise ea. lar acum, la gândul de a primi o țigară 
răsucită de degetele acelea puternice, lipită cu aju- 
torul acelor buze ferme și autoritare care le atinseseră 
atât de recent pe ale ei, roşeaţa i se răspândi din obraji 
până la rădăcinile firelor de păr umed. 

Clătină iar din cap, întorcându-se grăbită spre 
fereastră. Continuă să privească afară până ajunseră în 
faţa clădirii unde locuia. 

— La ce etaj stai? 

— La patru, dar... 

— Bine, atunci ia-o înainte. Nu poţi căra greutatea 
asta, slăbită cum ești, iar lift cred că nu aveţi, comentă 
salvamarul, privind posomorât și dezgustat pereții 
coșcoviţi, cu tencuiala desprinsă, și scara îngustă. 

— Nu, n-avem lift, confirmă Ginny pe un ton de 
scuză. 

La drept vorbind, se bucură când ajunse pe palier, 
unde revăzu plăcuta cojită care anunţa „Etajul 4, ca- 
mera 41“. Niciodată o ușă nu i se păruse mai primi- 
toare — niciodată, mai bine zis, până când se deschise 
pe neașteptate, lăsând să se audă glasul glumeț al lui 
Clive Barratt: 

— Te-ai şi întors? Poftește în palat, prinţesă! 

Oripilată, Ginny nu putu face nici un pas, până 
când omul din spatele ei o împinse înainte și intrară 
amândoi. Privind în jur, observă șocată schimbările 
din locuinţă. 

Pe divanul lat zăcea o pijama bărbătească dintr-un 
material cu modele ţipătoare. Masa de toaletă 
conţinea doi piepteni de fildeș îngălbenit, un pămătuf 
și un bol de bărbierit și o oglinjoară pătată, pe suport 
metalic rotativ. Un impermeabil de gabardină atârna 

într-un cârlig, lângă pardesiul ei de tweed cu punc- 
tişoare pastelate, iar într-un colț stăteau rezemate la 
nimereală nişte pânze și un șevalet. 

Ochii lui Ginny parcurseră toate detaliile în câteva 
secunde, până întâlniră alți ochi, cenușii ca oţelul și 
plini de dispreț. Glasul posesorului lor, când în sfârșit 
i se adresă lui Clive Barratt, era la fel de rece: 

— Priete... domnişoara de faţă a suferit un accident. 
Aș sugera, pentru început, un ceai tare și odihnă. Dacă 
se întâmplă ceva, cheamă medicul. Norocul ei, în 
împrejurările existente, că nu locuiește singură... 

Tonul pe care rostise acest ultim cuvânt o făcu pe 
Ginny să tresară. Era încărcat de sensuri — 
dezgustătoare, sordide. Totul era mult prea oribil. Nu 
se putea întâmpla cu adevărat! 

Ginny se întoarse cu o expresie rugătoare, dar nu 
văzu decât un spate lat, în cămașă de in crem, o ceafă 
robustă și bronzată și un cap brunet cu păr aspru, 
înainte ca ușa să se trântească și un tropot de pași 
furioși să se îndepărteze pe scară. 

— Ce l-a apucat? Mă crede băiatu' rău din poveste, 
sau ce? Și de fapt, cine-i tipu? întrebă Clive, 
desfăcându-și degetele spatulate, de grafician, într-un 
gest comic. 

Ginny, care rămăsese mută, se prăbuși dintr-o dată 
pe Singurul scaun, răsturnând un halat de satin 
purpuriu pus pe braţul acestuia. Era prea vlăguită ca 
să-l mai ridice. 

În sfârșit, Clive Barratt îi observă paloarea feţei și 
broboanele de transpiratie de pe frunte. 

— Băăă, da' bou mai sunt! exclamă el cu regret. 
Doar mi-a spus c-ai avut un accident, şi uită-te la mine, 
fac aici ca toţi dracii când tu ai nevoie de un ceai tare. 
Măcar atâta lucru cu cap a zis amicu"! Hai, dulceaţă 
mică, te-ajută tata să te culci în pătucu' tău de puf, ai 
să te simți mai bine. 

Familiarismele lui voioase o făceau pe Ginny să se 
înfioare, dar era sigură că s-ar fi simțit într-adevăr mai 
bine dacă se culca, așa că-l lăsă s-o conducă până la 
divan. 

În continuare, fu nevoită să admită că Barratt era 
bunătatea întruchiptă. O acoperi cu o pătură, îi fierse 
un ceai pe primusul din colţ, dezgropă dintre boarfe o 
cutie cu biscuiţi, ba chiar îi găsi și pieptenele și umezi 
stângaci un prosop, cu care o tamponă grijuliu pe faţă. 

Ginny începea să-și revină. După ce bău a doua 
ceașcă de ceai, întrebă: 

— Cum ai intrat? 

Clive zâmbi cu nerușşinare. 

— Simplu: baba-cloanţa de jos mi-a dat cheia ei. 
I-am spus că voiam să-mi las niște chestii și, cum sunt 
viitorul locatar, nu prea putea să mă refuze. M-am gân- 
dit să mă și rad, dacă tot eram aici — în magherniţa de 
unde tocmai plec apa caldă-i o raritate. Ti-am văzut 
primusul din colţ și am pus apa la încălzit. 

— De-asta porţi barbă? Din cauza lipsei de apă 
caldă? 

— Nu tocmai, dulceaţă. Mai greu mi-e să mă rad pe 
lângă favoriţii aștia şic, decât să mi-i dau jos cu totul. 
Nu, am barbă fiindcă-s artist — în devenire, desigur, 
sărac-lipit, categoric, şi netalentat, probabil — da' tot 
artist se cheamă că sunt. lar lumea s-a obişnuit ca 

artiştii să aibă barbă. Toţi marii artişti sunt bărboși. 
Barba și arta merg mână-n mână, ca ouăle cu şuncă, 
brânza cu telină sau Hero cu Leandru. 

Ginny chicoti. 

— Aşa mai vii de-acasă, o lăudă Clive. Nu te speria 
de mutra mea de lup. A ta virtute nu va fi pângărită-n 
preajma mea, dulce domniță! Fasonul ăsta feroce, 
rânji el diabolic, nu-i decât o mască. Din aceeași serie 
cu barba. Toţi bărboşii se uită așa, urât, în compania 
fetelor drăguţe. Barba și mutra — la fel ca fragii cu 
frişcă, pâinea cu unt, Echo și Narcis. 

Ridicându-se în capul oaselor, Ginny începu să se 
pieptene. Clive era un tânăr ciudat, cum nu mai 
cunoscuse niciodată, dar pe sub teribilismul lui de 
fațadă părea simpatic. Dintr-o dată, trase concluzia că 
era mult mai cumsecade decât îl crezuse la început. 

— ÎI cunoști bine pe fratele meu? întrebă ea. 

— Pe Ted Sorrel? Nu prea bine, da' atâta cât l-am 
văzut, îmi place. Sigur, e o lume-ntreagă distanţă între 
noi. El e serios şi conştiincios, pe când eu... mă rog, 
vezi și singură ce zgubilitic sunt. 

Se așeză pe marginea patului, picior peste picior, 
aprinzându-și o ţigară. 

— Totuși, îi sunt recunoscător că mi-a găsit camera 
asta. Cu câtă plăcere am să mă mut aici, mâine! Dacă ţi se 
pare cam dărăpănată, s-o vezi numai pe aia de unde vin! 

Privindu-l în ochi, Ginny îi puse întrebarea care o 
frământa de când se întorsese de la plajă. 

— Chiar ai de gând să te instalezi mâine? Sigur nu 
voiai să vii azi? Fiindcă, dacă... 

— Tt, tt, tt, o întrerupse Clive. Va să zică, prințesa 
îmi pune cinstea la îndoială! Pesemne arăt mai feroce 
decât credeam. 

Îi zâmbi ispititor, suflând un nor de fum spre tavan. 

— Bine, să dăm cărţile pe faţă. Ce te face să crezi că 
aş avea intenţii... ăă... nu tocmai onorabile? Nu crezi 
povestea mea atât de simplă? 

Ginny arătă în jur, cu un gest neputincios, până 
ajunse cu privirea la pijamaua împinsă pe marginea 
divanului. 

— Pijamaua asta? întrebă ea cu voce slabă. Sau, 
vreau să zic... totul... 

Pe chipul lui Clive se ivi înțelegerea, urmată ime- 
diat de un amuzament răutăcios. 

— Doamne Sfinte! Deci, asta te sperie! Văd că tre- 
buie să mărturisesc totul. 

Își întinse un picior și scoase din buzunarul pan- 
talonilor o papiotă de aţă albă și un plic cu ace de 
cusut. Pentru prima oară, arăta cu-adevărat spășit. 

— Ascultă-mi pledoaria. La o adică, pot explica 
totul. Jumătate ai și auzit. Voiam doar să-mi las nişte 
lucruri, să despachetez câte ceva, şi pe urmă, când 

babeta de jos mi-a spus că plecaseși la plajă pentru tot 
restul zilei, m-am gândit să mă și bărbieresc. Cât 
despre... ăă... pijama, azi-dimineaţă când te-am văzut 
mi-am zis că eşti o fetiță drăguță — știi, cuminte și cin- 
stită, la fel ca frăţiorul Ted. 

Ginny se strâmbă. Ce descriere oribilă, „cuminte și 
cinstită“! Mă rog, mai bine să-l asculte până la capăt. 

— Așa că mi-am cumpărat ace și aţă din drum, de la 
Woolworth, cu gândul să-ţi las un bilețel cu-o 
rugăminte, pe pijama, pentru când te întorceai. Un 
bileţel din-alea înduioșătoare care ating la coarda 
maternă orice femeie demnă de numele ei, mai ales 
când e vorba de burlaci neajutoraţi. Pricepuși? 

Ridică bluza veşmântului în discuţie, pentru a 
dezvălui o ruptură mare, cu margini destrămate, la 
subsuoară. 

— Nu mă deranjează că nu i-a mai rămas nici un 
nasture, spuse el, arătând cu un deget osos marginea 
goală, dar să-şi piardă și un braţ... asta s-ar putea s-o 
doară! 

Ginny nu-şi putu stăpâni râsul. Era incorigibil! 

Ușurat, Clive râse și el. 

— Deci, nu te-ai supărat prea rău? Stiu că era o 
obrăznicie, dar altă pijama nu mai am. 

Apoi zâmbetul îi pieri de pe buze, alungat de un alt 
gând. 

— Ştii, încep să-mi cadă fisele una câte una. De-asta 
s-a-ncruntat prietenul tău ca toţi dracii adineaori, când 
te-a condus acasă? 

— De-asta, confirmă sec Ginny. Numai că nu e pri- 
etenul meu. De fapt, nu l-am mai văzut până azi și sper 
nici să nu-l mai văd vreodată. 

Ceea ce era absolut adevărat, își spuse Ginny cu 
gravitate, amintindu-și disprețul din ochii aceia reci și 
cenușii care o măsuraseră cu privirea înainte de ple- 
care. lar cel mai groaznic era că, la prima vedere, 
desconsiderarea lui părea întru totul justificată, mai 
ales după modul de neiertat în care se comportase ea 
însăși înainte. Ce-o fi apucat-o? Pesemne i se urcase 
libertatea la cap! 

Ca să se mai uşureze, îi povesti lui Clive tot ce se 
întâmplase. Dar tânărul avea un caracter prea vesel ca 
să-i înţeleagă sentimentele de vinovăţie şi nu făcu 
decât să râdă cu lacrimi. Nu se opri decât când văzu 
expresia lezată a lui Ginny, iar atunci, ștergându-se la 
ochi cu o batistă enormă, o luă de mână și-i spuse: 

— Ascultă, dulceaţă, n-o pune la inimă. N-ai să-l mai 
vezi niciodată, aşa că ce naiba contează? Și nici n-o lua 
în serios, e mai bine să vezi partea comică. Fii atentă. 
În fond, a fost vina mea — sau, mă rog, măcar în ulti- 
ma parte — așa că dă-mi voie să mă achit, invitându-te 
diseară la cină. Haide, insistă el, văzând-o că ezita, poți 

să te odihnești toată după-amiaza și vin să te iau abia 
la șapte jumate. Te rog, ca să-mi faci și mie o plăcere! 
Și voi avea grijă să-ţi facă plăcere și ţie! Știu un local 
excelent, răcoare, aer curat, dancing, program de 
cabaret — şi nu te obligă nimeni să dansezi dacă încă 
te mai simţi slăbită. 

În fond, de ce nu? Era ultima ei seară în localitate, 
altceva de făcut nu avea și, cu siguranţă, i-ar fi alungat 
din minte gândurile neplăcute. 

Înveselită, Ginny zâmbi. 

— Mulţumesc, accept cu plăcere. Dar prietena ta? 
N-o să se supere? 

— Prietena mea? Dacă știi cumva cine e, prezintă-mi-o 
şi mie. 

— Păi, când mi-a spus că urma să vii aici, Ted a zis 
că are un prieten a cărui soră... te cunoaște. 

Clive făcu un gest nepăsător. 

— Dulceaţă, am o mulțime de prietene — și prieteni. 
Dar nici unul — și mai ales nici una n-ar obiecta să te 
invit în oraş diseară. E clar? 

Spre uimirea lui Ginny, pentru prima oară în scur- 
tul răstimp de când se cunoșteau, Clive părea absolut 
serios. 

— E clar. Și-ţi mulțumesc, repetă ea, în timp ce Clive 
se ridica de pe marginea patului, lua halatul purpuriu 
și-l agăța peste impermeabil. 

În ușă se întoarse, ridicând scurt mâna cu degetul mare în sus. 
— Ne vedem la șapte jumate, prințeso! 
Și plecă. 


Ginny cusu bluza de pijama pestriță, înainte de a-și 
scoate din valiză singura rochie cu care ar fi putut să 
se îmbrace pentru o seară la restaurant. O numise 
întotdeauna rochia „sigură“, fiind simplă și atempo- 
rală, din material alb gros, ca pielea de rechin, cu 
guler înalt și fără mâneci. Își prinse părul într-o agrafă 
cu sidef, singura ei bijuterie, moștenită de la mama sa. 
Își amintea când i-o adusese tatăl ei, dintr-o călătorie 
de serviciu în San Salvador, pentru compania metalur- 
gică unde era angajat în acea perioadă. 

Soneria îi rupse firul gândurilor. Venise Clive, 
îmbrăcat cu un sacou negru cam jerpelit însă care 
totuși îi conferea un oarecare aer de respectabilitate. 

La vederea lui Ginny, Clive fluieră încet. Nimeni nu 
mai fluierase admirativ la adresa ei, așa că Ginny roși 
de plăcere, uitând că în principiu nu-i plăceau 
fluierăturile. 

Night-club-ul se afla în apropierea portului și, când 
taxiul coti pe lângă Macquarie Street, Ginny privi spre 
Grădina Botanică luminată de lună, spre contururile 

familiare ale unora dintre cele mai înalte clădiri din 
oraș, profilate pe cerul nopții, simțind un fior neaștep- 
tat de teamă la gândul că a doua zi avea să le lase pe 
toate în urmă, pentru a se aventura în necunoscut. 
Aproape își dorea să nu plece astfel, singură. 

Îşi privi cavalerul recent dobândit şi conchise, 
amuzată în sinea ei, că i-ar fi fost un sprijin destul 
de șubred. Tolănit în colţul taxiului, picior peste 
picior, lăsând să i se vadă gaura enormă din talpa 
pantofului negru de piele patent, Clive desena 
grăbit și cu o îndemânare îndelung exersată profilul 
șoferului. 

Era o caricatură amuzantă şi abil schiţată, iar când 
Clive i-o oferi şoferului, făcându-i răutăcios lui Ginny 
cu ochiul, omul clipi de câteva ori fără să înțeleagă, 
după care pe buze i se ivi încet un zâmbet. 

— Vai, șefule, da' mare meșter mai mi-ești! Stai 
numai pân-o vedea-o cucoana mea! 

Și plecă, rânjind încântat. 

Peste câteva momente, după ce se așezară într-un 
alcov slab luminat, tapiţat cu catifea stacojie, Ginny 
privi în jur. 

Decorul era ambitios, aurit din greu și cu o colo- 
rație mult prea caldă pentru clima locală dar, așa cum 
spusese Clive, localul era aerisit și răcoros. Ferestrele 
prelungi erau deschise spre golf. Sub tavan se 

învârteau ventilatoare, iar draperiile de catifea se 
unduiau încet în dreptul instalaţiilor de aer 
condiţionat aliniate de-a lungul peretelui. 

— Întotdeauna îţi iei cu tine blocul de schiţe? 
întrebă Ginny curioasă. 

— De cele mai multe ori, dulceaţă. Ştii, are și el 
foloasele lui. De multe ori m-am descurcat cu 
cărbunele în localuri ca ăsta, când bătrânul portofel 
refuza să dea pe gură. E ceva, să le vezi mutrele când 
le pun în mâini un portret semnat și spun: „Mai bine 
ia-l p-ăsta, bătrâne, cândva am să fiu celebru!“ Sigur, 
dacă vrei să-ţi țină figura, ai nevoie și de un anumit 
savoir faire. 

Ginny privi fără convingere la ambianța luxoasă din 
jur, apoi se uită din nou la Clive, ca să se asigure că nu 
glumea. 

— Nici o grijă, Virginia, îi spuse el, cu un licăr 
amuzat în ochii albaștri. Aici n-am s-o fac. Întâmplător, 
sunt în bani, și nu ţi-am promis o seară în oraș ca să 
compensez gafa de azi-dimineaţă? Azi ne facem de cap, 
ce-o fi mâine, Dumnezeu cu mila. Astă-seară stridii, 
mâine la prânz fasole cu pâine. Asta-i viața, prințeso. 

Probabil arăta cam şocată, căci Clive se simţi dator 
să continue, cu o privire estimativă: 

— Tare mai semeni cu frate-tău Edward, în fond, ce 
zici? Nu cred să mai fi întâlnit o fată ca tine — aşa de 


33 


serioasă, de chibzuită, numai integritate și principii 
nobile. Ştii, cred c-ai fi femeia ideală pentru mine, 
Ginny, dulceata mea. 

Aceste cuvinte o făcură să zâmbească. 

— Ce mai pereche am face, Clive, nu crezi? Suntem 
atât de diferiți! Mă tem că nu ne-am potrivi la fel de 
bine ca-n exemplele tale — brânza cu ţelină, biftecul cu 
ceapă sau Hero şi Leandru! 

Clive râse, după care îi aruncă pe neașteptate o 
privire pătrunzătoare. 

— N-ai auzit niciodată de atracţia contrariilor? Poate 
că tocmai asta mi se întâmplă mie acum. Oricum, am 
de gând să fac o încercare. Dintr-o dată, mi-am dat 
seama Că vreau să te cunosc mai bine — ba chiar, mult 
mai bine. Am senzaţia că mi-ai putea reforma carac- 
terul, dacă ai dori neapărat. 

— Uiţi, cred, că mâine plec din Sydney, îi aminti sec 
Ginny, înainte de a schimba subiectul. Clive, vorbeşte-mi 
despre tine. Ai fraţi, surori? Părinţii tăi trăiesc? Ce 
părere au despre ocupațiile tale? 

ÎL ascultă captivată în timp ce-i expunea un rezumat 
al vieţii lui. Clive făcea parte din prima generaţie de 
australieni a familiei. Mama lui era o lituaniancă fru- 
moasă, visătoare și nerealistă. 

— Cred că de la ea am moștenit înclinațiile artis- 
tice. Oricum, în nici un caz de la bătrânu'. S-a născut 

în Anglia și are cam tot atâta imaginaţie ca un coco- 
loş de lut. Când a cunoscut-o pe mama, lucra ca 
ucenic contabil, în Londra. Ea era chelneriță la 
cafeneaua unde lua el masa zilnic şi cred că i-a 
sucit minţile. Am impresia că nunta cu ea a fost 
singura faptă de natură impulsivă din toată viața 
lui. Când eu aveam un an au venit aici, iar tata s-a 
angajat la firma unde lucrează şi acum. Când 
aveam patru, mama a fugit cu altul. Tata s-a făcut 
livid de furie, dar era prea respectabil ca să 
divorţeze. I s-a acordat custodia şi am rămas la el. 
Pe mama abia dacă am mai văzut-o — ne întâlneam 
uneori în secret la bufetul unde lucra. Era atât de 
veselă și amuzantă, ti-ar fi plăcut mult, prinţeso. 
Ştii, ea mi-a cumpărat primele culori în ulei. Tata 
s-a înfuriat — noroc că n-a aflat de la cine le pri- 
misem. Pe urmă, mama a murit, când eu aveam 
paișpe ani. După ce am terminat școala, am întins-o. 
Am vândut câteva pânze, cu banii mi-am mai 
cumpărat materiale și-am ajuns cum mă vezi acum. 
Uneori jinduiesc după o viață mai ordonată, da' 
lasă că nu-i prea rea nici așa. 

Spre sfârșitul serii, Ginny ajunsese la concluzia că, 
în fond, Clive nu era chiar atât de ciudat. Firea lui tân- 
jea după ceva consistent și sigur, poate tocmai fiindcă 
acestea erau calităţile care îi lipseau. 

În capul scării, când se întoarse să-i mulțumească, 
Ginny avu surpriza de a vedea că-i lua faţa între mâini, 
pentru a o săruta cast pe frunte. Tinând-o de bărbie, o 
privi lung. 

— Virginia, spuse el grav, într-o zi am să te pictez. 

Zâmbind uşor, Ginny clătină din cap. 

— Uiţi că de mâine încolo n-am să mai fiu aici, Clive. 
Nu cred că ne vom mai întâlni, dar îţi mulțumesc încă 
o dată. Ai făcut ca ultima mea seară în Sydney să fie 
fericită. 

Lăsându-și mâna să cadă, Clive schiţă un gest grăbit 
de rămas-bun. 

— Rămâne frățiorul Ted, răspunse el enigmatic. O 
să ne mai vedem, prințeso! 

În timp ce o fura somnul, ultimele gânduri ale lui 
Ginny se îndreptară spre un chip vesel, cu barbă 
neîngrijită, ai cărui ochi albaștri și cinici nu erau nici 
pe departe atât de alarmanţi cum îi crezuse prima 
oară. 

După aceea, nu putu discerne clar momentul tre- 
cerii la un chip aspru și bronzat, care se suprapuse 
peste celălalt. Încercă să și-l alunge din minte — dar, în 
mod inexplicabil, acesta continuă să-i bântuie visele 
toată noaptea. 

Capitolul 3 


Trenul lui Ginny plecă din Central Station a doua 
zi dimineaţa, la ora unsprezece fără un sfert. 

Ted venise s-o conducă la gară, iar Ginny simţea cât 
o durea să plece atât de departe de el. Întotdeauna 
fuseseră foarte apropiaţi, Ted fiind probabil singurul 
om din lume căruia îi păsa de soarta ei. 

Moralul i se ridică la gândul copilului care o 
aştepta, probabil tânjind după lecţii de pian, așa cum 
își amintea că jinduise și ea, demult. Poate avea să-l 
iniţieze pe acel copil în lumea magică a muzicii într-al 
cărei prag se oprise ea, înainte de a fi nevoită să-i 
întoarcă spatele. Se întrebă din nou dacă viitorul ei 
elev era băiat sau fată. În anunţ nu se precizase, și nici 
cei de la agenţie nu știuseră. 

Ted şi Ginny stăteau unul lângă altul pe banchetă, fiind 
singurii ocupanți ai compartimentului de clasa a doua. 

— Cum se numește orășelul ăla unde vei cobori? 
întrebă Ted. Smedley's Creek? 

Scoase un carneţel din buzunar şi scrise numele, cu 
caligrafia lui îngrijită. 

— Mai bine dă-mi toată adresa, Ginny. Nu vreau să 
dispari fără urmă. Sper să ne scriem cât mai des. 

— Adresa poștală este: C. Jasper Lawrence, Esquire, 
Noosa, Billoola. Diana Mortimer, de la agenţie, a spus 
că gara cea mai apropiată e cea din Smedley's Creek și 
voi fi așteptată acolo. 

Ted nu părea prea convins. 

— Mie mi se pare o atitudine prea impersonală. 
Sper numai să te primească așa cum se cuvine, Ginny. 
Meriti tot ce poate fi mai bun, după câte ai făcut pen- 
tru mine şi pentru Margaret. 

Se uită la ceas și se ridică, sărutând-o stângaci, 
frăţeşte. 

— Peste două minute pleacă trenul. Să ai grijă de 
tine, fetiţo. 

Cobori pe peron, închise ușa compartimentului și 
rămase acolo, făcându-i cu mâna, până când trenul 
trecu de prima cotitură, iar armăturile solide ale unui 
pod metalic ascunseră persoanele care se împrăștiau 
de pe peron. 

Se înserase deja când trenul ajunse în gara 
Smedley's Creek, iar Ginny, transpirată, prăfuită și 

frântă de oboseală, se bucură că întunericul avea să-i 
ascundă aspectul neîngrijit. Coborî grațios pe peronul 
din Smedley's Creek, privind în jur. 

Era o gară aglomerată, fiind un nod feroviar de 
unde porneau și alte linii circulate. Ginny parcurse 
numele înșirate pe panoul cu mersul trenurilor, dar 
Billoola nu figura printre ele. Probabil se afla în afara 
drumurilor bătute, își spuse ea. Oricum, avea să afle în 
curând. 

În timp ce Ginny stătea între valize, privind 
trecătorii spre a ghici care dintre ei venise s-o 
întâmpine, din biroul pentru bagaje de mână ieși un 
bărbat. Privirile li se întâlniră, iar omul porni spre ea 
fără să ezite. 

Era scund, cu umeri laţi, iar pe cap avea o pălărie 
cu boruri largi și pleoștite. Când intră în cercul de 
lumină al felinarului sub care stătea Ginny, fata văzu 
că era cărunt, între două vârste, cu un chip rumen și 
vesel, cămașă de culoare deschisă şi cravată. 

— Domnișoara Sorrel... 

Era mai mult o afirmație decât o întrebare. Ginny 
zâmbi, întinzându-i mâna: 

— Da, eu sunt. Dumneavoastră sunteți domnul 
Jasper Lawrence? 

Omul îi strânse cu putere mâna, ridicându-și scurt 
pălăria. 

— Ferească Dumnezeu! răspunse el amuzat. Pe 
mine mă cheamă Pete Sumner. Mi-s poștaș și prăvălier 
la Billoola, iar Jas Lawrence mi-a lăsat vorbă să vă duc 
la Noosa, de vreme ce el îi plecat. 

Luă cele două valize, le săltă într-un microbuz cu 
scaune aliniate față în faţă, pe două rânduri, și închise 
portierele. 

— Puteţi sta în faţă, cu mine. Numa' noi suntem, o 
invită el pe Ginny, ajutând-o să se urce pe treapta 
înaltă. Așteptaţi puţin aici-șa până iau poșta, da? 
Tocmai se-mparte. Într-un minuţel e gata. 

Și plecă grăbit, pentru a reveni curând cu câțiva 
saci mari de prelată și câteva cutii. 

În timp de străbăteau un bulevard larg și drept ca 
trasat cu rigla, mărginit de plopi înalți, Ginny văzu că 
de fapt Smedley's Creek era un oraș de proporţii apre- 
ciabile. Existau mai multe magazine universale, o 
bancă impresionantă, construită din blocuri de beton, 
precum și numeroase cafenele grecești și italienești, 
din care se revărsa muzică, lumină și zarvă. Curând, 
însă, orașul rămase în urmă şi din nou îi învălui 
întunericul — o beznă plină de praf, mai ales când 
începură să se hurduce pe un drum desfundat. 

— Cât de departe e Billoola? întrebă Ginny, în timp ce 
urcau printre niște coline împădurite dens, unde 
coroanele copacilor ascundeau aproape complet stelele. 

— La treişpe mile, răspunse scurt Pete Sumner, 
într-un minutțel ajungem. Între Creek și noi i-un 
munte. Aproape toată cheresteaua de pe partea 
ailantă-i a lu' Jas Lawrence, da' Jas are-n proprietate 
numa! valea. Pe luncă-i grozav, creşte acolo-șa o 
lucernă cum n-ai mai văzut, iar porumbu' ajunge 
câteodată la șase picioare-nălțime. Da' marea iubire a 
lui Jas tot copacii îs. Şi-i cel mai bun cherestegiu din 
tot districtu', pe cinstea mea! Pe vremea când dădea 
și el cu toporu', un ac nu puteai s-arunci de câtă 
lume căsca gura. Nimenea nu poate face ca el 
țăndările să sară! 

Ginny cugetă la această elogiere cam agramată a 
viitorului ei șef, trăgând concluzia că trebuia să-și 
revizuiască puţin concepţiile. Spectacolele cu tăiat de 
lemne în faţa asistenței nu-i făceau impresia unei 
ocupaţii prea elevate, dar probabil că acum, după ce 
se așezase la casa lui și-și întemeiase o familie, nici lui 
Jasper Lawrence nu i se mai păreau astfel. Rămase 
tăcută în timp ce Pete Sumner cotea cu pricepere pe 
serpentinele alarmant de strânse, după care avu curaj 
să vorbească din nou: 

— Spuneai că domnul Lawrence e plecat. Va reveni 
curând? 

— Mhm, s-a dus numa! pân-la Big Smoke, pe-o zi, 
două. Se-ntoarce astă seară, la fel ca mata, da' cum 

are pista de-aterizare chiar alăturea de Billoola, pe 
șes, a socotit că nu putea ajunge ca să te-aștepte la 
gară. 

— Pistă de aterizare? Există vreun aerodrom prin 
apropiere? Se poate zbura cu avionul de-aici până la 
Sydney? întrebă Ginny, gândindu-se că ar fi plătit 
bucuros diferenţa, ca să scape de obositoarea călătorie 
cu trenul. Pete, însă, îi alungă această idee. 

— Nu orișicine poa! să zboare — nu-i servici public. 
Da! Jas poate. Are avionu' lui, pricepi matale? Un Piper 
cu patru locuri, de toată frumuseţea. El însăși îl 
pilotează, așa că vine și pleacă când îi convine. Nu c-ar 
lipsi prea mult, totuși, are destule treburi în Noosa. De 
fapt, cre-că şi-acuma numa! dă un raid, ca să vadă dac-a 
mers toate cum trebui, cât a lipsit el. D-asta mi-a și zis 
să te iau. Avioanele astea civile trebui să aterizeze pân' 
nu să-ntunecă, de vreme ce pistele de la ţară n-are 
lumini și nici un fel de instalaţii, așa că socot să tot fi 
ajuns acasă ca pe la vreo șase... 

Ginny se așeză mai bine pe scaunul denivelat, 
simțind cum se îndoiau scârțâind sub ea arcurile. 

Ochii i se împăienjeneau de oboseală când 
microbuzul vechi coti la stânga, pe lângă un arbore de 
cauciuc uriaș, singuratic. O clipă, Ginny zări pe 
trunchiul lui o cutie poștală mare și pătrată, pe care 
era scris cu negru cuvântul „Noosa“. 

— Mhm, aici-șa-i, confirmă Pete, ghicindu-i gân- 
durile. Billoola-i pe drumu' mare, mai încolo-ṣa, cum 
ti-am zis. Alde Mayberry stă dincolo de prăvălia mea, 
ca la vreo milă. Ei e vecinii cei mai apropiaţi, nește 
oameni foarte de treabă. Marella e cam de-o seamă cu 
matale, cred că. Poate te-mpretenești cu ea — adică 
precis c-o să vă-mpreteniţi, pe cinstea mea! Acuma mai 
mult ca sigur c-o să tot găsească pricini să vie mai des 
la Noosa, conchise el amuzat. 

Ginny ar fi vrut să întrebe de ce, dar atenţia îi fu 
atrasă de conturul masiv al unei case fără etaj, întinsă 
în toate direcţiile prin întuneric. De undeva din 
spatele ei, câţiva câini începură să latre agitaţi. Se 
aprinse o lumină, dezvăluind o verandă lungă, cu 
plasă contra ţânţarilor, spre care urcau câteva trepte 
de ciment. 

Pete le urcă din doi pași, deschise ușa cu plasă și 
puse valizele lui Ginny în antreu. 

— Așteapt-aici-şa și-o să vie cineva imediat, spuse el. 
Eu trebui să mă duc, donșoară Sorrel, da' nu-ţi face 
griji, într-un minuţel apare și Sparky. 

Ginny bănuia că „minuțelul“, care părea 
etalonul de timp al lui Pete, putea dura oricât între 
zece secunde și o jumătate de oră. Îi făcu cu mâna, 
după care mașina dispăru în beznă, lăsând-o în faţa 
ușii. 

Dar se vede că Pete era familiarizat cu obiceiurile 
locatarilor de la Noosa. Pașii care se auziră „într-un 
minuțel“ din antreu erau greoi și solemni. Inima lui 
Ginny începu să bată în același ritm cu ei, dar curând 
distinse cu ușurare silueta unei femei grase, între 
două vârste, care-i ieşea în întâmpinare. Avea o faţă 
pătrățoasă și smeadă, cu o expresie senină, sugerând 
că numai cu mari eforturi putea fi scoasă din sărite. 
Ochii albaștri îi erau îndepărtați şi prietenoși, iar părul 
o adevărată frumuseţe, șaten și bogat, fără un singur 
fir cărunt. 

În spatele ei venea ezitând o fetiţă de vreo nouă 
ani, scundă și vânjoasă. 

— Domnișoara Sorrel? întrebă femeia, întinzân- 
du-i mâna. Bine aţi venit. Scuzaţi-mă că nu v-am 
aşteptat în faţă. Când suntem în cealaltă parte a 
casei nu auzim întotdeauna mașinile, aşa că ne 
anunţă câinii. 

Ginny murmură un răspuns potrivit, după care își 
găsi curajul de a spune: 

— Bănuiesc că sunteţi doamna Lawrence. 

Indignată, fetiţa păși înainte. Avea o față 
oacheșă și de nepătruns, cu doi ochi negri ca două 
măsline, devorând-o pe Ginny din creștet până-n 
tălpi, cu ostilitate. Arătă spre femeie, spunând cu 
dispreț: 

— Nu e doamna Lawrence, e doamna Sparks, servi- 
toarea. Mama mea e doamna Lawrence, nu-i așa, 
Sparky? Adică, e doamna Lawrence de-adevăratelea, 
numai că-și zice mai mult Rosana Pirelli, fiindcă altfel 
spectatorii n-ar ști cine e. 

Ginny își lăsă valizele pe podea, îndreptându-se la 
loc, cu o expresie neincrezătoare. 

— Nu... nu cumva celebra Rosana Pirelli... Rosana 
Pirelli, pianista? 

Faţa duşmănoasă a fetiţei se lumină amuzată. 
Chicoti. 

— Fii atentă la ea, Sparky, e la fel ca toți ceilalți. Toţi 
fac mutra asta când le spun numele celălalt al lui 
mămica. 

— Ajunge, Mona, o dojeni sever femeia. Veniti cu 
mine, domnișoară Sorrel, vă conduc în camera dum- 
neavoastră. 

Ginny își luă o valiză, iar doamna Sparks pe 
cealaltă. 

Fu condusă prin holul larg și răcoros până pe o altă 
verandă din spate. Servitoarea continua să-i vorbească. 

— Mona v-a spus deja cine sunt — doamna Sparks, 
dar toată lumea îmi spune Sparky, așa că puteți face și 
dumneavoastră la fel. Aproape că m-am dezobișnuit să 
răspund la alt nume, adăugă ea, zâmbindu-i peste 
umăr. Pe dumneavoastră cum să vă numim? 


45 


PAZ” ei ia 


T ara E. 1 

“Seci EEE Ce Deta cetate 
i. z v Cai BE Ii 

E Eee E pe E Ea 


— Ei, dacă eu trebuie să-ţi spun Sparky, sper să mă 
numești Ginny. De fapt, numele meu este Virginia, dar 
mama mea vitregă e singura care nu-l prescurtează 
niciodată. 

Începea să-i revină buna dispoziţie. Casa era veche 
și frumoasă, poate cam patinată, dar cu o atmosferă 
plăcută, purtând pecetea locatarilor. Mica Mona părea 
o fată bună la suflet, deși plină de acea precocitate iri- 
tantă proprie adesea copiilor singuri la părinți. Ginny 
era sigură că în curând aveau să se împrietenească — și, 
la urma urmei, aerele ei de superioritate aveau o anu- 
mită justificare. Mama ei era însăși Rosana Pirelli! 
Cerule! De asemenea, Ginny nu se îndoia că urma să 
se înțeleagă bine și cu doamna Lawrence, mai ales că 
le unea pasiunea pentru muzică. 

Cu gândul la visurile ei dulci-amărui, Ginny fu cât 
pe ce să se ciocnească de doamna Sparks, care se 
oprise ca să deschidă o ușă. 

— Camera dumitale, arătă ea spre încăperea pe care 
lumina electrică o făcea să pară peste măsură de mare 
și plină de umbre. Avea plafon înalt, mobilier masiv și 
vechi, şi totul lucea de curăţenie. Patul de alamă lus- 
truită sclipea. Uşile duble erau încadrate între perdele 
de creton și peste tot se vedea omniprezentul tifon 
contra ţânţarilor. Doamna Sparks deschise o ușă care 
dădea spre un mic dormitor amenajat pe verandă, cu 

podele de lemn și două paturi într-un capăt, fiecare cu 
tifonul pentru țânțari agăţat de o bară în formă de U. 

— Mona doarme întotdeauna aici, iar dormitorul ei e 
lângă al dumitale. Spune că aici e mai răcoare, așa că te 
rog să foloseşti patul alăturat ori de câte ori vrei. 
Încearcă-le pe amândouă și alege-l pe cel care-ţi convine. 
Baia e vizavi, iar aici e o chicinetă unde poți să-ți faci câte 
un ceai dacă vrei. Acum Jas a dat instrucţiuni să te duci 
în cabinetul lui, aşa că voi servi ceaiul acolo. N-a venit de 
mult, dar ţinea neapărat să vorbiti în seara asta, ca să se 
asigure că te-ai instalat cu bine. Te las să te speli și să te 
aranjezi, iar apoi ne întâlnim în hol, ca să te conduc. 

— Mulţumesc, doamnă... ăă... Sparky. 

Lui Ginny îi era cam greu să folosească diminutivele 
după atât de puţin timp de când făcuseră cunoștință, dar 
știa că, în Australia, oamenii de la ţară se comportau 
foarte liber, şi bănuia că avea să se obișnuiască în curând. 
Probabil că „Jas“ era C. Jasper Lawrence, Esquire. 

În timp ce se pieptăna, Ginny se întrebă cum arăta 
stăpânul casei. Servitoarea rostise numele „Jas“ pe un 
ton afectuos și respectuos în același timp, fără fami- 
liarism excesiv. Se simţea clar că era un stăpân cu 
farmec, lucru pentru care Ginny era extrem de 
recunoscătoare. Își puse la loc pieptenele și ieși în hol, 
pentru a o urma pe Sparky într-un cabinet mic, cu raf- 
turi de bibliotecă pe toţi pereţii. 

Doamna Sparks murmură o formulă de prezentare 
și se retrase cu tact, lăsând-o pe Ginny în compania 
bărbatului care se ridica în picioare de la biroul masiv 
de stejar. 

În acel moment, toată recunoştinţa lui Ginny se 
risipi, înlocuită de o învălmășeală tumultuoasă de emoții 
pe care niciodată n-avea să le poată defini clar. Ştia 
numai că simţurile i-o luau razna și genunchii îi tremu- 
rau alarmant, astfel încât fu nevoită să se așeze nepoftită 
într-un fotoliu din piele verde aflat în apropiere. 

Din acel loc, când vederea i se mai limpezi, putu 
privi din nou, îngrozită, spre chipul rece și inexpresiv 
care se întorcea în direcţia ei. 

Da, cele mai negre temeri i se confirmau! 
Renunţând la orice speranţă, era nevoită să 
recunoască faptul că făcuse acea lungă și obositoare 
călătorie cu trenul încins şi plin de lume, se hurducase 
pe drumul de ţară în microbuzul lui Pete, kilometri și 
kilometri de-a rândul, prin pustietate și întuneric, 
numai pentru a ajunge faţă-n fată cu un om pe care 
sperase să nu-l mai vadă niciodată. 

Creierul ei paralizat era incapabil să înțeleagă, în 
acel moment de luciditate tulbure, cum și de ce C. 
Jasper Lawrence Esquire reieşea a fi nimeni altul decât 
bărbatul brunet și bronzat care cu doar o zi în urmă o 
scosese din valurile înspumate, pe jumătate înecată. 

Capitolul 4 


Ginny ridică ochii, privindu-l neputincioasă. 

Judecând după expresia lui opacă, era la fel de con- 
sternat ca ea. Mai mult, Ginny reuși să-și găsească înain- 
tea lui graiul. Într-o poziţie de inferioritate ca a ei, cea 
mai bună apărare era atacul, așa că se repezi să-l 
întrebe, pe negândite: 

— Ce cauţi dumneata aici? 

Numai tonalitatea slabă și subțire a propriei sale 
voci o făcu să-și dea seama, prea târziu, ce întrebare 
prostească pusese. 

Drept răspuns, o sprânceană neagră ca pana cor- 
bului se arcui sarcastic. 

— Din moment ce mă aflu la mine acasă, cred că 
e firesc să presupun că am ce căuta aici, comentă el 
rece. O întrebare mai raţională ar fi: ce-i cu dum- 

neata aici? Nu poţi fi domnișoara Sorrel. De ce ai 
venit în locul ei, neinvitată și fără permisiunea 
nimănui? 

Pe măsură ce vorbea, tonul lui devenea tot mai cald 
— nu, nu „cald“... fierbinte, clocotitor de furie. 
Temperamentul inflamabil pe care i-l bănuise Ginny 
nu se dezminţea. O făcea să tremure, dar numai pe 
dinăuntru. La vedere, Ginny nici nu tresări. 

— Bineînţeles că sunt domnișoara Sorrel, declară ea 
iritată. Cine-aș putea să fiu, dacă nu domnișoara 
Sorrel? Sau poate credeai că te-am urmărit de pe plajă 
tocmai până acasă? 

— Judecând după stilul în care trăiai în acel extra- 
ordinar apartament al dumitale, cred că ar fi posibil, 
nu-i așa? replică el neinduplecat. 

Ginny sări în picioare. Nu se mai putea stăpâni. 

— Cum poți să spui o asemenea mojicie! se revoltă 
ea. Crezi că farmecele dumitale sunt fatale pentru 
sexul slab, dar te asigur că există cel puţin o membră 
a acestuia care e complet și total imună, şi are toate 
șansele să rămână astfel. De fapt, consider că ești cel 
mai înfumurat... 

Vocea îi pieri, mai ales fiindcă dintr-o dată 
rămăsese uimită de propria ei îndrăzneală. O, 
Doamne! Cum fusese în stare să-i vorbească astfel lui 
C. Jasper Lawrence Esquire? Cum îl putuse ataca așa 

pe acel blând și pașnic decan al vieţii de familie al 
cărui portret i se conturase în minte pe drum, în 
microbuzul hodorogit al lui Pete Sumner? 

Camera se înceţoşă încă o dată înaintea ochilor lui 
Ginny, care simţi că era condusă, blând dar ferm, 
înapoi în fotoliul de piele verde. 

— Nu întrece măsura cu indignarea, domnişoară 
Sorrel, o povăţui Jas Lawrence. Dumnezeule mare, 
fata mea, era de-ajuns o singură privire la bărbatul 
acela din... ăă... garsoniera dumitale, ca să-mi dau 
seama ce înseamnă pentru el o fată drăguță și o siluetă 
atrăgătoare. Unuia ca el îi sunt la fel de necesare ca 
pâinea și apa. Fără ele, lumea lui mărginită și sordidă 
nici nu se mai învârteşte. 

— Nu sunt fata dumitale, așa că te rog să nu-mi mai 
spui „fata mea“ pe tonul ăsta, reuși Ginny să murmure, 
cu rezonabilă asprime. Cât despre acel tânăr, până ieri 
dimineaţă nici nu-l mai văzusem. E următorul chiriaș al 
camerei și, întâmplător, venise să-și aducă niște lucruri. 
Și... nu e genul de om la care te referi dumneata, cu 
toate insinuările dumitale sordide. Şi eu am crezut la 
fel iniţial, dar nu e decât un fel de mască artistică. E de 
părere că oamenii se așteaptă să-l vadă bărbos și boem. 
Pe dedesubt, e bunătatea întruchipată. Timid, defensiv 
și... Şi cu-adevărat generos. N-are nici o vină, nu-i așa, 
că-i lipseşte atitudinea dură, materialistă? 

— De unde ştii atât de multe despre el, dacă nu l-ai 
văzut decât ieri? întrebă cu subinţeles Jas Lawrence. 

Ginny se înroși ca focul, apoi păli. „Te-a prins cu 
mâţa-n sac, fetițo“, îşi spuse ea. „Acum pe unde 
scoţi cămaşa? Oricum n-ai nici o şansă. Ce-o să 
creadă, dacă recunoști că ai ieşit cu Clive în oraș? Ce 
n-o să creadă! Mai bine nu zi nimic, altfel o să te ia 
de urechi și-o să te dea afară, și nu mai apuci tu 
ceaiul fierbinte, baia caldă și pătucul moale la care 
visezi!“ 

Murmură cu sufletul la gură, prin vâjâitul care-i 
începuse în rechi: 

— Îmi... îmi pare rău, domnule Lawrence, cred... 
cred c-am să leșin. 

Abia își mai auzea vocea și la fel de slab auzi şi 
glasul lui, când îi răspunse: 

— Lasă că nu leşini dumneata cu una cu două, 
domnişoară Sorrel. Mai bine ţine-ţi capul jos, 
uite-aşa! 

Ginny simţi o mână fermă apăsându-i ceafa, cu o 
autoritate surprinzătoare. 

— Nu ești genul care să leșine când a ajuns la strâm- 
toare, continuă el, dintr-o dată mai blând. Ai făcut o 
călătorie lungă, la capătul căreia te-a așteptat o sur- 
priză, atâta tot. Şi probabil încă mai ești puţin şocată 
după incidentul de ieri. Stai rezemată un moment, 

apoi vom discuta calm și ne vom înţelege, la o ceașcă 
de ceai. Încep să cred că și eu am tot atâta nevoie ca 
dumneata de un ceai. 

Problema era că nu părea să aibă nevoie — nici de 
ceai, nici de alte ajutoare, își spuse Ginny cu invi- 
die. 

— Vrei şi un biscuit? continuă el pe un ton indife- 
rent. 

Ginny acceptă unul, multumind, și începu să 
mestece în tăcere. Nu-și dăduse seama cât îi era de 
foame. 

— Sunt buni, declară ea, când Jas Lawrence îi 
întinse din nou farfuria, tăcut. I-a făcut cumva... 
Sparky? Nu-mi imaginez că soția dumitale ar putea fi 
chiar atât de... gospodină. 

— Nici eu nu mi-o imaginez, confirmă el sec, mai 
ales că, întâmplător, n-am nici o soţie, gospodină sau 
altminteri. 

Ceașca lui Ginny zăngăni în farfurioară, când fata 
ridică uimită capul. Constată că Jas Lawrence îi obser- 
va amuzant reacţia. 

— Mă tem că nu înţeleg, spuse ea nedumerită. Am 
auzit-o clar pe fetiţă, pe Mona, spunându-mi că mama 
ei e doamna Lawrence. A-a-a...! 

Își duse mâna la gură, pentru a-și înăbuși excla- 
matia de uimire, când înţelese. 

— Vrei să spui, aţi... divorțat? Iartă-mă că am făcut o 
asemenea gafă. Am vorbit fără să gândesc. 

— S-ar părea că ăsta e obiceiul dumitale, replică el 
rece. Oricum, în situaţia de faţă, nechibzuinţa n-are 
nici o importanţă. Nu sunt căsătorit și nici n-am fost 
vreodată. Rosana Lawrence, mama Monei, este cum- 
nata mea. A fost măritată cu fratele meu, Gideon. Şi nu 
e divorțată, ci văduvă. 

Rostise ultimul cuvânt cu o simplitate crudă și o 
expresie înăsprită ciudat. Ginny îl aşteptă în tăcere să 
continue. După câteva momente Jas Lawrence reluă, 
cu glas sec: 

— Gideon a murit într-un accident de iahting, la 
una din petrecerile alea nocturne unde îl târa mereu 
Rosana după ea. Cred că n-ai cunoscut niciodată 
petrecerile de genul ăsta, domnişoară Sorrel, date de 
oameni care suferă de sindromul „prea-multului“ — 
prea mulţi bani, prea mult timp liber, prea multă 
sofisticare, prea multă frustrare, prea mult alcool. Cea 
mai mare pierdere de timp, petrecerile astea. Iar la cea 
despre care vorbim nu s-a pierdut numai timpul, ci și 
o viaţă de om — a lui Gideon. 

Jas Lawrence se ridică în picioare, începând să se 
plimbe nervos, ca pentru a-și alunga o amintire 
nedorită. Se opri în faţa ei, privind-o cu o expresie 
severă și distrată, care-i dădea senzaţia că în acel 

moment nici n-o vedea. Apoi, trăsăturile colțuroase i 
se îmblânziră. Glasul îi deveni dintr-o dată mai 
îngăduitor. 

— Biata Rosana. De-atunci s-a schimbat enorm. A 
devenit mult mai sinceră, mult mai... responsabilă. 
De exemplu, înainte nu-și bătea niciodată capul cu 
Mona. N-o interesa decât ca, între recitaluri, să se 
distreze cu prietenii. Moartea lui Gideon a șocat-o, a 
făcut-o să înţeleagă deșertăciunea unui asemenea 
stil de viaţă. A fost chinuită de remușcări, a început 
să se învinuiască pe sine, jurând că niciodată nu va 
mai fi cu adevărat fericită. A insistat s-o trimită pe 
Mona aici, pentru a o feri de influenţele nedorite, ca 
să aibă o copilărie normală. Și, desigur, vine s-o vadă 
ori de câte ori poate. Fetiţa o așteaptă arzând de 
nerăbdare. 

„Și dumneata la fel“, își dădu seama Ginny, cu o 
intuiţie neașteptată. 

— Sărmana de ea, spuse. Cui să-i treacă prin minte, 
auzind-o cum cântă, că de fapt încearcă să înfrunte o 
asemenea tragedie personală? Interpretează întot- 
deauna într-o stare de exuberanță și triumf, fără nici o 
nuanţă tragică, dar are un har incredibil, desigur, iar 
acesta ar putea fi felul ei de a-și ascunde emoțiile per- 
sonale. 

Jas Lawrence o privi surprins: 

— Deci ai auzit-o pe Rosana Pirelli cântând, 
domnişoară Sorrel? Chiar ai văzut-o la vreun concert? 

— Da, de mai mult ori. Am asistat la cât mai multe 
recitaluri posibil și am chiar și înregistrările câtorva 
dintre concertele ei cu piese de Beethoven, dar le-am 
lăsat la fratele meu, Edward. 

— Chiar atât de mult îți place muzica? întrebă 
Lawrence, privind-o cu interes după această 
descoperire neașteptată. 

— Da, răspunse scurt Ginny, cu o undă de 
înverșunare. 

N-avea de gând să-și dezvăluie secretele în faţa 
acelui om autoritar și neînţelegător, care se grăbise 
să-și formeze o părere atât de proastă despre ea, aşa 
că-și stăpâni tremurul slab pe care i-l aduceau pe buze 
amintirile dureroase și rămase în așteptare. 

Aproape ca și cum i-ar fi simţit atitudinea, Jas 
Lawrence ridică o mână, spunând scurt: 

— Bun. Şi-acum, pot să-ţi văd certificatul de anga- 
jare de la agenţie, te rog? 

Îl studie un moment, citind referinţa de la Herr 
Kleine, fostul ei profesor de muzică. 

— Va să zică așa... murmură el gânditor, privind-o 
lung. 

Lui Ginny îi venea să se foiască în faţa acelei expre- 
sii pătrunzătoare, aproape clinice. 

— Ei bine, domnişoară Sorrel, având în vedere aces- 
te documente, sunt dispus să-ţi acord o perioadă de 
încercare aici, la Noosa, deși pe baza propriilor mele 
constatări nu te consider o persoană potrivită pentru 
a te ocupa de nepoata mea în vârstă de nouă ani. E 
evident că, din cine știe ce motiv, nutreşti resenti- 
mente profunde împotriva celor care au autoritate 
asupra dumitale. Nu e cazul să negi, nu-i așa? 
Aminteşte-ţi atitudinea dumitale iresponsabilă de ieri, 
în largul mării, şi-ţi vei da seama că am dreptate. 
Totuși, trebuie să insist ca, în rolul dumitale de 
supraveghetoare, să nu lași ca această desconsiderare 
la adresa superiorilor — sau oricare alta dintre con- 
cepţiile dumitale emancipate — să i se transmită și 
copilului. Între Mona și mine există o relatie foarte 
echilibrată și nu văd nici un motiv ca aceasta să sufere 
de pe urma prezenţei dumitale, cu condiţia de a adop- 
ta atitudinea potrivită. Dacă ne-am înţeles și nu mai ai 
alte întrebări, cred că putem încheia pe ziua de azi. 

Își trecu peste față o mână bronzată, într-un gest 
care exprima oboseală și plictiseală. O clipă, degetul îi 
dădu la o parte părul negru de pe frunte, dezvăluind 
o cicatrice lungă, de dată recentă, judecând după 
culoarea ei roșiatică vie și urmele cusăturilor care o 
încadrau. 

Desigur! Acum totul era clar. 

Arătând același loc pe propria ei frunte, cu un gest 
timid, Ginny întrebă: 

— De-asta... de-asta purtai cascheta în apă? Abia 
acum am înţeles. Crezusem că erai salvamar. 

Jas Lawrence râse scurt. 

— Da, domnişoară Sorrel, ăsta e motivul. M-am 
rănit la tăiat de lemne. Tocmai mi s-au scos cusăturile 
și mi s-a recomandat să nu-mi ud cicatricea, aşa că am 
luat cu imprumut o caschetă de la club. S-a nimerit să 
fie una de salvamar — ceea ce, domnişoară Sorrel, avea 
să se adeverească, nu-i aşa? încheie el, deschizându-i 
Ușa Să iasă. 

Glasul lui profund și autoritar continuă să răsune 
în auzul lui Ginny mult timp după ce se cuibări în 
imaculatul așternut pregătit de Sparky. Era sigură că 
zorii zilei aveau s-o găsească încă trează. 


La ţară, aurora poate fi atât de liniștită încât să 
inspire aproape o stare de sfințenie. Maica Natură 
căsca, se întindea în pat, se întorcea de pe o parte pe 
alta. Ginny, făcând cam același lucru, auzea vag fiecare 
sunet. În sfârșit, prin discretul concert matinal se auzi 
un scârțâit de saltea, însemnând probabil că Mona se 
sculase, coborând din patul de pe verandă. 

Ginny lipăi desculță până la ușă, pentru a privi 
afară. 

— Bună dimineaţa, îi zâmbi ea fetiţei care stătea 
rezemată de balustrada verandei, cu părul ciufulit și 
ochii cârpiţi de somn. 

În faţa ei se întindeau peluzele îngrijite, rondurile 
de flori și o abundență de copaci, frumoși cum Ginny 
nu mai văzuse niciodată — ulmi, kurrajongi, platani... 

— Ce mare de verdeaţă...! murmură ea uimită. 

— Las-că nu-i întotdeauna atât de verde, replică 
Mona. Întâmplător, acum e un anotimp bun, dar în 
verile secetoase totul e gălbui și oribil, o frunză verde 
nu vezi nicăieri, doar puţină lucernă jos în luncă, iar 
unchiul Jas trebuie s-o irige chiar și pe aia ca să nu se 
usuce. Sigur, aici în jurul casei e altfel. Avem multe 
aspersoare cu ţevi prin care vine apa de la râu. Mămica 
spune că vara n-ar suporta să vină aici dacă unchiul Jas 
n-ar ține atât de mult la răcoare și verdeață. Mereu spune 
că e ca în Eden, după drumul cu mașina de la Smedley's 
Creek. O singură dată a venit așa și i-a fost groaznic de 
incomod. De obicei, unchiul Jas o aduce cu avionul. 

— Mama ta vine des aici? o întrebă Ginny. 

Mona strâmbă din nas, gânditoare. 

— N-a mai fost de vreo șase săptămâni. Nu prea 
vine, numai când se odihnește. Totuşi, unchiul Jas o 
vizitează când se duce la Sydney. Tare-aș mai vrea să 
mă întorc acolo, la ea. Nu pot să sufăr viaţa de-aici, 
încheie ea, cu o vehemenţă neașteptată. 

— Nu poţi s-o suferi? De ce? 

— De-aia! replică Mona pe un ton rebel. Unchiul 
Jas mă pune să fac tot felul de lecţii, ba chiar și să 
şterg vasele după ce le spală Sparky. Când locuiam 
la Sydney cu mămica, nimeni nu mă obliga să fac 
nimic dacă nu voiam și ne distram nemaipomenit 
de bine. Mămica se îmbrăca mereu elegant ca să se 
ducă la petreceri și concerte, iar mie îmi plăcea la 
nebunie să mă uit la ea în timp ce se pregătea — 
știi, e foarte frumoasă, mult mai drăguță decât 
tine. 

Ginny fu nevoită să se supună unei inspecții can- 
dide, după care Mona, mulţumită că i se confirmase 
afirmaţia, continuă cu nervozitate: 

— Şi unchiul Jas e drăguţ, sigur, dar bărbaţii care o 
invitau pe mămica în oraș erau şi mai drăguți. Îmi 
aduceau dulciuri și jucării. Mămica avea o mașină 
nouă, foarte frumoasă — mare și verde — care-mi 
plăcea mult mai mult decât Land Rover-ul ăsta vechi și 
nesuferit al unchiului Jas. Aici mor de plictiseală tot 
timpul. 

Ginny abia își stăpâni o exclamaţie de uimire. Își 
amintea bine Chevrolet-ul verde cu care fusese dusă 
de la plajă până în faţa magherniţei unde locuia. 
Bănuia că Rosana nu s-ar fi prea bucurat să-și vadă 
maşina într-un asemenea cartier. 

— Acum, că am venit eu, lucrurile se vor schimba, îi 
spuse ea Monei, cu o veselie cam forțată. Unchiul Jas 
și doamna Sparks sunt foarte ocupați, de-asta am 
venit, draga mea. O să ne distrăm teribil — până și 
lecţiile pot fi distractive, să știi — și ne vom împrieteni 
la cataramă. Si-am să şterg eu vasele după Sparky, așa 
că vor fi gata mai repede. 

Fetiţa ridică din umeri fără entuziasm. 

— Poţi s-o ajuţi pe Sparky dacă vrei, dar știu că 
unchiul Jas tot o să mă oblige să le şterg eu. Mai mult 
mi-ar plăcea să mă întorc în oraș, la mămica. 

O privi pe Ginny cu milă. 

— Pun pariu că nu peste mult și tu îţi vei dori să te 
întorci la Sydney. Aici nu-i deloc așa de distractiv cum 
crezi. lar dacă întârziem la micul dejun, unchiul Jas se 
înfurie, și poate fi groaznic de arțăgos dacă nu faci ce 
vrea el. Bărbaţii care veneau la mămica nu erau nicio- 
dată așa. 

Cu un oftat nostalgic, se retrase în camera ei, iar 
Ginny își dădu seama că, dacă tiranul ţinea la punctu- 
alitate, atunci cel puţin din acest punct de vedere avea 
avantajul de partea ei. 


Micul dejun fu servit pe veranda de lângă 
bucătărie. 

Doamna Sparks pusese mai multe farfurii acoperite pe 
o tăblie caldă, lângă diverse pachete cu cereale și o carafă 
cu suc proaspăt de portocale. Plutea o aromă de cafea 
îmbietoare, iar faţa de masă cu pătrăţele era la fel de mul- 
ticoloră și veselă ca stratul de flori din dreptul verandei. 

Când Ginny sosi, Jas Lawrence era deja la masă, dar 
se ridică să-i ureze sobru bună dimineaţa și o ajută să 
se așeze, înainte de a reveni la devoratul porţiei de 
biftec cu ochiuri și şuncă. 

Mona sosi ultima și se așeză grăbită la locul ei, scuzân- 
du-se pentru întârziere. Spre surprinderea lui Ginny, 
Lawrence îi răspunse cu un zâmbet, dând din cap 
înțelegător. Apoi, însă, aruncă o privire critică spre Ginny, 
care luase doar o portie mică de cereale și un pahar de suc. 

— Nu iei nici măcar un ou? 

— Nu, mulţumesc, domnule Lawrence. Nu... nu 
sunt obișnuită cu mâncarea caldă la micul dejun. 

— Ştii, ar fi bine să încerci. Ești mult prea slabă pen- 
tru statura dumitale, comentă el, indiferent. Și, atâta 
timp cât stai la noi, ai face bine să mă numești Jas, la 
fel ca toată lumea. Iar eu te voi numi Virginia. Parcă 
aşa a spus Sparky că te numești...? 

Ginny roşi. 

— De fapt, mi se spune Ginny, îl informă ea, jenată. Virginia 
sunt numită numai când nemulțumesc pe câte cineva. 

Jas îi zâmbi pe neașteptate, cam nedumerit. 

— Ei bine, domnişoară Sorrel, în acest caz ne vom 
mulțumi cu „Virginia“ — până voi avea motive justifi- 
cate de a prescurta numele după placul dumitale. 

Ginny scrâşni din dinţi. Ce individ detestabil! Oare 
ce-o fi determinat-o să rămână, după ce-i descoperise 
identitatea? Dacă ar fi avut un dram de minte, acum ar 
fi fost în microbuzul lui Pete Sumner, pe drumul spre 
Smedley's Creek. 

Dar nu-i mai rămânea decât să stea pe loc și să 
rezolve tot ce putea, cu influenţa ei feminină. Se 
întoarse spre Mona, zâmbindu-i cu căldură. 

— Bea-ţi laptele, Mona. După aceea o vom ajuta pe 
Sparky la vase, iar apoi îmi vei putea arăta împre- 
jurimile. N-am mai fost niciodată la ţară așa că vei 
descoperi că sunt foarte neștiutoare. 

Fetiţa o privi fără interes, înainte de a-și lua cana și 
a o bea până la fund. 

Conştientă că ochii atenţi ai lui Jas Lawrence n-o 
slăbeau o clipă, Ginny avu grijă să-și ascundă decepţia 
și întrebă, vorbind cu însufleţire: 

— Poate ești atât de bun să-mi spui care anume e 
programul, domnule... ăă... Jas. Îmi va fi mai simplu să 
mă conformez înaltelor dumitale idealuri dacă știu ce 
aştepţi de la mine. 

Deși îi percepuse sarcasmul din voce, Jas Lawrence 
nu se lăsă provocat. Cu o privire prevenitoare în 

direcţia fetiţei, se ridică de pe scaun, îi trase și ei 
scaunul pentru a o ajuta și răspunse, cu o politeţe înșelătoare: 

— Negreșit, Virginia. Mona își face lecţiile de la zece 
până la douăsprezece și jumătate, în fiecare dimineaţă. 
Desigur, în acest timp o vei supraveghea. După-amiaza, 
mama ei dorește să ia lecţii de muzică o oră cel puţin, 
plus exerciţii practice, atâta timp cât consideri că e 
necesar la nivelul ei. 

În timp ce vorbea, o conduse până după coltul 
verandei, unde deschise o ușă şi-i făcu loc să treacă. 

Ginny văzu o cameră încăpătoare și luminoasă, cu 
un mic birou și un scaun sub fereastră, o masă pe care 
era pus un ventilator, câteva fotolii şi un șezlong, 
lângă perete. Podelele erau din lemn de brad lăcuit, 
iar în mijloc se afla un covor rotund, cu franjuri. 

— Ce cameră frumoasă! exclamă ea fără voie. 

În clipa următoare, observă că Jas Lawrence o 
privea cu o expresie de nepătruns. 

— Aici e salonul, spuse el, întorcându-se spre arca- 
da de legătură cu camera alăturată. La pianina de 
acolo o vei învăţa pe Mona. Pianul de aici, continuă, 
arătând un instrument magnific de lângă șirul de 
bovindouri, e al Rosanei. Evident, îi era necesar un 
pian de cea mai bună calitate și am lăsat-o să și-l aleagă 
singură. Pianina e veche dar foarte bine acordată — 
pentru cerințe normale, ca în cazul dumitale. 

Ginny aproape că se strâmbă. Cum îi mai plăcea să-i 
zgândărească rănile! Îi aruncă o privire scurtă, ca să 
vadă dacă dorise într-adevăr s-o umilească, dar chipul 
lui bronzat rămânea de nepătruns. 

— Mă întreb dacă ai auzit ce-am spus, Virginia. 
Acum o poţi lua pe Mona ca să-ţi arate casa şi curtea. 
Te voi conduce și eu într-o vizită mai extinsă prin 
împrejurimi, când voi avea timp. Există anumite locuri 
unde e nerecomandabil să te duci dar, după ce faci 
cunoştinţă cu ele, îţi rămân numeroase zone intere- 
sante pe unde să te plimbi cu fata. 

Cu o plecăciune formală abia perceptibilă, ieși din 
cameră și, peste câteva minute, în timp ce încă mai 
stătea lângă bovindou, Ginny îl văzu trecând pe-afară 
spre nişte hambare îndepărtate, purtând o pălărie cu 
boruri largi. 

Ginny privea instrumentul de lângă ea, pierdută în 
vechile ei visuri de neatins. Nici măcar nu fu 
conștientă de trecerea lui prin apropiere. 

Trecură multe zile până când Ginny să ajungă cât 
de cât la o comunicare reală cu Mona. 

Lecţiile mergeau destul de bine, deși fetiţa ezi- 
tase la început să-și dezvăluie nivelul cunoștințelor 
despre subiectele pe care le abordau împreună. Mai 
mult succes aveau conversațiile despre vechea și 
frumoasa casă. În spatele acesteia se înălța muntele 
împădurit, cu gaterul la jumătatea pantei. Tiuitul 
nazal al fierăstraielor răsuna subțire până în 
apropierea casei, adus de vânturi prielnice, plutind 
peste depresiunea largă și fertilă unde stătea 
cuibărit pâlcul de case ale localităţii Billoola. Acolo, 
pășunile erau presărate cu formele mărunte și albi- 
cioase ale oilor și mieilor ce se înfruptau din trifoi, 
cum spunea Sparky, care-l convinsese pe soţul ei, 

„lăptar, măcelar și grădinar“, să le ducă pe Ginny și 
Mona cu Land Rover-ul, pentru a le vedea mai de 
aproape. 

Jas rămânea un mister, apărând punctual la orele 
de masă, închis în sine, politicos şi iritant de chipeș, 
chiar şi când era îmbrăcat de lucru, cu cămașă kaki 
descheiată la gât, pantaloni din piele strâmțţi și cizme 
prăfuite, cu carâmbi elastici. După ce se asigura că 
Ginny nu ducea lipsă de nimic, își îndrepta atenţia 
spre Mona, glumind cu ea, mustrând-o — întotdeauna 
blând — pentru câte o mică boroboaţă sau lipsă de 
bune maniere, povestindu-i întâmplări amuzante sau 
ascultând-o cu o răbdare și o înţelegere care pe Ginny 
o surprindeau aproape la fel de mult ca faptul că nu 
trimitea la abator doi cai bătrâni și nefolositori, păstrân- 
du-i pe lângă casă numai fiindcă se atașase de ei. 

Ginny își dorea tot mai mult ca Mona să fie la fel de 
receptivă față de avansurile ei ca și faţă de cele ale 
unchiului Jas. 

Lecţiile de pian deveniseră perioadele cele mai 
obositoare pentru Ginny. Își stăpânea nervii, încer- 
când să trezească entuziasmul fetiţei, dar degetele 
Monei se târau apatice peste clape, uita exerciţiile pe 
care Ginny credea că le aprofundase cu succes în ajun 
și nu se deranja să-și exerseze arpegiile sau să perse- 
vereze cu citirea notelor. 

Într-o după-amiază, ajunsă la capătul răbdării din 
cauza indiferenței Monei, Ginny se duse la pianul 
Bechstein, și-i deschise capacul mare și pe cel mic, 
dezvăluind corzile și clapele. 

Ştia că pianul era al Rosanei. Dar și fetița era tot a 
Rosanei, iar Ginny era cât pe ce să-și iasă din sărite. 

Îşi plimbă degetele cu drag peste clape, delec- 
tându-se cu sunetele rafinate ale instrumentului. 
Începu un duet simplu de Mendelssohn, a cărui 
melodie curgătoare nu putea să nu influenţeze 
fetița cu frumuseţea ei. Expresia Monei îi confirmă 
că în sfârșit îi atrăsese atenţia și, încântată de acel 
mic triumf, se avântă într-un dans ungar furtunos, 
o fugă complicată, beţia maiestuoasă a lui 
Beethoven, simplitatea emoţională a unei nocturne 
de Chopin. 

Transportată, Ginny pierduse complet 
noțiunea timpului și a locului unde se afla. N-avea 
idee de când cânta și abia foarte târziu îşi dădu 
seama că n-o mai asculta doar o fetiţă cu ochi 
negri neprietenoşi, ci şi un bărbat tăcut, cu ochi 
cenușii și intrigaţi. 

Jas Lawrence stătea rezemat de tocul ușii, cu 
mânecile suflecate și antebrațele vânjoase încrucișate 
pe piept. Pălăria, aruncată într-o doară, nimerise fără 
greş pe o pernă. 

Când se opri din cântat, Ginny avu impresia că 
trecu o eternitate până când Jas făcu prima mișcare. În 
sfârşit, porni spre ea și vorbi, pe un ton ciudat de 
repezit, aproape furios. 

— Domnișoară Sorrel... Virginia... pentru numele 
lui Dumnezeu, ce cauţi dumneata aici, la Noosa? 

Ginny fu atât de vizibil surprinsă, încât Jas își trecu 
o mână prin păr, nervos. 

— Scuză-mă, te rog. Vreau să spun: de ce nu faci 
nimic? Dumnezeule mare, fata mea, nu-ți dai seama că 
ai talent, un talent care strigă să fie cultivat? 

Acum era mai calm, vorbea rațional, pe vechiul său 
ton sever și autoritar. De fapt, părea chiar iritat de 
opacitatea ei deliberată, cum probabil o considera. 

Numai dac-ar fi știut...! Complimentele lui, expri- 
mate atât de brutal, o demoralizaseră de-a binelea pe 
Ginny. Își înghiţi nodul din gât, încercând să râdă. 

— Ăsta-i unul dintre acele detalii din trecutul meu 
tulbure cu care nu vreau să te plictisesc, răspunse ea. 
Să zicem că n-a fost să fie, fără alte comentarii, de 
acord? Cred că există sute, mii de oameni mai înzes- 
trati decât mine, care nu-și cultivă talentele, din mii de 
motive diferite — și la fel de personale. 

După un timp Jas răspunse încet, pe același ton pe 
care i se adresa nepoatei lui atunci când fetiţa avea 
tendinţe rebele. 

— Bine, Virginia, vom lăsa un timp în pace subiec- 
tul ăsta. Totuşi, aș dori să cânţi la Bechstein oricând 
dorești. E clar? Ai acordul meu întru totul. Și ia vino 
aici... 

O apucă de încheietura mâinii și o trase spre un 
dulap de nuc, în partea cealaltă a camerei. 

— Asta e colecţia mea de discuri, îi spuse el, pe un 
ton morocănos. Le poţi asculta pe toate, dacă vrei. În 
perioada asta de vară nu prea am timp, dar voi ști că le 
folosește cineva căruia îi fac o reală plăcere. Sunt câte- 
va înregistrări de cea mai bună calitate. 

Apoi se îndreptă de umeri, redevenind trufaș și 
închis în sine. 

— Şi-acum, ar fi cazul să-ți regăsești eleva, da? Cred 
că păsărica şi-a luat zborul. 

Și, cu aceste cuvinte, își luă pălăria cu boruri largi 
și dispăru, mergând cu pași lungi, în stilul tipic 
pădurenilor. 

Ginny porni încet pe verandă, spre camera ei, 
strigând-o pe Mona din mers. 

Întâmplarea, dulce-amăruie și atât de neașteptată, 
o cam buimăcise. Spera ca printre discuri să găsească 
unele piese care s-o atragă pe reticenta ei elevă. Fără 
îndoială, trebuia să existe melodii instrumentale care 
să stimuleze imaginaţia unui copil mai mult decât 
pianul. 

— Mona! Mona, unde ești? 

Se opri brusc când o văzu, aşezată la masa de 
toaletă din propria ei cameră. 

Sertarele erau deschise, iar degetele agile ale fetitei 
încercau să potrivească în păr agrafa cu sidef. Când 
Ginny veni în spatele ei, privirile li se întâlniră în 
oglindă și, fără să se întoarcă, Mona întrebă: 

— Numai bijuteria asta o ai, Ginny? Mama are munţi 
întregi. 

Ginny luă agrafa înapoi, reproșându-i cu blândeţe: 

— Nu-i frumos să umbli prin sertarele altora, draga 
mea, să știi. Şi, da, mă tem că asta-i tot ce am ca să-ţi 
arăt. 

Roșind, Mona urmări cu privirea agrafa până când 
Ginny închise sertarul. 

— Mămica nu se supără dacă mă joc cu ale ei, așa să 
știi! replică ea cu pizmă. Și oricum ale ei sunt mai fru- 
moase, și are fel de fel, mărgele, brățări, cercei... Nu-i 
păsa câte-mi puneam în același timp, râdea doar și 
zicea că-s ca o coţofană, fiindcă mereu le alegeam pe 
cele mai strălucitoare. Îmi plac la nebunie culorile 
vesele. Ţie nu-ţi plac? 

— Mm... ba da, de fapt îmi plac și mie. Dar la agrafa 
asta tin în mod deosebit, Mona. Poate fiindcă e singu- 
ra mea comoară. Știu că nu-i colorată, dar când 
reflectă lumina apar mii și mii de irizări pastelate... 

— Ei, aş vrea să le poţi vedea pe ale lui mămica, 
spuse Mona cu regret. Şi eu aș vrea să le mai văd. Aici 
la Noosa e așa de urât, deși unchiul Jas se poartă fru- 
mos cu mine. 

— Iubito, de ce-ai fugit de la lecţia de pian? Când te-am 
văzut ultima oară, am avut impresia că-ți plăcea să mă 
asculti. 

— Ba nu mi-a plăcut deloc! răspunse cu aprindere 
Mona. M-am mirat doar, pentru că știi să cânţi la 
pianul mare aproape la fel de bine ca mămica. Aș vrea 
să nu mă mai oblige să-nvăţ, Ginny, numai fiindcă ea 
cântă așa de bine. În tot timpul lecţiilor îmi vine să 
urlu, pe cuvântul meu! 

Tânguirea candidă a Monei avea ceva care o atinse 
pe Ginny drept în inimă. Îngenunche lângă scaun, 
întorcând-o pe fetiță cu faţa spre ea. 

— Mona, nu-ți place nici măcar să asculti pianul? 

Mona ridică din umeri. 

— Să-l ascult, mai treacă-meargă, consimti ea fără elan. Să 
cânt nu suport. De ce trebuie să învăţ cu de-a sila, Ginny? 

— Bine, şi-atunci ce ti-ar plăcea să faci? întrebă 
Ginny, cam neajutorată. 

— Mi-ar plăcea să pictez! declară fetița cu neașteptată 
convingere. Mi-ar plăcea să pictez cu vopsele adevărate 
— ştii, din tuburi și borcănașe, pe pânză din-aia, nu doar 
desene cu creioane colorate și cretă. 

Câteva momente, Ginny se gândi în tăcere la 
această mărturisire. În cele din urmă răspunse, pe un 
ton rezonabil: 

— Ei, nu văd nici un motiv de a nu încerca, Mona, 
dacă ţi-o dorești atât de mult cum spui. Îti pot procu- 
ra uşor câteva vopsele de ulei și pânze. Am să i le cer 
lui Pete Sumner. Sunt sigură că se găsesc la magazin, 
în Smedley's Creek. 

Faţa posomorâtă a Monei se lumină, cu speranţă. 

— O, Ginny, chiar așa? Mi-ar plăcea la nebunie să 
am și eu vopsele adevărate. De ani și ani mi le doresc. 

Ginny îi urmărea curioasă reacția. 

— Ai mai încercat vreodată, Mona? La Sydney, even- 
tual...? 

Fetiţa clătină din cap. 

— Numai cu acuarele — din-alea mici și pătrate. Sunt 
cam șterse și apoase, nu? La fel ca agrafa ta de păr. Mie 
mi-ar plăcea din-alea cu care poţi să faci cocoloașe pe 
pânză. 

Ginny nu-și putu ascunde un zâmbet. 

— Ei bine, ai să le capeti, altfel să nu-mi spui tu mie 
Ginny Sorrel! Haide, Mona. Să mergem la spălat. E 
aproape ora ceaiului. 


In seara aceea, Jas întârzie la ceai. Ginny și Mona 
terminaseră de mâncat, când apăru în sfârșit pe 

treptele de ciment, intrând prin ușa cu plasă. Suvițele 
de păr asudat i se lipeau de frunte și avea toată fața 
acoperită cu un strat fin de rumeguș. Până și 
sprâncenele îi erau presărate cu rumeguș, când le 
ridică surprins la vederea lui Ginny, care ducea tava cu 
farfurii spre bucătărie. 

— Doamne sfinte, aţi și terminat? O să mă jupoaie 
Sparky. Spune-i că-n zece minute-s gata, vrei, 
Virginia? 

Ginny dădu din cap, întrebându-se cum putea un 
om să arate obosit și energic în același timp. În seara 
aceea nu-l mai văzu, dar a doua zi, la micul dejun, 
aduse vorba despre lecţiile de pian ale Monei. 

— Aș vrea să le continui, de dragul lui mămica, îi 
spuse Jas fetiţei. Îi vei face o surpriză minunată data 
viitoare când va veni aici, nu-i așa? Asta-și doreşte cel 
mai mult, și ai un mare noroc că ţi-am găsit pe cineva 
ca Virginia ca să te ajute. Profită cât poţi de mult, 
Mona. 

Fetiţa se uită urât spre Ginny, ca și cum ea ar fi fost 
de vină pentru acea predică nedorită. 

Sensul acestei expresii era foarte clar și, imediat ce 
rămaseră din nou singure, Ginny o luă de mână. 

— Vino, o chemă ea, poți asculta ceea ce-am să-i 
spun lui Pete. Voi da telefon la magazinul din Billoola 
și-i voi cere să-mi aducă culorile acelea, iar tu, draga 

mea, va trebui ca în schimb să te străduieşti mai mult, 
fie şi numai ca să le facem o bucurie unchiului Jas și 
mămicii tale. 

Umerii subțiratici ai Monei se înmuiară cu 
amărăciune, dar Ginny observă că asculta atentă 
fiecare cuvânt pe care i-l spunea lui Pete. 

După ce termină, se intoarse spre ea veselă: 

— Gata! S-a rezolvat! Ce-ai zice să mergem la o plimbare, 
Mona? Mai sunt atâtea pe care nu mi le-ai arătat încă și mai 
avem aproape o oră și jumătate până să începem lecţia. 

Umerii Monei se pleoștiră şi mai mult. 

— Nu prea am chef de plimbări, Ginny, răspunse ea 
fără viaţă. De ce nu te duci singură? De pe munte ai o 
vedere splendidă, dacă te interesează. 

Ginny se cam îndoia. 

— Sigur că mă interesează, dar pot s-o iau într-acolo? 
Eşti convinsă că n-am să mă rătăcesc? 

Mona o privi cu milă. 

— Nimeni n-are cum să se rătăcească acolo. O clipă 
nu pierzi casa din ochi. Ia-o pe drumul forestier în sus, 
până la a doua răspântie, și pe urmă cotește prin plan- 
taţia din stânga, și-ai să ieşi pe ridicătura aia de-acolo, 
o vezi? întrebă ea, arătând cu degetul. Ai s-ajungi 
înainte de ora zece. 

Ginny cedă. La drept vorbind, nici nu era nevoie 
s-o convingă. Arşiţa zilei încă nu începuse, iar ea tân- 

jea să exploreze putin împrejurimile. Își putea imagina 
ușor că, de pe protuberanţa indicată de Mona, vederea 
era într-adevăr fermecătoare. 

— Bine, am să mă duc, acceptă ea veselă. Când 
ajung acolo, îţi voi face semn cu batista, iar la 
întoarcere ai să-mi spui dacă ai văzut. S-o asculţi pe 
Sparky până mă întorc eu. Îmi iau doar pantofii de 
teren și o sticlă cu suc de portocale, ca să-mi umezesc 
buhaiul. 

Mona râse, amuzată să audă o asemenea expresie 
din gura guvernantei sale, iar Ginny lăsă în urmă 
grădina de legume și poiata, reflectând la uriașa 
schimbare adusă de un simplu zâmbet pe faţa fetiţei. 
Biata micuță! Era o fată nefericită, iar copiii de vârsta 
ei ar fi trebuit să fie veseli și lipsiţi de griji. 

Drumul forestier era brăzdat de făgașuri adânci și 
de urmele buldozerelor gigantice și ale camioanelor 
cu dublă tracţiune. Ginny pășea printre adânciturile 
nenumărate și se simți mai ușurată când ajune la a 
doua răscruce. 

Escaladă gardul din jurul plantaţiei și constată cu 
mulțumire că pământul de sub copacii sădiţi la dis- 
tante egale era afânat și lipsit de buruieni și urzici. În 
timp ce înainta, bâzâitul fierăstraielor mecanice deve- 
nea tot mai intens, făcând să-i vibreze timpanele. 
Probabil ajunsese în apropierea gaterului. 

Dintr-o dată, Ginny distinse un sunet diferit — 
bufniturile sacadate ale unei securi lovind în lemnul 


plin de sevă. 

În clipa următoare se opri, neîndrăznind să meargă 
mai departe. 

În faţa ei, la nici douăzeci de metri distanţă, fără 
s-o fi observat, Jas Lawrence tăia cu toporul un copac. 
Era gol până la brâu, iar mușchii spatelui bronzat i se 
unduiau viguros în timp ce mânuia securea cu mișcări 
ritmice, puternice, splendide la vedere. Fascinată, 
Ginny tresărea la fiecare lovitură a tăișului. Așchiile 
zburau în toate direcţiile, dar tăietorul de lemne, con- 
centrat ca toţi cei de meserie, își continua netulburat 
munca. Nu știa că era privit, iar Ginny conchise că era 
mai bine așa. 

Chiar în timp ce se întorcea încet ca să plece, de 
undeva din dreapta ei se auzi un strigăt insistent: 


Uimită, Ginny întoarse capul. 

Privi în jur, apoi în sus, încremenind pe loc când 
văzu o coroană de frunze tremurătoare înclinându-se 
în direcţia ei. Un scârțâit ameninţător o făcu să scape 
sticla de suc din mână, trăgându-se grăbită într-o 
parte. Urmă trosnetul asurzitor al trunchiului aproape 
complet tăiat care se rupea în sfârșit, o vâltoare de 
frunze acoperind totul și un vâjâit pe lângă capul ei. O 

crenguță o plesni peste obraz și, în aceeași clipă, 
Ginny se simţi luată pe sus și trasă înapoi. Două mâini 
se ridicară să-i apere capul. Se mai auzi o bufnitură 
răsunătoare, apoi tăcere. 

Ginny ridică ochii, temându-se de ceea ce avea să 
vadă. 

Stătea rezemată de Jas Lawrence. Chipul lui brăzdat 
de sudoare o privea încordat, palid pe sub stratul de 
bronz. Pieptul încă i se mai agita după goana 
nebunească spre ea, și respira cu gâfâieli. 

Ochii săi cenușii și furioși îi înfruntau pe ai ei, 
căprui și speriaţi, și în acel moment cu Ginny se întâm- 
plă ceva. Simti o vibraţie plăcută prin vene și avu 
impresia că un fir magic nevăzut o trăgea spre bărba- 
tul acela furios care o salvase pentru a doua oară. 
Aceeași vrajă îl făcu și pe el să scoată un geamăt chi- 
nuit, strângând-o la piept dureros de tare. 

Peste o clipă, vraja se risipi. 

Ginny fu eliberată scurt, în timp ce niște paşi se 
apropiau în goană. 

— Băga-mi-aş picioarele, șefule, credeam că s-a zis 
cu ea! A păţit ceva? 

Jas răspunse repezit: 

— N-a păţit nimic, Wilson — o zgârietură pe obraz, 
atâta tot. Du-te înapoi la treabă. N-o să se mai apropie. 
Am eu grijă! 

Celălalt, vizibil zguduit, îi aruncă lui Ginny o privire 
acuzatoare și plecă. 
In momentul următor izbucni furtuna de care se 


temuse Ginny. 

— Ce mama dracului ţi-a venit să dai buzna așa pe 
plantație când se taie copaci? N-ai auzit fierăstraiele? 
Nu ţi-am spus că te conduc eu însumi pe-aici, când am 
timp? Sau ai vrut iar să-ţi râzi de autoritatea mea, așa 
cum ai obiceiul? 

Întrebările o mitraliau atât de repede, încât îi 
aminteau lui Ginny de loviturile securii mușcând din 
trunchiul de copac. 

— Făceam doar o plimbare, replică ea, străduindu-se 
să-şi păstreze calmul. 

— Ți-arăt eu plimbare! Ce, tu n-ai cap să gândești? 

Deodată, Jas privi în jur, neliniștit. 

— N-ai adus-o și pe Mona, sper! Umblă și ea pe-aici? 
întrebă el, agitat. 

Ginny clătină din cap. 

— Slavă Domnului! continuă Jas. Chiar ieri am pre- 
venit-o să nu se apropie. Se pare că îmi respectă 
autoritatea mai mult decât tine, Virginia. 

Ginny fu şocată de duplicitatea Monei. Așadar, 
fetița ştia că locul acela era periculos! Și totuși, o 
îndrumase intenţionat într-acolo! Gândul o făcea să 
fiarbă de furie. 

Totuși, întrucât problema le privea numai pe ele 


două, făcu un efort să spună, împăciuitor: 

— Îmi pare rău, domnule Lawrence... ăă... Jas. Te 
rog să mă crezi. Am făcut o mare prostie venind 
încoace. Așa cum spuneai, pur și simplu nu m-am gân- 
dit. Merit să mă certi — sincer. 

Îi aruncă o privire de scuză, zâmbind ezitant, iar 
mărturisirea ei umilă avu efectul dorit. Sprâncenele 
încruntate ale lui Jas se destinseră, iar expresia aspră îi 
fu îmblânzită de un zâmbet reticent. 

— E-n regulă, Virginia, spuse el, clătinând din cap. 
Nu-s sigur că-ţi stă atât de bine cum crezusem când îţi 
torni cenușă în cap. 

Îşi luă cămașa kaki de pe stinghia unui gard din 
apropiere. 

— Dacă tot ai bătut drumul până aici, mai bine să-ţi 
arăt împrejurimile, cum tot aveam de gând s-o fac într-o 
bună zi, dacă nu mi-o luai tu înainte. Vino cu mine. 

Ginny se supuse. Când Jas o luă de mână și o con- 
duse spre Land Rover, pe cărare, vraja dinainte reveni. 
Dar, în timp ce o ajuta să se urce în mașină, Jas 
Lawrence își reluă aerul indiferent și curtenitor. 

De astă dată, vraja o afecta numai pe Ginny. 

În timp ce urcau pe drumurile desfundate, iar Jas îi 
arăta soiurile de copaci şi mijloacele de exploatare, 
atelierele de lângă gater și diversele lungimi și grosimi 
ale buștenilor tăiați, Ginny simţea un entuziasm și O 
înrudire spirituală care aproape că-i tăiau respiraţia. 
Undeva în creierul ei, un semnal de alarmă răsuna tot 
mai tare. 

— Ce abruptă e panta, comentă ea, mai mult ca să-și 
alunge gândurile tulburătoare. Nu mi-am dat seama 
decât când am început să urc. 

— Da, e destul de accentuată. De fapt, „Noosa“ e un 
cuvânt aborigen, care înseamnă „ridicare“ sau „urcuș,. 
Zona purta deja numele ăsta când au venit aici primii 
coloniști, demult. 

În timp ce treceau printre trunchiurile gigantice, 
păzind ca niște santinele malurile râului larg și 
tumultuos, Ginny se simţi copleșită de uimire și 
umilință. 

— Pădurile astea sunt o moștenire naţională, îi 
explică Jas. Prea multe au fost tăiate de oamenii 
iresponsabili, fie din neștiință, fie din nepăsare. Nu 
permit să fie tăiați decât copacii maturi, și numai 
ocazional. Dacă nu ne amestecăm, natura își reface 
singură echilibrul. 

Ginny era fascinată și reţinea cu lăcomie toate 
informaţiile. Abia aștepta să i le împărtășească și lui 
Ted, în următoarea scrisoare. 

Land Rover-ul se hurducă peste un pod de lemn 
și-și continuă drumul. Ginny se uită la ceas. 

— Doamne fereşte, exclamă ea, ia uite cât e ora! 
Cum a mai zburat timpul! E aproape amiaza și am 
pierdut lecţia de pian. 

— Nu-ţi face griji, răspunse expansiv Jas. În fond, eu 
am propus să vizitezi plantaţia și presimt că Mona e 
încântată. 

A, da — Mona. Asta era următoarea problemă, își 
spuse Ginny cu înverșunare, deși nu era prea sigură 
cum s-o abordeze. 

Deși făcu ochii mari când îl văzu pe unchiul ei 
ajutând-o pe Ginny să coboare din Land Rover, fetița 


82 


n ps = -= . PRI T e e m ape poa 
TEMA L A E TA LR PAD 


“i 


II Pre za 


nu spuse nimic. Pe tot parcursul mesei, Ginny reuși să 
se abțină, dar după aceea, când rămaseră singure, 
trecu imediat la subiect. 

— De ce-ai făcut asta, Mona? întrebă ea exasperată. 
Anume m-ai îndrumat exact spre locul unde ştiai că nu 
avem voie să mergem, nu-i așa? De ce? Chiar voiai să 
mi se întâmple ceva? 

Mona roși, având bunul simţ de a arăta 
ruşinată. 

— Nu voiam să ţi se întâmple ceva rău, Ginny, spuse 
ea, urmărindu-și cu degetul modelele rochiei înflo- 
rate. Mă gândeam doar că dacă te sperii rău de tot, sau 
dacă unchiul Jas se înfurie pe tine, ai să pleci, nimic 
mai mult. 

— Să plec? Mona! exclamă Ginny, ridicol de adânc 
lezată. Nu mă placi chiar deloc? 

— Ba sigur că te plac, declară fetiţa, ca și cum ar fi 
fost cel mai firesc lucru. Te plac aproape la fel de mult 
ca unchiul Jas. Numai că... of, Ginny, tu nu-ţi dai 
seama Că, atâta timp cât ești aici, o să mă pună să mă 
chinuiesc tot timpul cu gamele și arpegiile? L-ai auzit 
azi-dimineaţă, nu? Că cică am mare noroc că am pe 
cineva ca Virginia să mă-nveţe, vai, cât noroc am! Dar 
dacă n-ai fi aici, m-ar lăsa în pace, nu? încheie ea, pe 
un ton rezonabil. 

Ginny nu mai avea nici un argument. 

— Nu-i chiar atât de simplu, îi spuse ea Monei. 
Dacă eu plec, va aduce pe altcineva în locul meu. La 
asta nu te-ai gândit? Unchiul Jas nu face decât să 
îndeplinească dorinţa mamei tale, așa că trebuie să-ţi 
dai mai mult silinţa, doar o iubeşti, nu? Ce-ai făcut azi- 
dimineaţă? 

Faţa posomorâtă a Monei de lumină. 

— Tipare din cartofi, Ginny, îmi place la nebunie. 
Sparky mi-a dat câteva pungi de făină curate și am 
imprimat pe ele niște modele extraordinare. Vino să le 
vezi! 

Pungile erau acoperite cu desene migăloase, impri- 
mate în făină, reprezentând o pisică, un iepure 
mâncând (probabil un morcov) și o frunză ale cărei 
nervuri fuseseră încrustate meticulos în miezul carto- 
fului. Nu încăpea nici o îndoială că Mona putea lucra 
cu cea mai mare conștiinciozitate, când o interesa ceva 
cu adevărat. 

Ginny şi-ar fi dorit ca și la lecţiile de muzică să 
dovedească același entuziasm. 

Totuși, părea să fie o zi norocoasă pentru Mona. 

Abia parcurseseră câteva game, când se auzi un 
zgomot de copite și prin dreptul ferestrelor trecu o 
călăreață. 

Avea păr scurt și blond, era bronzată și purta o 
bluză de mătase galbenă. 

— A venit Marella! exclamă Mona. Marella Mayberry. 
De-un secol n-am mai văzut-o. Venea des pe la unchiul 
Jas. Probabil a auzit că ești aici și vrea să vadă cum 
arăţi. 

Ginny bănuia că această supoziţie candidă ascun- 
dea un mare adevăr. Auzi vocea lui Sparky mur- 
murând câteva cuvinte de salut, urmată de a Marellei, 
profundă, vibrantă și cam amuzată. 

— Deci e plecat, Sparky. Nu-i nimic... Nu, nu te 
deranja, mă descurc și singură. 

Când apăru în ușă, Mona o îmbrățișă amical și fără 
ostentaţie. Marella zâmbi. Avea un surâs plăcut, dinţi 
albi şi regulaţi, buze pline, abia atinse de roșeaţă, și 
ochi violeti cu gene dese. 

— Salut, gâgâlice! aruncă ea spre Mona, în timp ce 
privea pe lângă ea, către Ginny. lar dumneata ești 
domnișoara Sorrel? Pete mi-a zis să vin și să ne 
cunoaștem. Azi a fost la Smedley's Creek după nişte 
fosfaţi și a luat ceva ce l-ai rugat dumneata, pentru 
Mona. Şi, cum nu e zi de poștă, mi-a propus să vin eu, 
pentru ca Mona să nu mai aștepte. 

Și întinse un pachet mare, plat, cu câteva denivelări 
și colţuri foarte incitante. 

— Culorile, Ginny! exclamă Mona. Au venit deja 
culorile! 

Îi mulțumi în grabă Marellei și atacă pachetul. 

— Foarte drăguţ din partea dumitale că le-ai adus, 
spuse Ginny, indicându-i un scaun. De mult și le 
dorea şi nu ne-am așteptat să le primim înaintea zilei 
de poștă. Ce surpriză! 

În acel moment apăru doamna Sparks cu ceaiul. 

— Trebuie să bei un ceai, după drumul făcut călare, 
Marella, spuse ea. Ginny va face onorurile casei, nu-i 
aşa, scumpo? Mona, tu vino cu mine și arată-mi la ce 
ti-au trebuit toate pungile alea. 

Fetiţa nu se lăsă mult rugată. Când rămaseră sin- 
gure, Marella o inspectă pe Ginny cu o privire directă, 
în timp ce lua de pe tavă un corn. 

— Cum te-a numit Sparky — Ginny? Te superi 
dacă-ţi spun și eu la fel? „Domnișoara Sorrel“ sună așa 
de scorţos — iar pe mine te rog să mă numești Marella. 

Mușcă din corn cu poftă, mormăind: 

— Doamne, ce bune sunt! Sparky e o comoară la 
casa omului! Și, ia spune-mi, cum te înţelegi cu eleva 
ta? E o teroare, nu? 

Marella îi câștigase imediat simpatia, așa că Ginny 
nu se simţi ofensată de întrebare. Îi răspunse 
râzând: 

— După ce s-a întâmplat azi-dimineaţă, tind să-ţi 
dau dreptate. 

Și îi povesti surprinzătorul incident. Marella o privi 
cu compasiune. 

— Cerule, pariez că Jas a turbat de furie! Nu suportă 
să umble nimeni pe-acolo când se taie copaci. Te-a 
mâncat de vie? 

Amintindu-și, Ginny roși. 

— Nu tocmai, murmură ea jenată. 

După ce o privi un moment atentă, Marella râse 
încet. 

— Of, Ginny, îi spuse ea cu reproș, și tu, așa de 
repede...? Bine ai venit în gașca veselă, iubito! 

— În... gaşca veselă? 

Marella mai luă un corn. 

— Sigur, în gaşca veselă a adoratoarelor. Şi tu ai 
căzut în limbă după el, la fel ca toate celelalte. Nu, nu, 
te rog să nu negi. Cine să cunoască simptomele mai 
bine decât Marella? 

Obrajii lui Ginny ardeau ca focul. Dintr-o dată, o 
cuprinsese sentimentul îngrozitor că Marella pusese 
punctul pe i. „Of, Ginny, proastă mică ce ești!“ își 
reproșă ea nefericită. 

— Fruntea sus, pisoi! o încurajă Marella. La început 
doare puţin, dar după ce recunoști că n-ai nici o şansă 
devine mult mai suportabil. 

Ginny nu-și putu stăpâni un zâmbet amărât. 

— Of, Doamne, de ce-om fi așa de proaste? se 
tângui ea. N-am... n-am crezut niciodată... vreau să 
zic, sincer, Marella, am... nu l-am putut suferi, din 


87 


PAZ” ei ia 


T iii E. 1 

“Sepii mEnE Ce Deta cetate 
Ei. x v rd ia B 

APE e Ea apr Pai i 


prima zi când l-am văzut. Nici acum nu-l plac — 
sincer! Și nici n-a făcut nimic ca să mă cucerească. 

Buzele drăgălașe ale Marellei se țuguiară 
înțelepţește. 

— Draga mea Ginny, nici nu e nevoie. Jas nu trebuie 
decât să-şi arcuiască sarcastic o sprânceană și să cheme 
cu degetul mic, și toate dăm buzna, până la ultima. Da' 
tot degeaba, Rosana a luat caimacul, teamă mi-e, iar 
noi, celelalte, am pierdut cursa încă înainte de prima 
tură. 

— Ei bine, eu n-am de gând să particip la nici o 
cursă, replică Ginny cu deznădejdea fermă a cuiva care 
închide ușa grajdului după ce calul a zbughit-o afară. 
Totuşi, nu înțeleg ce vrei să spui despre doamna 
Lawrence. 

Marella ridică din umeri cu resemnare comică. 

— Vei înțelege când ai s-o cunoști. Rosana are toți 
aşii în mână — nici una nu ne comparăm cu ea, nici la 
fată, nici la siluetă, ca să nu mai vorbesc de minte, 
chiar dacă-i o intrigantă. De ce crezi că insistă ca Mona 
să stea aici, cu Jas? 

Râse scurt, dar fără răutate, şi continuă: 

— Așa, are un cap de pod, un pretext ca să-l viziteze 
cu regularitate. Nu cred că-i pasă prea mult dacă viața 
pe care i-o poate oferi ea Monei la Sydney e sau nu 
potrivită pentru un copil, dar prezenţa fetiţei aici e 

scuza ideală. Jas cedează greu, însă până la urmă tot îl 
va învinge. E atât de incoruptibil încât nici măcar nu-i 
bănuiește șiretlicurile, iar ea îl manipulează în felul cel 
mai gretos. Mi-am dat seama de-o veșnicie că n-avem 
nici o speranţă, și totuși, ca nişte femei ce suntem, eu 
și colegele mele din Societatea Inimilor Frânte nu 
vrem Să-i acordăm o victorie prea ușoară, aşa că 
luptăm pentru el, oricât de inutil ar fi, cu fiecare 
ocazie. 

Marella își întinse picioarele, apoi se ridică și-și 
puse ceașca la loc pe tavă. 

— Ei bine, Ginny, mă bucur să știu că te-avem 
alături. Să treci pe la noi. Sună-mă când ai timp și vin 
eu să te iau, sau poate-ţi dă voie Jas să iei Holden-ul. 

Îi întinse mâna cu un gest prietenos. 

— La revedere! 

După plecarea ei, Ginny rămase pe gânduri, reflec- 
tând la tot ceea ce auzise despre Rosana. 

Era o surpriză pentru ea. Cumva, își imaginase o 
văduvă zdrobită, devotată carierei și copilului ei. Nu 
putea concepe o frumuseţe îndărătnică și intrigantă, 
hotărâtă să-l seducă pe fratele răposatului ei soţ. 

Examinându-și propriile sentimente, o cuprinse 
disperarea. Propria mărturisire candidă a Marellei 
Mayberry o făcuse să recunoască adevărul. Era 
îndrăgostită de Jas Lawrence. Cum i se întâmplase, 

fără ştirea ei, n-ar fi putut spune. Pentru Ginny, care 
avea atât de puţină experiență cu bărbaţii, era aproape 
o tragedie personală. Ea era genul care iubește numai 
o dată, cu fervoare și devotament. Iar acum, îi dăruise 
inima unui bărbat care n-o dorea şi nici nu avea nevoie 
de ea. 

Oftă, pornind spre verandă. Ar fi fost mai bine s-o 
găsească pe Mona. 

Biata fetiță, un pion într-un joc atât de obscur! 
Revăzându-i în mine faţa mică și nefericită, Ginny fu 
cuprinsă dintr-o dată de indignare. Pradă unui impuls, 
se hotări să încerce tot ce putea pentru a o ajuta și 
încuraja în tot ceea ce-i făcea cât de cât plăcere — și era 
clar că lecţiile de pian nu intrau în această categorie. 

Dar bunele intenţii i se risipiră când, intrând în 
camera ei, își găsi agrafa cu sidef pe masa de toaletă, 
ruptă în trei bucăți. 

Ginny nu putu decât s-o privească mută, nevenin- 
du-i să creadă, după care se așeză pe taburet, 
deznădăjduită, luând în palmă cele trei bucăţi. Ochii i 
se umplură de lacrimi, împiedicând-o să mai vadă 
Ceva. 

Un sunet din spatele ei o readuse la realitate. 

Mona intrase în cameră și o privea cu teamă. 
Înainte ca Ginny să poată vorbi, fetiţa alergă spre ea, o 
cuprinse cu braţele pe după gât și izbucni în suspine. 

— Ginny, iartă-mă, îmi pare așa de rău, așa de rău... 
îngăimă ea abia deslușit, îngropându-și fața în 
umărul ei. N-n-am vrut s-o rup, crede-mă, n-am 
vrut... S-a... s-a desfăcut si-singură, când mi-o puneam 
în păr. Și era așa de dră-drăguță, chiar dacă era cam pa- 
palidă... Ooo, Ginny, a-acuma ce-ai să-mi faci...? 

Ginny o bătu ușurel pe spate. 

— Gata, Mona, gata. Nu mai plânge. N-am să-ţi fac 
nimic, iubito, n-am să te pedepsesc. Pedeapsa ta a fost 
că ai venit aici, ai luat-o fără permisiunea mea și ai 
văzut că s-a rupt. 

Luând din nou bucăţile rămase din agrafă, continuă: 

— Acum du-te și fă-ti dușul. În curând va fi ora 
ceaiului. Grăbește-te și fii cuminte, nu vom mai vorbi 
despre asta. 

Mona se grăbi s-o asculte. 

În urma ei, Ginny ieși pe verandă, încă încercând 
să-și înghită nodul din gât. 

Ca de obicei, instinctul o conduse spre singura 
alinare pe care o cunoștea. Puse ușurel resturile 
agrafei pe placa lăcuită a pianului și începu să cânte. 
Altceva nu putea face ca să-și alunge din minte 
amărăciunea, senzaţia superstiţioasă că sfărâmarea 
micii ei agrafe cu sidef simboliza spulberarea nedoritei 
iubiri pentru Jas Lawrence. N-avea nici o speranță. Jas 
o iubea pe Rosana. 

Degetele lui Ginny alergau peste clape, cântând o 
melodie tulburătoare, furtunoasă — jinduire jalnică 
după tandrețe, torent chinuit de revoltă violentă, 
sumbră melancolie în cheie minoră... 

— Sibelius, se auzi din spatele ei glasul lui Jas 
Lawrence. Compoziţia asta mi s-a părut întotdeauna 
plină de nefericire, iar stilul tău de a o cânta nu-i 
atenuează efectul deprimant. Ce s-a întâmplat, 
Virginia? 

Ginny nu se întoarse, dar își putea imagina ușor 
cum arăta Jas. Puternic şi lat în umeri, blând și preocu- 
pat, în felul lui indiferent și totuși perspicace. Avea 
părul umed de la duș și obrajii slabi proaspăt bărbieriți. 
Răspândea aroma masculină a loţiunii de ras. 

— Nu s-a întâmplat nimic, spuse ea, cu o voce 
crispată și descurajată. 

Jas se apropie până lângă pian, apărând în fața 
ochilor ei. 

— Ba s-a întâmplat ceva, o contrazise el, cam ner- 
vos. Nici o femeie nu arată așa și nu cântă aşa dacă nu 
are un motiv. Nu poți să-mi spui, Virginia? 

Glasul îi devenise mai profund, aproape tandru. 

Ginny îi privi sfidător ochii cenușii, încercând să 
reziste farmecului persuasiv pe care Jas îl putea adop- 
ta atât de rapid. În clipa următoare, privirea lui întâlni 
resturile agrafei de pe pian. 

Le luă în tăcere. Ginny văzu cum degetele lui suple, 
cu vârfuri pătrate, potriveau bucăţile la loc. Le tinu ast- 
fel un moment, dar când le puse jos se desfăcură din 
nou. Era o imagine aproape simbolică. 

— Degeaba, declară Jas. Nu se mai poate drege. 
De-asta erai atât de nefericită încât să cânţi Sibelius așa 
de trist? 

Ginny dădu din cap. 

— Mă descărcam, îi spuse ea. Stiu că n-o să se mai 
repare. Nici un are prea mare importanță. A fost doar 
un accident. 

— Însemna mult pentru tine? întrebă cu blândeţe 
Jas. 

— Doar din motive sentimentale. E o prostie să te 
atașezi atât de strâns de un obiect, știu, dar tineam la 
ea. A fost a mamei mele. Era o femeie atât de fericită și 
bună și îl iubea așa de mult pe tata. Iubirea ei se 
răspândea în jur, cuprindea toată casa, când Ted și cu 
mine eram mici. 

— Înţeleg, spuse încet Jas, dându-i senzaţia, ca 
de-atâtea ori, că înţelegea mult mai mult decât părea. 
Ted este fratele tău? 

Ginny dădu din cap. 

— Acum e cercetător, cum a fost și tata. Tata se spe- 
cializase în metalurgie, iar Ted a urmat chimia. 

— Alţi fraţi sau surori mai ai? 

— O soră după tată, Margaret. E măritată, nu de 
mult. Mama mea vitregă s-a recăsătorit și ea, iar Ted 
locuiește lângă laboratorul lui. 

— Şi așa ai ajuns să locuiești... singură... când te-am 
condus eu acasă, încheie el. 

În ochii de cremene îi apăruse o expresie dură, iar 
tonul îi devenise critic. 


— Eşti o adevărată enigmă, nu-i așa, Virginia? Pe de 
o parte, ai ales viața aceea sordidă pe care ţineai atât 
de mult s-o ascunzi. Pe de altă parte, preţuiai acest mic 
talisman, fiindcă îţi amintea de cinste şi bunătate, de 
sanctitatea căsniciei și a vieţii de familie. Mă întreb 
dacă te-am înţeles bine. 

Ginny i-ar fi putut răspunde că nu, dar Jas nu mai 
aşteptă. Ridicând iritat din umeri, ieși din cameră, 
parcă nerăbdător să scape. 

Vara trecea pe nesimţite, iar regiunea Noosa își 
pierdea de la o zi la alta verdeaţa atrăgătoare, tot mai 
gălbuie și mai uscată. 

Arşiţa era înăbușitoare, dar nici pe departe la fel 
de iritantă ca lipsa de aer care domnea în orașe prin 
acele perioade ale anului. Ginny constata, la fel ca 
atâția alţii care se mutaseră mai departe de litoral, 
că îi era mult mai ușor să suporte canicula sece- 
toasă. 

Mona își continua lecţiile, dar fără a face nici un fel 
de progrese. Sunetul plictisit al pianului se auzea în 
toată casa, iar uneori interveneau perioade de tăcere, 
când Ginny o găsea stând pe taburet, cu privirea în 
gol. 

Mereu îi punea aceeași întrebare: 


95 


li LEI IA Ea Pi 


Si T~ T L: 
Ea Ea iza a ce sa za FF 
dit ce E ia IE E Za pi E 


e $ 
= Tzi a e pe ta tr 


— E timpul să ne oprim, Ginny? 

Pe Ginny o durea să vadă expresia ușurată a fetiţei, 
când îi spunea că lecţia luase sfârșit. Sărea de pe scaun 
cu însufleţire și o tulea ca o pasăre eliberată din 
colivie. 

Într-o dimineaţă, în timp ce căuta o carte rătăcită, 
Ginny descoperi întâmplător unde se ducea Mona în 
acele momente și ce făcea. 

Stătea în genunchi, scotocind prin fundul dulapu- 
lui din bibliotecă, dar cartea nu alunecase acolo. 
Începu să ridice obiectele de pe rafturi și, deodată, 
simți două mâini mici și agitate pe umeri, trăgând-o 
atât de tare încât căzu în fund. 

Ridică privirea, uimită, spre faţa mică și furioasă a 
Monei. Ochii negri ai fetiţei scăpărau ca ai unei păsări 
apărându-și cuibul. 

— N-ai voie să umbli aici! Asta-i locul meu, Ginny! E 
secretul meu și numai al meu și niciodată nu trebuie 
să te uiţi înăuntru! 

Nedumerită, Ginny își regăsi cu greu echilibrul. 

— De ce, iubito? întrebă ea cu blândeţe. Nu caut 
decât cartea aia verde, de geografie. S-ar putea să fi 
căzut după rafturi și trebuie s-o găsim. 

— Nu-i acolo. Îţi dau cuvântul meu că nu e acolo, 
cinstit, Ginny, crede-mă. Acolo îmi ţin eu alte lucruri, 
așa că știu că nu e nici o carte. 

— Ei, poate n-o fi fost acolo când te-ai uitat ultima 
oară, dar dacă abia a căzut n-ai de unde să ştii, nu-i 
aşa? 

Dintr-o dată, în minte îi veni un gând îngrozitor. 

— Mona, întrebă ea bănuitoare, nu... nu cumva ţii 
acolo ceva ce n-ai voie? Broaște, păianjeni sau alte 
scârboșenii, ca racii ăia pe care-i aveai într-un borcan, 
pe veranda din spate? 

Fetița râse cu dispreţ. 

— Nici vorbă, răspunse ea. Deşi nu înţeleg de ce 
nu-ți plac, Ginny, e foarte amuzant să te uiţi la ei cum 
apucă beţele cu cleștii, și întotdeauna îi duc pe urmă 
înapoi la râu. 

— Bine, atunci ce este? Mona, draga mea, cred că ar 
fi mai bine să-mi spui, serios. Îţi promit că n-am să mă 
supăr. 

Mona începu să frământe cu piciorul franjurile 
covorului circular. 

— Sunt... picturile mele, recunoscu ea fără tragere 
de inimă, privind-o încruntată pe Ginny, care se așeză 
din nou pe călcâie, uşurată. 

— Picturile tale? Iubito, dar e minunat! Nu știam că 
ai început să pictezi, nu te-am văzut niciodată! 

— Era secretul meu... iar acum, a ieşit la iveală! se 
plânse Mona. Trebuia să fie numai al meu, așa să știi! 
Nu ca pianul, Ginny, pe care trebuie să-l învăţ doar 

fiindcă mămica e o pianistă așa de mare. Și știu că 
n-am să cânt niciodată ca ea, nici într-un milion de ani! 

Ginny începea să înţeleagă. O trase pe Mona spre 
ea, strângându-i la piept trupul firav. 

— Mona, îi spuse ea cu diplomaţie, oamenii sunt 
diferiţi între ei şi fac lucruri la fel de diferite. Mămica 
ta, de pildă, cântă la pian — dar nu ţine secret acest 
lucru, nu-i aşa? Dimpotrivă, îl aduce la cunoștința 
tuturor, iar cei cărora le place să asculte o pot auzi. 
Lucrurile frumoase, ca muzica și pictura, sunt făcute 
pentru bucuria tuturor. Vei fi și mai fericită dacă le 
împărtășești şi altora plăcerea ta. Iar asta nu înseamnă 
că i-ai obliga să picteze la fel ca tine. Vezi, în toate 
astea avem de-a face cu cei care creează și cu cei care 
primesc și am greşi încercând să-i amestecăm între ei. 

„Și tocmai greșeala asta am făcut-o eu“, își spuse 
Ginny. Săptămâni în șir fusese martora tăcută a unei 
asemenea erori de judecată, iar acum victima stătea în fața 
ei, privind-o cu răbdarea atemporală a unui mic sfinx. 

— Mona, eu nu știu să pictez și nici n-aş putea să 
învăţ vreodată. Nu știu să desenez pisici și iepuri, nici 
să sculptez frunze în miezul cartofilor și să le imprim 
pe pungile de făină, cum faci tu. Dar îmi place mult să 
le privesc. N-ai putea... n-ai vrea... să-mi arăţi și pic- 
turile tale? 

Mona căzu pe gânduri, nehotărâtă. 

În cele din urmă, luă o decizie. Dădu din cap, înge- 
nunche lângă Ginny și scoase din fundul dulapului o 
mapă mare. Se vedea clar că și-o făcuse singură, 
îndoind o bucată de carton gros și legând-o cu pan- 
glici portocalii. Ginny le recunoscu pe cele care 
împodobiseră nepreţuita ei cutie de ciocolată. 

În sfârşit, Mona deschise mapa și scoase pe rând 
șase sau şapte pânze mici. 

Ginny scoase exclamaţii admirative la vederea 
primelor două, dar pe celelalte începu să le studieze 
tăcută, cu uimire. 

Picturile vădeau un fler indiscutabil, pe care 
Ginny nu l-ar fi bănuit, o vitalitate și o bogăţie sur- 
prinzătoare din partea unei fete atât de tăcute și 
introspective. Reprezentau mai mult peisaje din jurul 
casei — pajiștea cu cei doi cai păscând, panta defrișată 
a muntelui, malurile râpoase ale râului, un colţ de 
grădină. Şi o priveliște a casei în amurg, cu umbre 
prelungite, fundal montan verde-închis și cer în 
degradeuri violete. 

Deși toate aveau naivitatea inevitabilă a unei mâini 
de copil, erau executate cu un talent inconștient, 
amintind de stilul impresioniștilor francezi. Erau pline 
de viaţă, energie și entuziasm, ca și cum Mona ar fi 
avut în taină toate aceste calităţi, fiind dornică să le 
transmită măcar pânzelor, dacă nu și oamenilor. 

Ginny se simţea cam ameţită. Ridicându-se în 
picioare, alinie toate picturile pe un raft şi se aşeză pe 
marginea biroului, pentru a le studia în continuare. 

— Iubito, cred că ai foarte mult talent. Îmi place 
enorm să mă uit la ele. Nici nu-ți pot spune cât mă 
bucur că m-ai lăsat să le văd. 

Laudele ei pline de căldură o făcură pe Mona să se 
îmbujoreze. 

— Dacă vrei, poţi lua una, Ginny, poţi s-o iei de 
tot. Şi iartă-mă că nu ţi le-am arătat până acum. Că de 
fapt, tu mi-ai cumpărat vopselele și pânzele. Pe care 
o vrei? 

Ginny nu ezită. În minte începea să i se contureze 
un plan. 

— O pot lua pe asta, iubito? Cred că e favorita 
mea. 

Luă studiul arborilor de cauciuc de pe râpele râu- 
lui. Aveau o frumuseţe fluidă, cu ramurile întinse 
parcă rugător și trunchiurile uriașe înclinate spre vol- 
bura apelor ce forfoteau între maluri. 

— Am s-o pun în camera mea, îi spuse ea mândră. 
Și, când ţi se termină materialele, am să-ţi mai procur. 
Iar acum, cred că ar fi bine să reluăm lecţiile, ce zici? 
Azi va trebui să sărim peste geografie. 

Mona se apucă de lucru, aproape cu încântare. 
Părea că în sufletul ei se destinsese un arc prea mult 

timp încordat, acum când Ginny îi descoperise secre- 
tul și i-l aproba. Din când în când, fetița îi adresa câte 
un surâs conspirativ care-i schimba complet expresia 
feţei. 

În seara aceea, după ceai, Ginny se hotări să facă 
prima încercare. 

— Jas, spuse ea, în timp ce acesta se pregătea să se 
ridice de la masă, putem discuta câteva minute, în 
cabinet? Aș dori să-ţi vorbesc. 

Surprinzătoarea ei cerere îl făcu pe Jas să înalte 
sprâncenele, dar consimţi imediat. 

— Atunci, continuă Ginny, vin în două minute. 
Vreau să-ţi arăt ceva. 

Alergă în camera ei și reveni cu tabloul Monei. Jas 
îi oferi un scaun, după care se așeză la birou. 

— Ia s-auzim, Virginia, începu el cu gravitate, deși în 
ochi i se zărea o licărire amuzată, despre ce mister e 
vorba? 

Ginny îi puse în faţă pictura, cu multă grijă. 

— Despre asta. Mona a pictat-o. 

Jas luă tabloul de pe birou și începu să-l studieze, 
ținându-l la distanță. 

— Mona a pictat asta? Bravo ei! Nu știam că avea 
uleiuri. 

— Nu avea, eu i le-am cumpărat, de la Smedley's 
Creek. 

Ginny ezită, încleştându-și involuntar mâinile laolaltă. 

— Jas, nu prea știu cum să-ţi spun, dar simt că Mona 
e extrem de nefericită cu situaţia actuală din viaţa ei. 
Are nevoie de compania altor copii și de posibilitatea 
de a face lucrurile spre care are înclinații naturale — 
cum e asta, de pildă, bătu ea cu degetul în pânză. 

Jas o privea cu o expresie de nepătruns. 

— Continuă, îi ceru el. 

— Mi-am dat seama de mai mult timp că Mona nu 
va progresa niciodată cu lecţiile de pian, Jas. Din cine 
știe ce motiv, le detestă. S-ar putea să aibă un blocaj 
emoțional, ceva legat de moartea tatălui ei sau de 
geniul interpretativ al mamei... Dar, indiferent din ce 
cauză, e complet nereceptivă și sunt absolut convinsă 
că greșim forțând-o să mai continue. 

— Virginia, spuse Jas, privind-o drept în ochi, 
încerci să scapi de slujba pe care o ai? 

— În nici un caz! replică ea cu aprindere. Numai la 
Mona mă gândesc. Era și timpul să se gândească cine- 
va şi la ea, nu numai la... 

Se întrerupse, stăpânindu-și reproșurile furioase 
pe care fusese gata să le rostească. 

Continuă mai calmă, pe un ton rugător. 

— Jas, nu poţi înţelege ceea ce încerc să-ţi spun? E 
vorba de fericirea Monei. Lipsa de talent muzical îi 
agravează complexul de inferioritate, iar pictura o 

poate face fără probleme, motiv suficient de a fi impor- 
tantă pentru ea. O împlinește, îi umple un gol din 
suflet. Are un fel de... valoare terapeutică emoțională. 
Deja a devenit mult mai optimistă. Şi-n plus, nu vezi cât 
promite? încheie ea, arătându-i din nou tabloul. 

Jas miji ochii spre arborii de cauciuc. 

— Mie îmi place ca arborii să arate ca niște arbori, 
spuse el, cu auto-ironie. 

— Mai lasă-mă! își pierdu răbdarea Ginny. Așa îi 
vede Mona. E propria ei impresie şi a reușit s-o comu- 
nice uluitor de clar. Nu se poate să nu-ți dai seama! 

Neputincios, Jas își trecu o mână prin părul aspru. 

— Am suflet de pădurean, Virginia. Îmi cunosc 
meseria, îmi cunosc copacii, iar Dumnezeu m-a ajutat 
să înțeleg muzica bună. Dar se pare că în materie de 
arte plastice sunt complet refractar. Mona are chiar 
atât de mult talent? 

Privindu-l drept în ochi, Ginny răspunse: 

— Da, sunt convinsă că promite. Ar trebui să i se dea 
posibilitatea de a-și cultiva aptitudinile. Dar cel mai 
important e că pentru ea contează, nu pentru mine. 
Nici eu nu mă prea pricep la arta plastică, însă atât pic- 
tura cât și muzica sunt expresii ale frumuseţii — una 
folosește formele, cealaltă sunetele. Cu siguranță, 
mama ei va înțelege! 

Jas o măsură gânditor cu privirea. 

— Tii foarte mult la fetiţa asta, nu-i aşa? întrebă el, 
parcă surprins. 

— Într-adevăr. Şi vreau s-o văd fericită. 

Cuvintele lui Ginny erau înăbușite. I se contractase 
gâtlejul. 

Jas se ridică. Simţind că întrevederea luase sfârşit, 
Ginny îi urmă exemplul. 

— Ei bine, Virginia, m-ai convins. Peste două zile tre- 
buie să zbor până la Sydney și voi discuta cu Rosana. 

Imediat, însă, ridică mâna, cu un gest prevenitor. 

— Totuși, nu-ţi face prea mari speranţe! Nu uita că 
nu eu sunt ocrotitorul legal al acestui copil. Totul 
depinde de Rosana și nu cred că va fi de acord. O să 
fie foarte dezamăgită dacă Mona renunță la muzică, pe 
de o parte. lar pe de altă parte, continuă el, 
gesticulând cu pânza, nu știu dacă această lucrare o va 
impresiona mai mult decât pe mine. 

În drum spre camera ei, Ginny fierbea de neputinţă 
şi frustrare. Îşi dăduse toată silința, dar oare era de 
ajuns? Jas se arătase rezonabil, binevoitor chiar, însă 
cum l-ar fi putut convinge, pe el sau pe mama Monei, 
că fetiţa avea un real talent? 

Pradă unui impuls, Ginny luă din living mapa cu 
celelalte pânze, alese două la întâmplare, le duse în 
camera ei și începu să-i scrie lui Ted, explicându-i 
motivele pentru care îi trimitea picturile. 

Îi cerea să ia legătura cu Clive Barratt, pentru a-i 
cere opinia sinceră despre calităţile lucrărilor, având 
în vedere că erau executate de un copil în vârstă de 
numai zece ani. Clive era singurul artist plastic pe 
care-l cunoștea, singurul căruia îi putea cere o părere 
competentă. 


Jas plecă la Sydney joi dimineaţa, după micul 
dejun. În lipsa lui, Ginny şi Mona începură să facă 
plimbări sau să înoate într-un vad liniștit al râului, 
la umbra sălciilor. Uneori, Mona își lua cu ea 
pânzele și vopselele și picta liniștită, iar Ginny era 
din ce în ce mai sigură că pianul nu-i rezerva nici un 
viitor. 

Sâmbătă dimineaţa nu ţinură lecţii. Ginny se trezi 
devreme, spălă câteva rufe, apoi pregăti un coș de pic- 
nic. Îi promisese Monei că aveau să urce pe drumul 
forestier cât de mult le permitea timpul, pentru a 
mânca pe munte. 

Din locul unde se opriră, fetiţa privi panorama de 
jos, apoi se întoarse spre Ginny, dezamăgită. 

— N-am o pânză destul de mare, nu-i așa? întrebă 
ea. Pe astea mici nu poate să încapă totul. Dacă nu 
prind și pâlcul de copaci de-acolo o s-arate strâmb — 
prea multă lumină peste tot. 

Ginny înţelese la ce se referea. Probabil că un pro- 
fesionist ar fi vorbit despre „echilibru“ și „contrast“. 
Mona nu cunoștea termenii, dar avea o intuiţie per- 
fectă. 

— Data viitoare îi voi spune lui Pete să-ți aducă 
pânze mai mari, îi promise ea. N-am știut, când le-am 
comandat pe primele, că te va pasiona atât de mult să 
le acoperi cu „cocoloașe de vopsea“, cum le spuneai 
tu! 

Râseră amândouă. 

— Ia stai jos și nu te mișca, Ginny! Mai bine te 
desenez pe tine. 

Ginny se supuse, iar Mona începu să lucreze con- 
centrată, cu vârful limbii scos printre buze. Schița în 
creion era bine proporționată, dar trăsăturile lui 
Ginny arătau aproape ca ale unui uliu, iar ochii erau 
nereușiți. Desenul părea oarecum anemic în com- 
paraţie cu originalitatea bogată a uleiurilor. 

— Doamne, chiar așa găsești că arăt? 

Mona chicoti și dădu să ascundă desenul. Începură 
să se fugărească, până când Ginny o prinse. 

Râzând amândouă, își strânseră lucrurile și porniră 
înapoi spre casă. 

Când ajunseră, Holden-ul era în faţa ușii. 

— A venit! strigă Mona, alergând spre trepte. S-a 
întors unchiul Jas! Mă-ntreb dacă mămica mi-o fi trimis 

ceva. Mi-ai aduse ceva, unchiule Jas? întrebă ea, 
alergând să-l imbrăţişeze, când Jas apăru de după 
colțul verandei. 

Jas o ridică în braţe și o învârti, înainte de a o lăsa 
jos. Îi zâmbi lui Ginny peste creștetul Monei. 

— Ce mai primire! comentă el. Puteai măcar să mă 
saluti mai întâi, Mona. 

Fetiţa pufni, continuând să-l privească, în așteptare. 
Resemnat, Jas ridică din umeri. 

— Sunt două pachete pe masa din living — unul de 
la mămica, altul de la mine. Ai grijă, se sparge! 

Fetița o zbughi, chiuind încântată. 

Întorcându-se spre Ginny, Jas îi indică scaunele de 
pe verandă. Se aşezară amândoi. 

— Totul e-n regulă? întrebă el, scoţându-și din 
buzunar tutunul și frământându-l între palme, înainte 
de a răsuci micul cilindru alb cu aceeași dexteritate 
care pe Ginny nu contenea s-o fascineze. 

— Da... mulțumesc. 

— Eşti mai bronzată decât la plecarea mea. 

— Poate... 

Ginny își răsuci brațele goale, privindu-și-le mai 
atentă. 

— Am făcut multă plajă şi am înotat în râu. Am 
învăţat-o pe Mona bras şi spate, vrea să-ţi facă o sur- 
priză. 

— Serios? Asta-mi amintește de prima noastră întâl- 
nire. Te mai gândești vreodată la cele întâmplate 
atunci, Virginia? 

— Uneori, murmură ea, surprinsă. Am tot vrut să 
mă scuz pentru că am părut nerecunoscătoare. 

Jas făcu un gest indiferent cu ţigara. 

— Nu e nevoie. E firesc ca o persoană care înoată 
atât de bine ca tine să piardă confruntarea cu un 
curent puternic. Știu cât de abilă ești în apă. Ti-am 
urmărit demonstraţia solitară, până ai intrat în bucluc. 

Jenată, Ginny căută să îndrepte conversaţia spre un 
subiect mai puţin personal. 

— C-cum a mers la Sydney? 

Jas ridică din umeri. 

— Partea profesională a reușit satisfăcător. Nu sunt 
sigur, însă, că am pledat cu la fel de mult succes cauza 
ta. Rosana a părut foarte nemulțumită. Oricum, va 
veni s-o vadă pe Mona la un moment dat, în 
următoarele două săptămâni, așa că vom amâna orice 
discuţie până atunci, de acord? Între timp, Mona își va 
continua lecţiile de pian. 

Ginny îşi mușcă buzele. Era foarte dezamăgită dar, 
într-un fel, nu se mira. Își dăduse seama de la început 
că nu putea fi ușor s-o convingă pe Rosana să-și 
schimbe planurile pentru Mona, mai ales după toate 
lămuririle pe care i le dăduse și Marella Mayberry. 

— Nu mai face mutra asta amărâtă, o smulse din gân- 
duri glasul lui Jas. Sunt sigur că până la urmă vom găsi o 
soluţie. Şi eu văd o schimbare clară la Mona. E mult mai 
vioaie și sigură pe sine. Și mai gălăgioasă. La copii, gălăgia 
e întotdeauna semn de sănătate — nici nu se compară cu 
melancolia și apatia. Apropo, am și pentru tine un suvenir 
de la Sydney, un flecușteţ care să te mai înveselească. 

Și scoase un pacheţel din buzunar, aruncându.i-l în poală. 

— Jas, nu trebuia! protestă Ginny, încântată și 
jenată în același timp. 

— Mai bine deschide.-l, replică el. Poate nu-ți va 
plăcea, dar sper totuși să te bucuri. 

Cu degete tremurătoare, Ginny dezlipi scotch-ul de 
pe pachet. În viața ei nu mai primise cadouri de la 
nimeni, numai de Crăciun și la ziua de naștere, iar 
atunci numai de la rudele cele mai apropiate. 

Dând hârtia la o parte, văzu o cutie dreptunghiu- 
Iară, din piele gri. 

Îi ridică în tăcere capacul. 

— O, Jas...! 

Înăuntru, pe un strat de catifea albastră, se afla un 
superb pieptene de sidef, aproape identic ca mărime 
și formă cu agrafa ei ruptă. Numai că acesta avea 
încrustaţii delicate şi, pe marginea de sus, o bandă 
îngustă de argint bătută în peruzele mici. 

Ginny îl ridică, întorcându-l încet în mâini. 

— Îţi place? L-am luat de la un butic de pe Row Street. 

Înălță ochii spre Jas. I se umpluseră de lacrimi. 
Ginny spera zadarnic să nu facă prostia de a plânge în 
faţa lui. 

— E superb, şopti ea. Cum să-ți mulțumesc? În viata 
mea n-am avut ceva mai fermecător. O, Jas, de ce ai 
făcut asta? 

Jas se ridică, privind-o cu ochii lui cenușii, impene- 
trabili. Când răspunse, vorbi cu un glas neasemuit de 
blând. 

— Ei bine, Virginia, cred că datorită amintirilor pe 
care le păstra celălalt. Erau prea valoroase ca să cadă 
pradă uitării și m-am gândit că ăsta te va putea ajuta să 
le ţii minte. În fond, adăugă el, cu ușoară înverșunare, 
și eu prefer incomparabil perioada pre-artistică din 
viaţa ta. 

Ginny rămase uitându-se după el cu gura căscată, 
fără a găsi nici un răspuns potrivit, în timp ce Jas 
dispărea în holul întunecat și răcoros. 

Capitolul 8 


Luni, când era zi de poștă, răspunsul lui Ted încă 
nu sosise, dar miercuri Ginny văzu scrisul lui îngrijit și 
familiar pe un plic adresat ei. leși pe verandă, cu un 
sentiment de nerăbdare plăcută, dar când citi i se 
năruiră toate speranțele. 

„Am trecut alaltăieri pe la Clive,“ spunea Ted în 
scrisoare, „dar proprietăreasa mi-a spus că plecase cu 
un prieten în camping, la Terrigal, și revine abia la 
sfârșitul săptămânii. De cum îi dau de urmă, am să te 
anunţ. Mă cunoști destul de bine și cred că opinia mea 
științifică nu te va convinge, dar și eu am fost foarte 
impresionat de aceste tablouri, deși nu pretind că aș 
avea cunoștințe tehnice. Totuși, pare un stil extraordi- 
nar pentru o fetiță de vârsta ei și pare să se descurce 
cu o anumită măiestrie. Oricum, Gin, Clive îţi va 
spune la momentul potrivit care e părerea lui. 

Iar acum, câte ceva despre mine, numai că nu tre- 
buie să-ţi faci griji, partea cea mai rea a trecut. În ulti- 
ma vreme nu m-am simtit prea bine. M-a prins o fur- 
tună și am făcut prostia de a nu-mi schimba hainele 
ude, pentru că eram în toiul unui experiment foarte 
interesant. Oricum, esenţialul e că m-am îmbolnăvit 
de pneumonie și o vreme am fost foarte slăbit. Acum 
sunt bine, dar încă respir puţin cam greu, iar medicul 
mi-a prelungit concediul medical cu încă zece zile. Mă 
gândeam să vin la tine pentru vreo săptămână, Ginny. 
Există în Smedley's Creek sau Billoola vreun motel 
unde aş putea să stau? Anunţă-mă cât de curând posi- 
bil dacă ideea ţi se pare fezabilă. O săptămână la ţară 
ar fi un paradis, pe lângă încarcerarea forțată în gar- 
soniera asta.“ 

Bietul Ted! Ginny uită imediat de orice alt gând, 
încruntându-se neliniștită. Desigur, trebuia să se 
intereseze de hoteluri și să-i scrie imediat — sau, și mai 
bine, să telefoneze la laborator. Urma să-i transmită un 
mesaj prin intermediul colegilor, pentru a face 
economie de timp. 

Porni să-l caute pe Jas, găsindu-l în cele din 
urmă într-unul din hambare, culcat sub un tractor. 
Nu-i vedea decât braţul bronzat şi musculos, luând 
din când în când câte o sculă de pe trusa de 
alături. 

După ce Ginny îi explică situaţia, Jas se ridică și își 
şterse mâinile unsuroase. Era obosit, încălzit și plin de 
praf. 

— Phii! Te cam sufoci acolo, dedesubt, spuse el, 
rezemându-se de una dintre roțile enorme și 
scoţându-și tutunul. Deci, în legătură cu fratele tău... 
Sigur că-i poţi spune că vină, Virginia. Dar de ce să stea 
la un hotel? E binevenit aici, la Noosa. Nu va trebui să 
se obosească pe drumuri ca să te vadă și va avea 
condiții mai bune pentru convalescenţă. 

Ginny clătină din cap cu convingere. 

— Nu, Jas, deşi îţi mulțumesc, eşti foarte amabil. 
Dar Ted n-ar accepta să stea aici atâta timp cât eu 
sunt angajata ta, şi-n plus urmează să vină curând 
doamna Lawrence, iar Sparky nu-și va mai vedea 
capul de-atâtea treburi. Cred c-am s-o sun pe Marella 
Mayberry, ca s-o întreb care e cel mai potrivit hotel 
pentru el. 

Jas își atinse cu degetul bărbia osoasă, privindu-i 
faţa în timp ce-i răspundea: 

— Bine, Virginia, cum vrei. Aveţi o fire indepen- 
dentă, voi, cei din neamul Sorrel, nu-i așa? Sunt totuşi 
de părere că fratele tău s-ar simţi mult mai bine aici, 
dar poate că, în situaţia lui, și eu aş lua aceeași 
hotărâre. Vorbește cu Marella. Îţi va putea spune mai 
multe decât mine despre hotelurile din Smedley's 

Creek. Și nu-ţi mai face atâtea griji. E tânăr și viguros, 
iar din câte-mi spui, partea cea mai grea a bolii a tre- 
cut. 

— Ştiu, zâmbi vag Ginny; continuă, cu un tremur 
ușor în voce: și Ted s-ar supăra dacă ar ști că mă agit, 
dar uneori... simt că numai pe el îl am. 


Cu ospitalitatea tipică oamenilor de la ţară, Marella 
se oferi şi ea să-l găzduiască pe Ted la familia 
Mayberry, dar la insistenţele lui Ginny îi spuse totuși 
numele celui mai confortabil hotel și al unui garaj care 
închiria mașini. 

— Încă n-ai trecut pe la noi, o acuză ea pe Ginny. 
Poate vii cu fratele tău, când sosește. Apropo, 
Scorţoşenia Sa ce mai face? Tiranizează, tiranizează? 

Ginny râse. 

— Cam ca de obicei, răspunse ea. Săptămâna 
viitoare va veni doamna Lawrence, cred. Jas pare să fie 
foarte ocupat pe proprietate. 

— Nici nu mă mir, răspunse serioasă Marella. 
Pariez că e îngrijorat, cu toţii suntem. Fâșia aia de 
ierburi înalte s-a uscat ca iasca şi toată lumea se 
întreabă unde va lua foc mai întâi — nu-i de glumă! 
Vedem de-aici cum sunt reînnoite contrafocurile 
lui Jas. Păcat că vecinul lui din cealaltă parte a 
dealului nu-i la fel de scrupulos. Are hotar comun 

cu Jas pe-o parte şi pe culme și nu ia nici o măsură 
de prevedere. În fine, nu putem decât să sperăm că 
vom scăpa cu bine. 

Cu gândul la toţi copacii aceia valoroși, Ginny 
spera și ea același lucru. Pe Jas îl apăsa o răspundere 
enormă și totuşi era mereu blând şi atent cu cei din 
apropiere. Ginny se gândi la agrafa ei pentru păr și 
simţi din nou acel sentiment familiar de dor. 

După ce-i primi mesajul, Ted o sună pentru a-i 
spune că avea să vină cu siguranţă la Noosa în week- 
end. Ginny se simţi mai ușurată. Se bucura enorm că 
avea să-l revadă. 

Mona era la fel de nerăbdătoare. Neavând nici un 
frate sau soră, ardea de curiozitate și-i tot punea lui 
Ginny întrebări despre Ted. Era înalt sau scund? Purta 
părul lung sau scurt, ca unchiul Jas? Ştia să înoate la fel 
de bine ca Ginny? Pictase vreodată? De ce avea 
ochelari? Și așa mai departe, la nesfârșit... 

Sparky își petrecea momentele libere lustruind ca 
oglinda toate obiectele din casă. 

— Vreau să fie curat-lună când va veni doamna 
Lawrence, îi mărturisi ea lui Ginny. La urma urmei, e 
o celebritate și are și ea pretenţiile ei. 

În weekend, toată casa strălucea de curățenie. În 
timp ce bătea energic ultimul covor, pe gard, Sparky 
spuse fără speranță: 

— Numai de-ar dura. Sezonul ăsta e peste măsură 
de secetos, Ginny, bagă la cap ce-ţi spun. O dată să se 
răzvrătească vântul din vale, și iar se va aşterne praful, 
cât ai clipi. Mare nevoie mai avem de-o ploaie. Cum 
zice Jim al meu, dacă bate vântul înaintea ploii, adio 
casă curată, numai dacă nu suflă dinspre munte. Pe 
pășunile lui Jas e iarbă din belșug — da' asta-i altă 
pacoste, într-un an ca ăsta. Se-aude că-n Victoria au și 
izbucnit niște incendii îngrozitoare. 

Furtuni de praf. Incendii pe plantaţii. Ginny, 
născută și crescută la oraș, nu se gândise niciodată 
prea mult la lupta continuă a oamenilor de la ţară cu 
stihiile naturii. 

Ted pornise la drum vineri seară, luând hotărârea 
înțeleaptă de a se odihni până a doua zi dimineaţa, 
înainte de a căuta o mașină de închiriat. Urma să 
sosească la Noosa sâmbătă după prânz. 

Când terminară masa, Ginny șterse vasele spălate de 
Sparky, atentă la câinii din ţarcul de sub ferestrele 
bucătăriei. Aveau un adevărat radar biologic și așteptau cu 
urechile ciulite și lanţurile întinse, până când auziră zgo- 
motul mașinii în capătul aleii și începură să latre agitati. 

Imediat ce-i auzi, Ginny își scoase şorțul, își netezi 
părul și alergă pe culoar și prin antreu până pe veran- 
da din faţă. Jas îşi citea ziarul, înainte de a pleca din 
nou la lucru. Când îi văzu faţa emoţionată, zâmbi. 

— Stai liniștită. Nu fuge nicăieri. 

Mașina se opri în dreptul treptelor de ciment, iar 
Ginny se repezi spre portieră, pentru a-l imbrăţișa pe 
Ted. Era mai palid ca de obicei și vizibil slăbit, iar ochii 
îi păreau mai mari și mai adânciţi în cap. 

— O, Ted, cât de slab ești! se tângui ea cu reproș. 

Abia atunci observă că din mașină mai coborâse 
cineva, pe portiera cealaltă. Inima lui Ginny exe- 
cută un dublu salt mortal, când Clive Barratt se 
ridică și îi făcu cu ochiul. Clive! Acolo, la Noosa! 
Acasă la Jas Lawrence! Doamne sfinte, nu putea fi 
adevărat! 

— Salut, prinţeso! Mamă, ce bine arăţi — ca o caisă 
coaptă! Eşti surprinsă că mă vezi? Când frățiorul 
Edward mi-a spus că petrece o săptămână la ţară, am 
găsit ideea irezistibilă — mai ales că însemna să te 
revăd și pe tine. Apropo, unde-i tânăra studentă la 
belle arte? Pânzele pe care mi le-ai trimis erau extrem 
de interesante! 

Jas Lawrence cobora încet treptele. Ginny se 
întoarse spre el. 

— Fratele meu, Ted — Jas Lawrence, făcu ea 
prezentările, cu o voce mai ascuţită decât se așteptase. 

Cei doi își strânseră mâinile, apoi Ginny arătă spre 
Clive, cu un gest neputincios. Nu-şi mai găsea 
cuvintele. 


117 


PAZ ei ia 


F Sage E: : 

ES pt Tarei rien FS Azi k === 
2. rai v A: 

APE Euro a at te lea ger 


Din fericire, Jas preluă iniţiativa, așa cum era de așteptat. 

— Ne-am cunoscut, spuse el rece, strângând scurt 
mâna lui Clive. Numai că nu ţi-am reţinut numele, cu 
acea ocazie. 

— Barratt — Clive Barratt. Dumnezeule mare! Ce 
chestie, dom'le — adică, dumneata să fii chiar dum- 
neata, vreau să zic! turui Clive fără jenă. Ginny nu 
mi-a spus. 

— Se vede clar că nu, confirmă Jas, făcând efor- 
turi să vorbească mai cordial. Intraţi să beti ceva. 
Preferaţi un ceai, sau poate o bere? Da, bere, 
cred. Adu-mi şi mie una, Virginia, după care voi 
avea niște treburi pe-afară, dacă mă scuzaţi. I-am 
spus Virginiei să-și ia cât de mult timp liber 
dorește, în timpul vizitei, îi spuse el lui Ted. De 
când a venit n-a avut nici o zi liberă, aşa că nu-i 
răpiți din timp în nici un caz. Sper să vă simţiţi aici 
ca acasă. 

Ginny știa că șeful și fratele ei se tatonau. Clive, 
complet netulburat, își suflecase mânecile și se tolăni 
în fotoliul indicat de Jas. 

— Şi unde-i domnișoara — Mona, nu-i aşa? întrebă 
el, luând una dintre halbele de cositor, când Ginny le 
aduse pe o tavă. Parcă spuneai că are zece ani, în 
scrisoare, nu-i așa, prinţeso? 

— Da, așa este... 

„Of, Clive! Nici nu știi cât complici totul!“ se plânse 
Ginny în sinea ei. Jas Lawrence îi auzise cuvintele, iar 
în ochii lui apăru o expresie pătrunzătoare, rece ca 
gheaţa, care n-o încânta deloc. 

După ce-și luă pălăria cu boruri largi de pe masa de 
răchită, Jas îi întinse mâna lui Ted. 

— Nu, nu te ridica, îl opri el binevoitor. Se vede clar 
că ai nevoie de odihnă. Stai aici în după-amiaza asta, vei 
avea destul timp să vizitezi împrejurimile. Sper că luaţi 
masa cu noi diseară, înainte de a vă întoarce la hotel? 

Ginny fu ușurată să audă refuzul categoric al lui 
Ted. Era sigură că s-ar fi înecat cu fiecare îmbucătură! 

Jas dădu din cap și plecă. Probabil se bucura la fel 
de mult că n-avea să ia masa împreună cu Clive 
Barratt. 

Urmându-i sfatul, Ted rămase să se odihnească pe 
terasă, în timp ce Ginny pornea cu Clive să-i arate 
locurile. O găsiră pe Mona lângă vadul unde înotau 
adesea ea și Ginny. Fetita ridică privirea și, când îl văzu 
pe Clive, scoase o exclamaţie. 

— Ginny, are barbă! Şi păr lung, și cam roșcovan! 
Nu arată deloc așa cum mi-ai spus tu! o acuză ea. 

Ginny râse. 

— Iubito, nu e fratele meu, pe el l-am lăsat acasă. 
Clive mi-e numai prieten, și e pictor. Abia așteaptă să-ți 
vadă tablourile. Ştie totul despre ele. 

Mona își înclină capul într-o parte, cercetându-l cu 
ochi iscoditori. 

— Pictor? Adică, unul de-adevăratelea? Da, are faţă... 
Întotdeauna m-am gândit că oamenii care pictează și 
sculptează au barbă. 

Clive se lăsă pe vine lângă ea, mângâindu-și barba. 

— Vezi c-am avut dreptate? îi murmură el lui Ginny. 
Asta aşteaptă lumea de la noi, să avem barbă — altfel, 
nu suntem artiști! Sper că nu ești dezamăgită că nu 
sunt eu fratele lui Ginny, adăugă el spre Mona. 

— A, nu! răspunse fetița, neașteptat de politicoasă. 
Îmi pare foarte bine că te cunosc. 

— Perfect! îi surâse Clive lui Ginny. Personal, și eu 
mă bucur că nu-i sunt frate. Așa, avem șanse pentru o 
relaţie mult mai promițătoare. 

— Ei, Clive, îi reproșă Ginny cam neputincioasă, parcă 
ne-am înţeles că nu există nici o şansă în sensul ăsta. 

Clive zâmbi larg. 

— Ascultă, dulceaţă, ăsta-i defetism curat și nu-l per- 
mit nici în ruptul capului! Doar nu crezi că am făcut 
atâta drum până aici, cu frățiorul Edward, numai ca să 
studiez picturile unui copil, nu? Voi lupta pentru ide- 
alul meu la fiecare ocazie, așa că fii pregătită! Nu vei 
sta aici la nesfârșit și, când te vei întoarce la Sydney... 
cine știe? Și-acum, păpușico, ia să vedem noi ce-ai 
făcut tu aici. 

Ridică de pe iarbă mapa Monei și începu s-o 
răsfoiască gânditor. Nu peste mult, el și fetița se adân- 
ciră într-un schimb de idei despre subiectele reprezen- 
tate. Ginny stătea culcată pe mal, la umbră, ascultân- 
du-i fără prea mult interes. Se gândea la Jas Lawrence. 
Spera ca prezenţa lui Clive să nu tulbure relaţiile din- 
tre ea și șeful ei. 

În cele din urmă, Ginny se ridică oftând. 

— Clive, cred că e timpul să ne întoarcem. Sparky 
ne-așteaptă cu ceaiul, iar tu și Ted trebuie să plecaţi la 
timp, ca să prindeţi masa de seară. 

— Vin şi eu imediat, spuse Mona. Vreau doar să ter- 
min aici, ca să văd dacă pot face ce mi-a spus Clive. 

— Deşteaptă fată, comentă Clive, în drum spre casă. 
Are har, nu încape nici o îndoială, Ginny. Instruită 
bine, poate ajunge departe. 

Ginny îi împărtăşi speranţele ei de a o convinge pe 
mama Monei s-o trimită la internat, din moment ce o 
viață familială sănătoasă alături de Rosana era imposi- 
bilă, din cauza numeroaselor ei turnee. 

Clive și Ted plecară la timp. Ceaiul și prăjiturile lui 
Sparky fuseseră lăudate și consumate până la ultima, 
iar Ted o cucerise. 

— Bietul băiat! îi spuse ea lui Ginny după aceea. 
Tare-aş mai vrea să-l iau sub aripa mea. l-aș pune ceva 
carne pe oase. 

Ginny își ascunse un zâmbet. Și ea şi-ar fi dorit ca 
Ted să rămână la ei, dar aşa ceva era exclus. Așa cum 
pe bună dreptate observase Jas Lawrence, cei din nea- 
mul Sorrel erau de o independenţă feroce. 

Întâmplarea făcu ca spiritul independent al lui 
Ginny să se afirme chiar în acea seară. După cină, Jas 
o chemă în cabinetul lui și, când închise ușa, Ginny se 
întrebă dacă nu cumva i se auzeau bătăile inimii. Îl 
privi cu ochii mari, în așteptare. 

— Stai jos, Virginia, pentru numele lui Dumnezeu! îi 
ordonă el nervos. Şi nu te mai uita la mine de parc-aș 
fi un căpcăun. Cred că-ţi pot spune pe un ton civilizat 
ceea ce am de spus, chiar dacă metodele tale de a 
înșela sunt destul de primitive. 

— Ce vrei să spui? întrebă ea încet. 

— Cred că știi foarte bine ce vreau să spun. Niciodată 
n-am închis ușa casei mele în nasul cuiva, dar azi am 
fost cât pe ce s-o fac, când a apărut acel Barratt. 

Ginny rămase cu gura căscată. Deci, asta era! Ar fi 
trebuit să se aștepte. 

Jas continuă pe un ton repezit: 

— Din fericire pentru el, mi-am dat seama care erau 
implicaţiile. Tu îl invitaseși, și totuși nu mi-ai spus 
nimic, când am vorbit despre vizita fratelui tău. O 
putem numi minciună prin omisiune, dacă vrei, dar 
tot minciună este şi m-ai dezamăgit foarte tare. 

Ginny își aruncă pe spate capul, privindu-l drept în ochi. 

— Vorbeşști despre implicaţii, Jas, replică ea cu 
aprindere, dar faptele sunt cu totul altele. Nici eu nu 
ştiam că Clive Barratt urma să vină azi. Ted îmi promi- 
sese o surpriză și asta a și fost! 

Jas râse aspru. 

— Pentru mine în orice caz a fost o surpriză! Dar 
pentru tine...? N-a crede. Negi că i-ai scris, cerându-i 
să vină aici? 

— Bineînţeles că neg! Scrisoarea i-am trimis-o lui 
Ted. El... el i-a transmis lui Clive un mesaj din partea 
mea, și nimic mai mult. 

Privind-o sever, Jas continuă: 

— Virginia, să nu despicăm firul în patru. Ai păstrat 
legătura cu acest om, și totuși mie mi-ai spus că nu-l 
mai văzuseși niciodată, până în dimineaţa aceea când 
te-am adus înapoi acasă. Fratele tău nu știe nimic, nu-i 
așa? Când a auzit că ne cunoscuserăm, a părut complet 
nedumerit. 

Își răvăși părul cu un gest exasperat. 

— Virginia, toate faptele astea nu par deloc fireşti 
pentru o fată ca tine. Sunt conștient că n-ai avut 
părinţi care să te îndrume la vârsta potrivită, dar nu se 
cade să strângi relaţiile cu un bărbat — cu unul de 
teapa lui Barratt! — după ce vă cunoaşteţi doar de-o 
oră! 

— Şi ce fel de fată mă crezi, Jas? ripostă ea furioasă. 
A, nu, nu e nevoie să răspunzi, mi-ai dat de înțeles 
foarte clar, în repetate rânduri. Numai că, pentru 
informarea ta generală, de data asta te înșeli. I-am 
trimis lui Ted două picturi de-ale Monei, rugându-l 
să-i ceară lui Clive părerea. Nu-ţi dai seama, Jas? 
Numai pentru Mona am făcut-o. Nici nu ti-ar veni să 
crezi ce talent promițător are. Ştiam că nici mama ei 
n-ar crede și am dorit să aflu o opinie competentă. 
Clive era singurul profesionist pe care-l cunoșteam. 
Dar nici nu m-am gândit că avea să vină aici personal, 
numai pentru asta! 

Jas Lawrence se ridică, înfundându-și mâinile în 
buzunare, și începu să se plimbe nervos prin cabi- 
net. 

Apoi se opri în fața ei. Ochii lui cenușii erau 
nehotărâţi, cam tulburaţi parcă. Făcea eforturi vizibile 
de a vorbi cât mai calm și rezonabil. 

— Virginia, te pot crede și sunt de acord că 
motivul tău a fost lăudabil, dacă ai vrut s-o ajuţi pe 
Mona. Dar ne-am întors de unde am plecat, nu 
crezi? Mi-ai spus că Barratt era singurul profesionist 
pe care-l cunoșteai? întrebă el, desfăcându-și 
demonstrativ mâinile. Dar, dacă nu-l cunoșteai, de 
unde ştiai cât preț poţi pune pe opinia lui? De unde 
știai că era măcar capabil să exprime o opinie? Ai o 

experienţă cu bărbaţii atât de vastă încât, în doar 
câteva momente, ai descoperit atât de multe despre el? 

Ginny oftă. Nu mai avea încotro, trebuia să-i spună. 
Își împinse părul înapoi de pe obraz, privindu-l cu 
seriozitate. Loialitatea faţă de Clive o obliga să fie sin- 
ceră. 

— Nu am deloc experienţă cu bărbaţii, declară ea. 
Și, evident, nu am aflat toate astea în doar câteva 
momente. Înţelegi, mă simțeam singură, Ted era ocu- 
pat, era ultima mea seară în Sydney și... și mi-am 
petrecut-o cu Clive. Așa am ajuns să-mi dau seama că, 
deși la prima vedere nu se observă, e un om bun din 
fire, generos, atent și... și iubitor. 

— Da... înţeleg... 

Dintr-o dată, Jas păru îmbătrânit şi oarecum obosit 
de toată discutia. Îi deschise ușa, cu un gest deosebit 
de categoric. 

— Ai expus situaţia cât se poate de clar, Virginia. Nu 
mai avem nimic de discutat. 

Ginny avu senzaţia că firul subţire al comunicării 
care îi unise în ultimele câteva săptămâni se rupsese, 
cumva, pentru totdeauna. 

Capitolul 9 


Ideea că ea și Jas Lawrence funcționau acum pe 
lungimi de undă complet diferite o însoţi pe Ginny în 
următoarele câteva zile. Jas era politicos dar distant, 
iar pe Ginny o durea faptul că-și împărțea 
disproporționat atenţia acordată celor doi fraţi Sorrel. 
Căci cu Ted părea să se înțeleagă extrem de bine și își 
agreau unul altuia compania. 

În timp ce Ginny și Clive se plimbau cu Mona, iar 
Clive o ajuta cu răbdare să-și amelioreze tehnica pic- 
turală, Jas îl lua pe Ted cu Land Rover-ul, explicându-i 
diversele activităţi care se desfăşurau la Noosa. Uneori, 
întorcându-se de la plimbare, Ginny îi găsea adânciți 
în discuţii. Când își întrebă fratele despre ce vorbeau, 
Ted zâmbi doar, răspunzând: 

— A, de-ale bărbaţilor, Gin. Nimic care să te 
intereseze. 

Iar Ginny nu-i putea mărturisi, nici chiar propriului 
ei frate, că o interesa tot ceea ce avea legătură cu Jas 
Lawrence. 


Odată, când urcă pe verandă, avu surpriza de a-l 
găsi pe Ted dormind adânc într-un fotoliu. Jas, așezat 
alături, fuma liniștit. 

— Şşt! o preveni el, ridicând mâna. Nu-l trezi, 
Virginia. Şi-a revenit aproape complet, dar mai are 
nevoie de odihnă. Până vineri, când pleacă, nu mai e 
mult, iar Rosana a telefonat ca să spună că a închiriat 
un avion pentru miercuri. De cum va fi ea aici, o să 
înceapă agitația. Vei descoperi că nu e deloc o per- 
soană liniștită. Nu se simte bine decât într-un iureș 
continuu de zgomot și activitate. 

Jas vorbise îngăduitor și blând, dar Ginny nu se 
putea gândi decât la un singur lucru. În sfârșit, venea 
Rosana. 

În ziua sosirii acesteia, la ora mesei, Ginny fu 
copleșită de frumuseţea celebrei pianiste Pirelli. La 
concerte nu stătuse niciodată destul de aproape pen- 
tru a observa mobilitatea vioaie a trăsăturilor ei latine. 
Avea un ten măsliniu-deschis, o piele perfectă, 
sprâncene lucitoare ca satinul negru deasupra ochilor 
care se puteau învăpăia sau topi negrăit de expresiv, şi 
o gură cu buze pline, roșii şi provocatoare. 

Stătea pe veranda din faţă, sorbind dintr-un 
Martini, şi îi întinse mâna lui Ginny, cu un zâmbet 

politicos. Gestul ei avea o anumită graţie trufașă, 
aproape ca și cum s-ar fi așteptat ca Ginny să-i sărute 
mâna. 

— Deci dumneata ești Virginia, așa-i? Firește, 
Mona mi-a spus multe despre dumneata, în scriso- 
rile ei. Mi te imaginam mai imatură, dar fără 
îndoială că această impresie se datorează tonului 
juvenil din descrierile Monei. Pari să fi legat o 
relație demnă de invidiat cu fiica mea, Virginia — 
înţeleg că te privește aproape ca pe o soră, când de 
fapt ești o tânără femeie în toată firea, nu-i așa? E 
deranjant să descoperi că te înșeli atât de amarnic 
în ideile preconcepute pe care ti le faci despre cine- 
va, dar mi le-am ajustat deja, aşa că nu are nici cea 
mai mică importanţă. 

Întoarse capul în altă parte, iar Ginny simţi că, 
involuntar, o nemulțumise. 

În timpul mesei vizitatoarea o ignoră, deşi era 
veselă, spirituală și extrem de fermecătoare cu Jas, și 
manifesta un interes matern faţă de tot ceea ce avea de 
spus Mona. 

Totuşi, pe la jumătatea după-amiezii, când apărură 
Ted și Clive, Rosana își expedie fiica, pregătindu-se 
pentru consiliu. 

În mintea lui Ginny nu încăpea nici o îndoială 
că Rosana, oricât de genială era ca artistă, era o 
femeie foarte răsfăţată, deși într-un stil de-a drep- 

tul captivant. Clive părea să fi avut de-a face cu 
genul ei și, după o privire complice spre Ginny, se 
lansă într-o conversaţie manevrată admirabil, 
răspunzând spiritual umorului ei sofisticat, spre 
amuzamentul vizibil al lui Ted. În timp ce pleca să 
înceapă lecţia de muzică, Ginny îl auzi pe Clive 
spunând: 

— Aveţi o fetiţă încântătoare, doamnă Lawrence, 
cum era și de aşteptat. Mă întreb dacă știți cât talent 
are în domeniul artelor plastice. Pictează deja cu o 
sensibilitate şi o percepție surprinzătoare pentru vârs- 
ta ei, dar e posibil să fi moștenit și ceva din harul 
mamei sale, transpus într-un alt mijloc de expresie 
artistică. 

Rosana părea mulțumită. 

— Într-adevăr, Jas mi-a spus ceva, replică ea alene. A 
adus la Sydney o ilustrație extrem de ciudată, cu niște 
copaci parcă, anume ca să mi-o arate. Ne vom uita 
împreună la aceste picturi și contez pe explicaţiile 
dumitale, Clive. Vei descoperi că n-am nici cea mai 
vagă idee de pictură. 

Chicoti gros, gutural, cu o privire glumeață spre 
tânărul cel înalt și bărbos. 

— Nu ţi se pare ciudat? continuă ea visătoare. 
Bunicul meu a condus o școală de arte plastice la 
Florenţa. Poate că talentul lui a sărit peste două 
generaţii. Ce părere ai? 

Ginny nu aşteptă să audă părerea lui Clive. Era 
destul de perspicace pentru a-şi da seama că, în stilul 
lui abil, avea să sprijine interesul Monei mai mult 
decât ar fi reușit ea vreodată. 

Abia mai târziu, după oribila conversaţie din 
aceeași seară cu Rosana Pirelli, Ginny avea să înţeleagă 
că deciziile acesteia nu aveau nici o legătură cu viitorul 
Monei. 


— Virginia, aș dori să-ți vorbesc, dacă se poate. 

Rosana, care apăruse în ușa camerei în timp ce 
Ginny se ducea la culcare, într-un halat bleumarin și 
papuci de satin alb, părea calmă și binevoitoare. 

— Vrei să vii până în salonul meu? Acolo nu ne va 
deranja nimeni. 

Tăcută, Ginny o urmă în camera de oaspeți. 

— O ţigară? îi oferi Rosana, întinzându-i o tabacheră 
îngustă de argint. 

Când Ginny refuză, îşi aprinse ea una, într-un ele- 
gant portțigaret smălțuit, și suflă prelung fumul, 
privind-o gânditoare pe Ginny prin ceața albăstrie. 

— Tânărul dumitale e foarte fermecător, Virginia. 
Clive... Barratt, parcă...? Cred că ești foarte emoţionată 
că a făcut atâta drum ca să te vadă. 

Ce introducere neașteptată! Deși era cam 
nedumerită, Ginny ridică din umeri. 

— Nu e „tânărul meu“, doamnă Lawrence. De fapt, 
nici nu-l cunosc prea bine, dar sunt de acord că e 
drăguţ. Poate v-a spus că i-am cerut părerea despre 
picturile Monei? 

Rosana duse portţigaretul la buze și trase fumul în 
piept, dând din cap. 

— Da, mi-a spus. Și mi-a mai spus că ţine foarte mult 
la dumneata. Se vede clar că îl atragi, nu-i așa? 

Ginny n-avea nici un chef să discute un subiect 
atât de personal cu o femeie pe care abia o 
cunoscuse. 

— V-a spus ce părere are despre lucrările Monei? 
reveni ea la problema cea mai importantă. 

— Da, consideră că prezintă anumite posibilităţi, 
răspunse Rosana, încântată că găsea un nou motiv de 
a se mândri cu copilul ei minune. Dintotdeauna am 
fost o familie înzestrată, dintr-un motiv sau altul — 
cred că vorbeşte sângele nostru italian. Nici n-am visat 
ca Mona să aibă un talent ascuns, totuși, mereu e aşa 
de tăcută. Uneori am senzaţia că nici n-o cunosc. 
Fireşte, a trebuit să fiu atât de mult plecată, încât n-am 
stat împreună cu ea nici pe departe cât ar fi trebuit. De 
aceea îţi sunt foarte recunoscătoare, Virginia, pentru 
că i-ai descoperit această predispoziţie latentă spre 
pictură. Și, din acest motiv... 

Se întrerupse, pentru a sufla un inel de fum perfect 
format, privindu-l cum se înălța spre tavan. 

— ...Din acest motiv, reluă ea, am să-ţi dau un sfat. 
Sper să nu te superi. 

Ginny o privi cu teamă. Dintr-o dată, Rosana înce- 
puse să arate ca o panteră gata de atac. 

— Iată despre ce este vorba, Virginia. Du-te după 
tânărul tău cel drăguţ și agaţă-l până nu ti-o ia alta 
înainte. Nu-ţi pierde timpul cu cineva cu care nu ai 
nici O şansă, draga mea — cu un bărbat ca Jas, de pildă. 

Cu un strigăt deznădăjdit, Ginny își ridică mâinile 
la obrajii înfierbântaţi, privind-o copleșită de jenă pe 
cealaltă femeie. 

Rosana îi zâmbi cu falsă bunătate. 

— Draga mea, faţă de mine nu e cazul să te prefaci. 
Sunt o femeie de lume, să ştii. Am fost conștientă că 
ești îndrăgostită de el din prima clipă când te-am 
văzut. Şi, crede-mă, ești doar îndrăgostită, nimic mai 
mult. Înţelegi tu, Virginia, Jas și cu mine... ei bine, 
între noi există o înțelegere foarte profundă și, întâm- 
plător, știu că-i pare rău pentru tine, foarte rău îi pare. 
Chiar el mi-a spus — mai mult sau mai puţin... De 
aceea ţi-a cumpărat un mic cadou, când a fost la 
Sydney. Da, ştiu și despre asta. A fost scuza lui pentru 
că întârziase la masă. Jas nu întârzie niciodată la întâl- 
niri, așa că a fost nevoit să-mi explice. Virginia — se 
aplecă înainte Rosana, pentru a-şi sublinia cuvintele — 
nu există greșeală mai mare decât să confunzi mila cu 
dragostea. 

Lui Ginny îi venea să intre în pământ. În viaţa ei nu 
se simţise mai rușinată. Crezuse că-și ascundea atât de 
bine sentimentele, iar această femeie, nici una nici 
două, îi sfâşiase voalul subţire în care-și înfășurase 
inima. 

Rosana își flutură cu indiferență o mână graţioasă. 

— Totul va rămâne între noi, nu-ţi face nici o grijă. 
Nu voi sufla o vorbă, iar până una-alta, draga mea, 
drăguţul tău Clive Barratt e aici, aşteptându-te cu 
răbdare să-ţi vii în fire, aşa că nu prea ai de ce te 
plânge, nu-i așa? 

Se întinse alene, trăgând spre ea un mic taburet, 
pentru a-și rezema picioarele deasupra. 

— De fapt, am luat o hotărâre în legătură cu Mona. 
Voi aranja să se întoarcă la Sydney peste două 
săptămâni. Până atunci, ultimul meu turneu dinaintea 
stagiunii de iarnă va lua sfârșit și voi avea timp s-o 
înscriu la o școală cu internat, unde își va putea culti- 
va înclinațiile artistice. Așa că toată lumea va fi 
mulţumită. 

— Într-adevăr, confirmă Ginny cu voce înfundată, 
regretând că nu se putea bucura de viața mai normală 
pe care urma s-o aibă în sfârșit Mona. 

Rosana o privi gânditoare. 

— Presupun că, atunci când i-ai dat ideea asta lui 
Jas, nu te-ai gândit ca astfel să-ţi rămână mai mult 
timp pentru el, nu-i așa? sugeră ea complice. Am auzit 

că te-ai făcut utilă și în alte feluri — ajutând-o pe 
doamna Sparks la treburile gospodăriei și așa mai departe... 

Ginny sări în picioare, roșie de furie. 

— Doamnă Lawrence, e jignitor că spuneţi sau 
măcar presupuneți așa ceva! strigă ea. E clar că acti- 
vităţile mele aici se încheie o dată cu plecarea Monei. 
Mă... mă bucur foarte mult pentru ea. Binele ei l-am 
dorit, mai presus de orice. 

— Îmi pare bine să aud asta, replică Rosana, mai 
împăcată. În acest caz, înţelegi perfect că, din acest 
moment, ai primit preavizul, Virginia. Din punct de 
vedere tehnic, eu te-am angajat, așa că îl voi informa 
pe Jas că mi-am schimbat planurile. Nu e nevoie să 
porți cu el această discuţie neplăcută. 

Îi puse o mână pe umăr, cu fățărnicie, conducând-o 
spre ușă. 

— Noapte bună, draga mea. Și curaj! Gândește-te 
cât bine i-ai făcut fetiţei mele! Când te întorci la 
Sydney, vei putea s-o revezi. Ba chiar s-ar putea ca în 
curând să fii doamna Clive Barratt, să locuiești într-o 
căsuță drăguță și... 

Ginny nu așteptă să audă și restul urărilor Rosanei. 

Era prea scârbită și doborâtă. Niciodată nu fusese 
mai recunoscătoare să se refugieze în camera ei. 


A doua zi, veselia de pe faţa radioasă a Monei nu 
reuși cu nimic să-i ridice moralul. 

— O, Ginny, e așa de frumos! exclamă ea. Mămica 
spune că voi avea o uniformă, la fel ca toate celelalte 
fete. Albastră — un albastru viu, Ginny, aşa cum îmi 
place mie! Și voi avea o mulțime de surori cu care să 
mă joc. Şi, ia ghici, Ginny! A spus că nu mai trebuie să 
iau lecţii de pian, dacă nu-mi plac. Mă voi putea juca 
după-amiaza, până plec la Sydney. Şi a mai spus că și 
tu ai să vii la Sydney, așa că o să ne vedem, nu-i așa, 
Ginny? 

Fetiţa o privi neliniștită. Ginny se întrebă dacă nu 
cumva pe faţă i se citea mai mult decât dorise. 
„Revino-ți, Ginny!“ îşi impuse ea. „Unde ţi-a dispărut 
independenţa?“ 

Era ultima zi a concediului lui Ted. Urma să vină 
după-amiază, cu Clive, şi promiseseră să le ducă pe 
amândouă la un picnic de rămas-bun, pe colină. Jas 
insistase să ia Land Rover-ul, pentru ca Ted să aibă cât 
mai puţin de mers pe jos. 

La despărţire, în timp ce le dădea ultimele 
instrucțiuni, observă expresia tulburată a lui Ginny și 
o trase deoparte. 

— Sper că nu-ți mai faci griji pentru el, spuse, 
arătând cu capul spre Ted. Pari cam încodată, Virginia. 

Ginny făcu un efort de a se înveseli. 

— Nu-mi plac despărțirile, îi explică ea. Mă... 
deprimă. Mereu mă simt la fel când îmi iau rămas-bun 
de la cineva. 

Jas zâmbi strâmb. Și el părea să aibă tot atât de 
putin chef de zâmbete, în dimineaţa aceea. 

— Fi, fruntea sus! Doar nu vă despărțiți decât pen- 
tru două săptămâni. Am vorbit cu Rosana și înțeleg că 
ai mai multe motive ca să te bucuri că pleci înapoi la 
Sydney. Și-acum, la drum cu voi și distracţie plăcută. 
Rosana vrea s-o duc până la Pete, a uitat să-și cumpere 
nu știu ce mărunțiș pentru drum. 

În timp ce se întorcea să plece, Ginny simţi o greu- 
tate ca de plumb apăsându-i inima. Se întreba oare ce- 
i spusese Rosana lui Jas despre ea. 


La întoarcere, după ce Ted opri Land Rover-ul pe 
aleea din spatele casei și începu să descarce lucrurile, 
Clive o luă pe Ginny de mână și o trase la mică dis- 
tanță, după colț. 

— Ginny, am să-ţi vorbesc, spuse el grăbit. Mai sunt 
doar câteva minute până plecăm. De când am venit 
aici am tot așteptat un moment să te prind singură — 
poate ai observat...? 

Ginny clătină din cap încet, privindu-i chipul care 
abia se deslușea prin întuneric. 

— Ei bine, așa a fost, continuă el mai încrezător. 
Ginny... iubito... n-am ascuns ceea ce simt pentru tine. 
Din momentul când te-ai întors pe neașteptate în gar- 
sonieră și m-ai găsit acolo, o clipă nu mi-ai mai ieșit 

din minte. M-am întâlnit cu alte fete, am încercat să te 
uit, dar nici una nu se compară cu tine, Ginny. N-a 
folosit la nimic. 

— Clive... murmură Ginny, mișcându-și nervoasă 
mâinile într-ale lui. Te rog, dragul meu, nu mai continua. 

— Ba am să continuu, așa că stai locului și-ascultă! 
Pentru prima oară în viața mea sunt cât se poate de 
serios, Ginny, dragostea mea. Nu-ţi voi cere să te 
măriți cu mine imediat, iubito. N-am ce să-i ofer unei 
fete ca tine, dar mi-am făcut un plan. Mă voi întoarce 
la bătrânu' meu, Ginny, şi-am să mă angajez. Am s-o 
iau de la zero, am să urc treptat — mi-a spus clar că 
astea sunt condiţiile. Și aceeași condiţie mi-o impun și 
eu — pentru că am ajuns la punctul esenţial... 

Își drese glasul și, pentru prima oară, păru nesigur 
pe sine. 

— Ginny, iubita mea, îţi cer să-mi promiţi că te vei 
mărita cu mine dacă mă dovedesc capabil să-mi fac un 
rost în viaţă. Nu vreau să te şantajez emoţional, iar 
dacă mă refuzi am s-o fac totuși, îţi dau cuvântul meu, 
aşa că să nu crezi că te ameninţ cu pistolul la tâmplă. 
Dar m-aș simți mult mai stimulat dacă ai fi logodnica 
mea. Te iubesc atât de mult, Ginny. Eşti de acord? 
Spune că accepti! 

— Clive, nu... nu pot... 

Ochii lui Ginny luceau de lacrimi. Simţea un nod în 
gât și abia reușea să șoptească. 

— De ce nu poti, iubito? În dragoste nu există „nu pot“. 

Ginny își desprinse mâinile dintr-ale lui. 

— Tocmai de-asta, Clive, dragul meu. De-asta nu 
pot. Te... te plac mult, foarte mult, știi bine, şi-ţi admir 
enorm hotărârea. Dar să mă mărit cu tine...? Nu, Clive, 
îmi pare rău... Pentru o căsătorie... pentru o căsătorie 
e nevoie de iubire, iar eu nu simt așa ceva faţă de tine. 

— Vei simţi, iubito, insistă Clive. Nici n-am avut prea 
mult timp. Vei ajunge și tu s-o simţi, la fel ca mine, cu 
timpul. 

— Nu, Clive, deveni Ginny dintr-o dată fermă — atât 
de fermă și fără speranță, încât Clive se retrase încet, 
privind-o prin întuneric. 

— Ginny, nu cumva ai pe altcineva...? 

N-ar fi fost cinstit să-l mintă, când îi făcuse cinstea 
de a o cere în căsătorie. Ginny știa că, cel puţin lui 
Clive, trebuia să-i mărturisească. 

Nefericită, dădu din cap. 

— Există cineva, spuse ea. Există, dar n-am... nu am 
nici o speranţă... 

— E vorba de... Jas Lawrence? 

Ginny confirmă din nou, și deodată își rezemă 
capul pe umărul lui. Clive îi mângâie părul. Un timp 
rămaseră tăcuţi. Apoi, Clive spuse: 

— Iubita mea, timpul le rezolvă pe toate. Voi 
încheia un pact cu tine, prinţeso. Ne vom vedea din 
când în când la Sydney, ca prieteni. Nu-ţi cer nimic 

mai mult decât să te văd. lar dacă sentimentele tale se 
vor schimba și vei începe să mă iubeşti așa cum vreau 
eu, am să aştept. Ce zici? 

— Zic că ar fi necinstit faţă de tine, murmură ea nea- 
jutorată. 

— Draga mea prinţesă. Lasă în seama mea grija asta. 
Mi se pare destul de cinstit s-o stabilim acum. Și e o 
învoială care trebuie să fie pecetluită așa cum se 
cuvine — printr-o sărutare. 

Îi puse o mână sub bărbie, ridicându-i încet fața 
spre el. 

Sărutul începu la fel de încet, destul de blând, până 
când deodată, cu un geamăt de adâncă frustrare, Clive își 
dădu frâu liber pasiunii. Ginny încercă să-l împingă, iar 
Clive, simțindu-i împotrivirea, ridică într-un târziu capul. 

Astfel îi surprinseră cele două siluete care se 
apropiau pe cărarea dintre alei. Ginny recunoscu 
statura înaltă și umerii laţi ai lui Jas Lawrence și jarul 
țigării în întuneric. Și știu că îi văzuse, pe ea și Clive, 
încleștaţi în acea îmbrățişare pătimașă. 

Rosana risipi și ultima umbră de îndoială. 

Chicotitul ei amuzat, gutural, din adâncul gâtleju- 
lui, răsună până la urechile lui Ginny. 

— Iubitule, suntem în plus aici. Hai să schimbăm 
direcţia, să-i lăsăm în pace pe cei doi porumbei. Cred 
că oricum Mona n-ar mai fi avut mult timp aceeași 
guvernantă — n-am dreptate, Jas? 

Următoarele câteva zile trecură pe nesimţite. Lui 
Ginny îi era dor de diversiunile proprii vizitelor lui 
Ted și Clive. Singurătatea îi era accentuată de felul 
subtil în care Rosana căuta să-l monopoliezeze pe Jas 
cu fiecare ocazie. 

Acum, când viitorul Monei fusese hotărât, interesul 
Rosanei faţă de fiica ei pierise din nou. Ginny era 
lăsată s-o distreze, chiar și în afara orelor de curs, în 
timp ce mama ei se învârtea prin casă plângându-se de 
plictiseala vieţii la ţară. 

Alteori, Rosana se așeza la Bechstein, iar Ginny 
auzea muzica scurgându-se fluid din degetele ei suple. 
În acele momente, reușea să-și învingă antipatia, 
recunoscând-o pe sublima artistă Pirelli. Nu încăpea 
nici o îndoială că, în ţara muzicii, Rosana Pirelli era o 
adevărată regină. 

Cu o asemenea ocazie, Jas Lawrence intră pe 
neașteptate în living, unde Ginny și Mona decupau 
diverse ilustraţii din reviste pentru a le lipi în caietul 
de amintiri al fetiţei. 

Când Jas o chemă pe nume, Ginny ridică privirea. 
Fusese ocupată să amestece făină cu apă într-o ceașcă 
veche, pentru lipit, și nu-l auzise apropiindu-se. 

— Virginia, ai putea veni un moment, te rog? Aș dori 
să-i cânţi Rosanei, dacă n-ai nimic împotrivă. 

Ginny puse ceașca jos, privindu-l cu ochi mari. 

— O, nu, Jas, te rog. N-aș fi în stare. Și, sincer, nici 
nu mi-ar face plăcere. Nu-mi vine deloc să cânt când o 
poate face divina Pirelli însăși. Prefer să ascult. 

Jas veni până lângă ea. 

— Te rog, insistă el, nu vrei să-mi faci o plăcere? 
I-am spus că ești o pianistă excepţional de înzestrată şi 
ar dori să te asculte. Nu mă refuza. 

Ochii lui cenușii erau aproape rugători. Lipsa totală 
a aroganței din adâncurile lor o înduplecă pe Ginny. 

— Bine... acceptă ea, deși fără tragere de inimă. 

Când intră în cameră, Rosana o salută cu destulă 
bunăvoință, eliberând încântată scaunul de la pian. 

— Jas mi-a spus că ești destul de indemânatică, 
spuse ea pe un ton indulgent. Mi-ar face mare plăcere 
să te ascult, draga mea. 

Umilă cum se simţea, Ginny putu să-i ierte ușor 
condescendenţa. Unei Pirelli i se ingăduia aproape orice. 

Rosana se relaxă pe canapea, pregătindu-se să se 
distreze. Jas aruncă o privire spre Ginny și o încurajă 
cu o ușoară înclinare a capului. 

Ginny începu să cânte. 

Ştia că avea o tehnică aproape perfectă, un reperto- 
riu flexibil, și trecu de la o bucată la alta, interpretând 
câteva pasaje extrem de dificile cu aceeași siguranță și 
ușurință ca pe cele mai simple. Observă expresia 
Rosanei, iniţial surprinsă, apoi încurcată și, în sfârșit, 
atentă și nervoasă, în timp ce o studia cu ochii îngustaţi. 

Când Ginny se opri, Rosana o lăudă cu mărinimie, 
deși fără plăcere sinceră. Nu întârziase să recunoască 
nivelul excelent al interpretării. Numai Jas părea să-și 
dea seama că ceva anume lipsea... 

Se apropie de Ginny, privind-o nedumerit. 

— Ce s-a întâmplat? o întrebă el blând. Poţi mult 
mai mult, Virginia. Te reţine ceva, nu-i așa? Nu pui 
destul suflet. Sună lemnos... Ei bine, orice e preferabil 
în locul unei interpretări lemnoase. 

Îşi scoase tutunul și-și scutură puțin în palmă, 
rezemându-se de perete. 

— Cântă-mi piesa lui Sibelius — știi la care mă refer, 
îi ceru el, fără să ridice privirea. 

Vorbise atât de încet, încât Ginny abia distinse 
cuvintele, dar ceva nedefinit o sili să se spună. 

Avea senzaţia că se îneca în valurile dulci-amare ale 
melodiei triste care curgea din degetele ei. Cânta cu 

patimă și fără speranță, imprimând refrenului o 
stăruințţă a sensului şi o durere a sufletului de 
nedescris în cuvinte. 

Dintr-o dată se întrerupse, cu ochii plini de lacrimi, 
clătinând neputincios din cap spre Jas. 

— Nu... pot continua... 

Vocea îi răgușise de-a binelea. 

Nu putu privi spre locul unde stătea Rosana, încre- 
menită. În timp ce mergea către ușă, mai auzi glasul 
lui Jas: 

— Virginia, stai... 

— Las-o în pace, iubitule, răsună vocea leneșă a 
Rosanei. Stii, oricui i se permite o mică scenă tem- 
peramentală. Este o licență emoţională permisibilă, 
când poţi cânta atât de bine ca ea. Și, Jas, nu uita că 
fata e îndrăgostită. Despărțirea e o atât de dulce 
durere, fie şi numai pentru două săptămâni. 

— E nefericită, Rosana. Bănuiam de mult, acum 
sunt sigur. 

Cuvintele lui Jas abia mai ajunseră la urechile lui 
Ginny. Aveau tonalitatea mirată a unei mari 
descoperiri, dar răspunsul Rosanei se pierdu, căci 
Ginny închise ușa în urma ei şi porni încet înapoi 
spre camera unde o aștepta Mona, încercând să-și 
revină. 

A doua zi, Ginny preferă să-i evite pe amândoi. La 
ora mesei, îl abordă pe Jas. 

— Aş putea s-o duc pe Mona la familia Mayberry în 
după-amiaza asta? îl întrebă ea. Am promis să-i vizitez 
şi nu mi-au mai rămas multe zile. Nu vreau ca Marella 
să mă creadă nepoliticoasă și mă tem că va rămâne cu 
impresia asta dacă dispar fără să-mi iau rămas bun. 

— Da, desigur, acceptă Jas fără ezitare. Luaţi 
Holden-ul — e mai comod decât Land Rover-ul. 

Când se întoarseră, tocmai se întuneca. 

Jas Lawrence le ieși înainte pe trepte și deschise 
portiera mașinii, ajutând-o pe Ginny să coboare. 

Observându-i imediat aerul întunecat şi hotărât, 
Ginny ridică privirea spre el imediat ce trânti portiera. 

— S-a întâmplat ceva. 

Era o afirmaţie, nu o întrebare. 

— A luat foc pădurea, dincolo de golul de-acolo, 
spre Smedley's Creek, o informă Jas fără nici un pre- 
ambul. 

Un incendiu! 

Abia atunci înţelese Ginny că văpaia roșiatică pe 
care o văzuse scăldând cerul, dincolo de munte, nu 
provenea de la soarele care apusese. 


Ginny o culcă pe Mona, apoi reveni în hol, unde 
Rosana şi Jas stăteau faţă în faţă, discutând cu 
aprindere. 

În ochii lui Jas se zărea o lucire ca de oțel. Fata 
Rosanei, dimpotrivă, nu exprima decât bosumflare. 

Apropiindu-se, Ginny o văzu punându-i o mână pe 
braţ, cu un gest împăciuitor. 

— Dar, iubitule, în nici un caz nu e nevoie să te duci 
în noaptea asta, nu-i aṣa? Nici măcar n-a luat foc pe 
proprietatea ta! 

— Nu încă, răspunse scurt Jas. Rosana, am încercat 
să-ți explic de nu știu câte ori că sunt dator să mă duc, 
și eu, și oamenii mei. Pe lângă faptul că, întâmplător, 
sunt ofiterul de pompieri al districtului, așa pro- 
cedează orice pădurean responsabil când vecinul are 
nevoie. Vor veni toți oamenii apți de muncă din 
regiune și trebuie să fie organizați corect în formaţii. 
Focul profită imediat dacă lipsesc coeziunea și 
hotărârea. Nu te duci şi dai în el la nimereală, să ştii! 

Rosana făcu o mutră plouată. 

— Da, iubitule, cred că ai dreptate. Mă bucur să 
spun că n-am fost niciodată implicată în așa ceva, deci 
n-am de unde să știu. Totuşi, chiar s-ar putea să 
lipseşti câteva zile? Am auzit bine, zile ai spus, nu ore? 

— Zile. Ascultă, Rosana, nu mai am timp să stau aici 
la povești. Trebuie să plec imediat. 

— Păi, pisoiaș, în cazul ăsta plec şi eu. 

Ridicându-se pe vârfuri, Rosana îl sărută scurt. 

— Diseară am să-i telefonez agentului meu, ca să 
trimită un avion după mine la Billoola, mâine-dimineaţă. 
Mă poate duce Virginia cu mașina până acolo. 

Jas se întoarse spre Ginny. 

— Am să-ţi las Holden-ul, spuse el scurt, şi-i voi lua 
cu mine pe toți băieţii, cu excepţia lui Jim Sparks. 
Deocamdată ne putem lipsi de el și e bine să aveţi un 
bărbat cu voi în casă. E totul clar? 

— E clar... murmură Ginny, şocată de neașteptata 
întorsătură a evenimentelor. 

— Bine. Mă duc să-mi iau echipamentele şi pe urmă 
plec să adun oamenii. La revedere, Rosa — pe tine am 
să te văd când vii după Mona, sau poate intenţionai ca 
Virginia s-o ducă la Sydney? 

Rosana zâmbi seducător. 

— În nici un caz, Jas. Voi veni aici, iubitule. Mă gân- 
deam că atunci Virginia va putea să plece și o să stăm 
câteva zile împreună, numai tu, eu și Mona. 

Jas dădu din cap, cu gândul la altele. 

— Discutăm noi mai încolo... 

Și, cu un scurt salut de rămas-bun, dispăru în întuneric. 


A doua zi dimineaţa, la ora zece, Ginny o conduse 
pe Rosana la pista de aterizare și, în curând, micul 
avion charter apăru pe cer, coborând prin văzduhul 
încins şi încremenit. 

Rosana îi mulțumi formal lui Ginny pentru drumul 
cu mașina, o instrui la fel de formal să se ocupe de 
fiica ei până avea să se întoarcă, apoi urcă grațios scara 
pe care i-o instalase pilotul, mai făcu un semn cu mâna 
și intră în avion. 

După prânz, Ginny o duse pe Mona la vadul lor 
favorit, unde-și petrecură aproape toată după-amiaza. 
În aer începuse să se simtă miros de fum. Până și mica 
Mona dădea semne de neliniște. 

Seara, jucară șah chinezesc până la ora de cul- 
care. 

O trezi din somn un sunet nefamiliar, pe care nu-l 
mai auzise de mult timp. Era foșnetul mătăsos al plo- 
pului de lângă verandă, cu frunzele fremătând în vânt. 
Ginny se rezemă de balustradă, simțind în obraz briza 
răcoroasă. Era aproape dimineaţă. La răsărit apăruse o 
geană de lumină cenușie, anemică pe lângă vâlvătaia 
roşie de la orizontul apusean. Aproape că se zăreau 
limbi de foc repezindu-se spre cer. Vântul aducea 
dintr-acolo tăciuni aprinși. 

Ginny se întoarse la pat și rămase trează, încordată, 
până sosi ora deșteptării. 

Când intră în bucătărie, îl găsi acolo pe Jim Sparks, 
discutând cu soția lui. 

— Dimineaţa asta nu se-arată deloc bine, spunea el, 
clătinând din cap. Ce vânt bestial! Taie-mă, omoară-mă, 
nu pricep de ce-a trebuit tocmai acum să s-aprindă 
pălălaia. Păi cu vântul ăsta, în veci n-au s-o ţină ei în 
loc... Foc şi pară s-o făcea șefu'”, vântu-o să sufle 
flăcările drept peste copacii lui! 

Ginny se cutremură, cu gândul la anii lungi de 
îngrijiri, așteptând ca arborii să ajungă la maturitate. 

Spre prânz, de la orizont de revărsau nori uriași de 
fum. Iar din fum apăru Jas Lawrence, sărind din Land 
Rover aproape înainte de a se opri. Avea ochii înroșiţi 
și părul albit de cenușă. Cămașa îi atârna pe trup, 
zdrenţuită, ruptă de crengi, arsă de scântei şi jăratic. 

Nu părea obosit, așa cum se așteptase Ginny. Încor- 
dat, viguros, puternic, emana numai energie acumu- 
lată și strict controlată. Nu pierdu vremea cu 
politeţuri. 

— Mă tem că focul a scăpat de sub control pentru 
o vreme, spuse el simplu. Vine drept spre hotarul 
nostru de sus. Pe moment, îl lăsăm în pace. Vântul îl 
va împinge direct în contrafocurile mele și sper că 
sunt destul de largi și bine degajate ca să-l oprească 
pe loc. De-acolo va fi nevoit să ardă pe diagonală, 
suflat de vânt pe hotarul lateral, unde-l vom prinde 
din nou, pe un front îngust. Într-un fel, acum vântul ne 
ajută, cu condiţia să nu arunce scântei peste contrafoc. 

Când continuă, Jas păru pentru prima oară îngrijorat. 

— Pentru orice eventualitate, vreau să luaţi Holden-ul 
și să plecaţi la Billoola. O să vă găzduiască doamna 
Sumner, la magazin. Pe Jim trebuie să-l iau cu mine, 
acum avem nevoie de toți oamenii. Şi nu vreau să mai 
am pe cap și grija a două femei și-o fetiță, singure aici, 
dacă nu iese cum ne așteptăm. 

— Dar nu te putem ajuta și noi cumva, Jas? întrebă 
Ginny, deznădăjduită. 

— Mă puteţi ajuta făcând exact ce vă spun eu, 
replică el aspru. 

Și, dând scurt din cap, plecă iar. 

Ginny și Sparky se priviră în ochi, apoi menajera 
ridică din umeri, resemnată. 

— Hai să împachetăm câtva lucruri de trebuinţă și să 
mergem, spuse ea. Bietul Jas! Prin ce-o fi trecând! 

— Lucrurile Monei și ale mele le aduc eu, Sparky. 

Ginny se întoarse, luând-o pe Mona de mână. 

— Ce luăm cu noi, Ginny? se interesă fetiţa. Vreau 
să le luăm pe toate — pânzele, vopselele, toate, nu 
vreau să ardă. 

— N-au să ardă, Mona, declară Ginny cu o convin- 
gere pe care n-o simţea aproape deloc; auzea vuietul 
flăcărilor în vânt, iar fumul se îngroșa tot mai mult. 
Unchiul Jas nu va lăsa să ia foc casa. E bine pregătit, 
iubito. 

În urechi, însă, continuau să-i sune cuvintele lui 
Jas: „Pentru orice eventualitate“... „dacă nu iese cum 
ne-așteptăm“... Până și Jas avea mari îndoieli. 

În timp ce Mona alerga să-și adune picturile, Ginny 
intră în camera ei, unde deschise valiza cea mai mică. 
Alese hainele pe care le considera strict necesare, apoi 
se duse în baie să ia obiectele de toaletă și le împa- 
chetă și pe ele. 

Cu mâini tremurătoare, scoase din sertarul de sus 
cutia de piele gri cu ornamentul de sidef pe care i-l 


149 


PAZ” ei ia 


T29 T rR i ii 

a ta, inca IE: lu z E n E 
ae iri e E La a E 

AE Aran A e Sp e PS 


cumpărase Jas. O tinu strâns un moment, rugându-se 
în tăcere ca Dumnezeu să-l ocrotească. Ce importanță 
avea că era al Rosanei, nu al ei, atâta timp cât rămânea 
viu şi nevătămat? 

Simti că începeau să-i revină puterile. 

Puse cutia în valiză, închise cataramele, luă 
lucrurile Monei și duse totul la mașină. 

Drumul de şase kilometri până la Billoola păru 
interminabil. În spatele lor, cerul era plin de fum, 
scântei și flăcări. 

Doamna Sumner ieși să le ajute, agitându-se îngrijorată. 

— Ştiam eu c-o să izbucnească pân-la sfârșitul verii, 
spuse ea. Pete de-un veac tot zice că-i de-ajuns doar o 
neatentie ca să ia foc tot districtu' — și-acuma, poftim 
de vezi! Haideţi, Sparky, Mona, scoateți-vă toate astea 
că v-aduc eu o cutie în care să le duceti. 

După ce-și puse toate lucrurile în ordine, Ginny 
reveni cu privirea la cutia de piele cu talismanul. 
Absenta lui Jas și primejdia care plana peste Noosa lui 
iubită făceau ca darul să pară și mai preţios. Deschise 
capacul... și rămase încremenită, cu ochii holbaţi. 

Cutia era goală. Pe stratul de catifea neagră nu se 
afla nimic, deși adâncitura de forma ornamentului 
arăta clar că acesta fusese acolo. 

Ginny avu senzaţia că primise o lovitură. O clipă, 
nici nu mai putu respira. O cuprinse o presimţire rea. 
Nu se putea să-l fi pierdut! Era cu neputinţă! Mai ales 

într-un asemenea moment! Putea să aducă un ghinion 
îngrozitor — pentru Jas, pentru Noosa, pentru ea 
însăși. Mai degrabă ar fi murit, decât să piardă darul de 
la el. 

Cu mișcări mecanice, ieşi pe veranda casei, unde o 
găsi pe fetiță. 

— Mona, întrebă ea, știi mica agrafă de păr cu sidef 
și argint pe care mi-a cumpărat-o unchiul tău Jas de la 
Sydney? N-ai văzut-o cumva, păpușă? Puteam să jur că 
era în cutia ei gri, dar nu-i acolo. 

Mona o privi pe furiș, scurt, înroșindu-se ca focul. 

— Ginny, e... e în sertarul tău. Alaltăieri m-am uitat 
la ea, când te-am auzit că veneai și am ascuns-o sub... 
sub nişte batiste. Ai... ai intrat așa de repede că n-am 
avut timp s-o pun la loc în cutie. 

O privi neliniștită. Niciodată nu mai văzuse pe faţa 
lui Ginny o asemenea expresie. 

— Doar m-am uitat la ea, Ginny, pe cuvântul meu, 
se grăbi ea s-o asigure. Nici nu i-am desfăcut 
prinzătoarea, doar am tinut-o în mână... N-am stri- 
Cat-0... 

— Da, iubito, sunt sigură că n-ai stricat-o, răspunse 
Ginny, cu voce sugrumată. 

Pe gene îi luceau lacrimi. Trebuia să ia podoaba. 
N-o putea lăsa în casă, tocmai acum. Dacă se întâmpla 
ceva, nimic, niciodată, n-avea să-i mai amintească de 
Jas. 

— Mă duc înapoi s-o iau, se hotărî ea dintr-o dată. 

— Dar de ce? întrebă nedumerită Mona. Ai spus că 
n-o să ia foc casa, deci nu e nici un pericol. N-ai spus 
tu că unchiul Jas e pregătit? 

— Ba da, așa și este, răspunse Ginny cu falsă convin- 
gere. Dar vreau... vreau s-o am cu mine, în caz că... în 
orice caz. Ştii, îmi poartă noroc — ca un trifoi cu patru 
foi, sau o potcoavă. 

În timp ce se apropia de Noosa, observă că vălătucii 
de fum nu se mai ridicau dinspre hotarul de sus. În 
schimb, flăcările lingeau partea laterală a colinei până 
la jumătate din înălțime, mult către stânga casei. 
Ajunseseră mai aproape ca oricând, iar Ginny dis- 
tingea în depărtare siluete negre pe fundalul 
învăpăiat. Însemna că incendiul nu trecuse de con- 
trafocul lui Jas, iar oamenii îi ţineau piept pe marginea 
cu iarbă a proprietății învecinate. 

Ginny parcă mașina în faţa ușii și se duse direct în 
dormitor. Într-adevăr, agrafa cu sidef se găsea sub vra- 
ful de batiste curate. O privi lung, plimbându-și dege- 
tul peste banda de argint bătută în turcoaze. 

În sfârșit, o luă în palmă, cu un sentiment de încu- 
rajare nemărginită. 

Închise sertarul, ieși din cameră, străbătu holul și 
ajunse pe verandă — drept în braţele lui Jas Lawrence. 

Mâinile lui se repeziră s-o apuce de încheieturi, iar 
Ginny întâlni privirea severă a doi ochi cenușii. 

— Trebuia să m-aștept, spuse el, furios dar și amuzat. 
Îmi încalci instrucţiunile, ca de obicei. Ce dracu' te-a 
apucat să vii înapoi aici, tocmai într-un moment ca ăsta? 

Ginny simţi că o părăseau puterile. Inima îi bătea 
dezordonat, în panică. 

— M-am... m-am întors doar ca să iau ceva, se bâlbâi 
ea, neajutorată. 

În clipa următoare, Jas zări partea argintie a orna- 
mentului, ieşindu-i din pumn. 

Şi rămase împietrit. 

Îi ridică încet mâna, îi desfăcu uşor degetele şi 
dezvălui comoara. Stătea cuibărită în căușul palmei, 
între ei, netedă, nespus de frumoasă. 

— După asta te-ai întors? întrebă el cam repezit. 

— Da, şopti Ginny, cu ochii ca două lacuri imense 
pe chipul palid. 

— De ce? 

— Păi, mi-am... mi-am spus că s-o iau la mine, 
înţelegi... Am luat cutia și, după ce-am ajuns la 
Billoola, am descoperit că... nu era înăuntru. 

— Şi te-ai întors până aici numai pentru ea? 

— Da. 

— De ce? întrebă el din nou. 

— Nu... nu știu... M-am întors și gata. 

Ginny nu mai știa ce să spună. 

Jas luă podoaba și o învârti încet între degete. Albeaţa 
ei lăptoasă, curată, contrasta cu mâinile lui înnegrite. 

— Înseamnă chiar atât de mult pentru tine, Virginia? 
întrebă el încet. 

Ginny dădu din cap, nefericită. 

— Fiindcă a înlocuit-o pe cea rămasă de la mama ta? 
Pentru că păstra neșterse toate acele amintiri de 
demult? continuă el cu gravitate. 

Cu lacrimile tremurându-i ca boabele de rouă pe 
genele lungi și negre, Ginny încuviinţă din nou. 

— În parte, recunoscu ea cu voce șovăitoare. 

— Şi cealaltă parte care e? Hai, Virginia, nu e 
momentul să ne jucăm cu jumătăţi de adevăr. 

Privirea lui Jas era iscoditoare şi insistentă. Ginny 
se simţea ca hipnotizată. Din nou se formase un fir 
magic, trăgând-o spre el. Nu îndrăznea nici măcar să 
vorbească, de teamă să nu risipească iar vraja. 

— Nu cumva... în parte numai... fiindcă o aveai de la 
mine? stărui Jas, cu o blândeţe neobișnuită pentru el. 

Ginny dădu din cap, ameţită, cu un gest involuntar. 
Parcă același fir magic i-ar fi mișcat capul, în sus, apoi 
în jos, o singură dată. 

— Ah-h-h...! expiră Jas prelung, cu un oftat de satisfacţie. 

Introduse agrafa în buzunarul cămășii, încheie nas- 
turele kaki și luă din nou mâinile lui Ginny într-ale lui, 
cuprinzându-le strâns, cald. 

— Virginia, începu el, pe un ton ciudat de tandru, îţi va 
fi mai uşor dacă o spun eu primul? Te iubesc, dragostea 
mea. Înţelegi? Te iubesc și vreau să fii soţia mea. 

— O, Jas...! 

Firul magic îi trăsese unul în bratele celuilalt. Jas o 
strângea la piept și o săruta cu o pasiune care-i tăia respirația. 

— Dumnezeule! 

Se opri, îndepărtând-o puţin de el. Cu glas înăsprit 
şi O idee cam nervos, o întrebă: 

— Ce mai trebuie să fac ca să smulg și de la tine o 
mărturisire, scumpa și independenta mea Ginny? 

Ginny râse zguduită. 

— Te iubesc, Jas... întotdeauna te-am iubit, 
recunoscu ea, în sfârșit ascultătoare. O, Jas, îţi dai 
seama cum m-ai numit? Mi-ai spus Ginny! 

— Şi aşa am să-ți și spun, dacă am chef! replică Jas, 
cu o undă din vechea lui aroganță. Ce naiba, în fond 
ești femeia pe care o iubesc! Ginny, iubita mea, 
scumpa mea mică, marea mea dragoste — în toate 
felurile astea am să-ţi spun! 

Începuse s-o sărute din nou, iar brațele lui Ginny 
se strecurară peste cămașa lui ferfeniţită, pentru a-l 
cuprinde pe după gât. Trecu un timp până când Jas se 
desprinse din imbrățișare, continuând totuși s-o ţină 
strâns de o mână. 

— Stai puţin jos, îi ordonă el. Toată povestea asta, 
pe lângă incendiu, e prea mult pentru mine. Avem 
focul sub control, Ginny, dar va trebui să mă întorc. 
Am văzut Holden-ul plecând din Billoola și m-am 
temut că se întâmplase ceva. 

O așeză lângă el, cercetându-i sever chipul. 

— Virginia, în situaţia de faţă există un aspect care 
nu mă încântă deloc. 

ÎL privi alarmată. Jas continuă: 

— Vrei să spui că, simțind pentru mine ceea ce 
simţi, ai fi fost gata să pleci din Noosa, refugiindu-te în 
brațele iubitului tău artist? 

— E artist, dar nu e iubitul meu, Jas, dragule. Se 
numește Clive Barratt și e un băiat foarte drăguţ, cum 
ti-am mai spus. Nu uita cât bine i-a făcut Monei. 

— Toate bune şi frumoase, mârâi Jas nervos, dar 
atunci de ce m-ai făcut să cred că erai îndrăgostită de 
el până peste cap? Ştii ce tortură a fost asta pentru 
mine, sadica mea mică şi drăgălașă? 

Ginny ridică din umeri cu un gest de neputinţă. 

— Cred... cred că am făcut o prostie, dar mi-a mai 
cârpit și mie amorul propriu, și trebuie să recunoști că 
apăreai mereu în cele mai nepotrivite momente. Și, 
oricum, am crezut tot timpul că urma să te însori cu 
Rosana. 

— Cu Rosana! exclamă Jas, nevenindu-i să creadă. 
Doamne fereşte şi apără! Chiar vorbeşti serios? Nici o 
clipă nu mi-a trecut prin minte așa ceva. 

— Am... Aşa am crezut, doar... 

Jas o privi atent. 

— Ţi-a spus ea ceva, poate? 

— Puțin, recunoscu evaziv Ginny. 

— Înţeleg, murmură el grav. Ginny, am să-ţi spun 
câte ceva despre Rosana. Înţelegi, în felul ei ciudat, 
l-a iubit foarte mult pe fratele meu, iar la moartea 
lui a fost în pragul unei crize de nervi. Cred că știa, 
în subconștient, că era măcar parţial vinovată, ceea 
ce o dobora. E greu să trăiești cu conștiința 
încărcată. Nici nu știi cât de rău mi-a părut pentru 
ea. 

Se opri, frecându-i încheietura mâinii cu degetul 
mare, în timp ce-și căuta cuvintele. 

— N-ai de unde să știi, dar Gideon și cu mine 
semănam leit, incredibil chiar. Când eram mici, 
lumea ne credea gemeni. Presupun că această 
asemănare exclusiv fizică a făcut-o pe Rosana ca, 
după moartea lui, să-și mute afecțiunea înspre mine. 
Am știut asta tot timpul, n-am făcut nimic ca s-o încu- 
rajez, dar nici n-am oprit-o, pentru că o ajuta să 
reziste, să-şi revină, să-și refacă puterile. În tot acel 
timp, sentimentele pe care credea că le avea pentru 
mine au scăzut proporțional, până n-a mai rămas 
aproape nimic. Acum poate sta din nou pe picioarele 
ei şi, când va sosi momentul, o va face, cu toată dem- 
nitatea ei caracteristică. lar acel moment a sosit. 
Înţelegi, iubito? 

Ginny dădu din cap. O dată cu înţelegerea, se ivea 
și O sinceră și matură compasiune la adresa Rosanei, 
care trecuse printr-o încercare atât de grea. 

— Da, înţeleg, Jas. Iar Mona a suferit şi ea din 
aceleaşi cauze, nu-i aşa? Dar acum va fi mai bine. 

— Va fi mult mai bine pentru toată lumea. Rosana va 
putea lega o relaţie mult mai strânsă și mai afectuoasă 
cu ea, o dată ce eu voi ieși din combinaţie. 

Se ridică, făcu un pas și se întoarse, privind-o de sus în jos. 

— Acum trebuie să plec, iubito. Așteaptă-mă la 
Billoola. Casa e în siguranță, şi copacii, nu mai e decât 
o chestiune de timp până vom stinge complet focul... 

După un moment de nehotărâre, reveni și o 
îmbrăţișă din nou, cu tandrete. 

— lubito, trebuie să-ţi prezint câteva scuze înainte de a 
pleca, recunoscu el, încurcat. De mult voiam să-ți spun, 
apoi mi-am zis că n-avea nici un rost, văzând cât de 
îndrăgostită păreai să fii de băiatul ăla, Barratt. Mă rodea 
o gelozie oarbă. Cred că m-am îndrăgostit de tine chiar 
din prima zi, când te-am scos din apa mării — te-ai fi aștep- 
tat? Ce lovitură pentru mine, să-l găsesc pe Barratt în 
cameră, când te-am condus acasă! N-am vrut, n-am putut 
să cred că erai una din-alea... Când am ajuns să te cunosc 
mai bine, mi-am dat seama cât de amarnic mă înșelasem. 
Dar apoi am avut impresia că erai îndrăgostită de el și iar 
m-a apucat gelozia. M-am purtat ca o brută, nu-i așa? Nici 
n-a fost nevoie ca Ted să-mi spună prin ce mizerii tre- 
cuseși, iar eu le îngreunam acum și mai mult. Niciodată 
nu mi-ai mărturisit nimic despre cariera ta muzicală și 
motivele pentru care a trebuit s-o abandonezi. 

— Taci, Jas, murmură Ginny încet, privindu-l cu 
adoraţie. Nu știu ce ţi-a spus Ted, dar asta nu mai con- 
tează. Totul a rămas în trecut... 

— Mă rog, acum nu-ţi mai poţi făuri o carieră muzi- 
cală, spuse el ferm. Cariera de a fi doamna Jas 
Lawrence e de ajuns pentru oricine, dar vei putea din 
când în când să cânţi câte o melodie dulce-amară — 
numai pentru mine. 

O sărută scurt şi apăsat, apoi o îndepărtă de el. 

— Dumnezeule mare! Trebuie să încetăm odată cu 
echivocul ăsta, şi cât mai repede. Nu mai suport. Ne 
vom căsători imediat ce reușesc să fac pregătirile. Și... 

O privi dintr-o dată întrebător. 

— „crezi că vei reuși să-ţi respecţi jurământul de 
iubire, cinste şi supunere? 

— Am să-ncerc, Jas, răspunse ea umilă. 

— Ei bine, dacă ţi-l încalci, ai să fii pedepsită — uite-așa! 
declară el sever, arătându-i pe loc cum. 

Ginny îi răspunse la sărut cu aceeaşi fervoare. Din 
partea ei, era cea mai plăcută pedeapsă pe care și-ar fi 
putut-o dori cineva. 


Sfârşit 

